
Bevezetés 


Kezdetben volt az Ige, ami cselekvést és állapotot jelent. Az Ige parancsára 
lett az Ősrobbanás, ami az Isten által összenyomott anyag hirtelen 
kitágulása. Ebből lett egy hét alatt a Tejút meg a Föld, ahol élünk. 

A korong alakú Földet négy csodaszarvas és két őstulok tartja. Fölöttük a 
turul őrködik, csőrében a kettős kereszttel, karmai közt a karddal. Vannak a 
miénktől eltérő eredetmondák is. A cigányok hazájában, Indiában, ahová 
türelmetlenül visszavárják őket, a földet négy elefánt tartja. A zsidók 
szerint, akiknek Izraelben van a hazájuk, és valamennyien oda fognak 
menni, Isten hét nap alatt teremtette a világot, és a végén lediktálta a 
Tízparancsolatot. Ezzel szemben Jézus a szeretetet hirdette. 

A különböző eredetmondák egyenértékűek, de a Kárpát-medencében a 
magyar eredetmonda az egyedül érvényes. Nemzetiségeink, akik teljes 
egyenjogúságot élveznek, ezt szívesen elfogadják tőlünk. 

Nekünk vannak saját népdalaink és saját ünnepeink, mint ahogyan mi is 
elfogadjuk, hogy nekik van kolindájuk, amely szintén magyar eredetű, mint 
Bartók-Kodály kimutatta. A kolinda énekes zene, és főbe kólint. A kólint 
magyar szó, a hunból Attila király alatt ment át a latinba, így lett belőle 
kalendárium. A latinból vették át a románok, akik nálunk sokkal később 
alakultak ki a Kárpátokon túl. 

A magyarságot nemzetté a nemzeti tudata teszi, amelynek ápolása 
elsőrendű feladatunk. Csarli Robert Darwin kommunista ideológus (eredeti 
nevén Rabbi Rubinstein) tévesen hirdette, hogy az ember a majomtól 
származik; ezzel az állítással az önbecsülésünket rombolta, holott nekünk 
büszkének kell lennünk. A géntudomány a XXI. században kimutatta, hogy 
az ember Isten képmása még a félrevezetett muzulmánok esetében is, a 


magyarság esetében pedig különösen. Mi a keleti Góg és Magóg fiai 
vagyunk, Magógtól származik a magarság, aminek mai változata a 
magyarság. A  Magóg-nemzetségnek semmi köze sincs a nyugati 
haszonleső, dekadens Demagóghoz. 

Isten oldalnézetben kalap alakúnak teremtette hazánkat, balra a copf 
Fiume és környéke, jobbra a sild Erdély, csak később csíptek le belőle két 
magyarországnyit a zivataros vérszázadok. A harcias magyar nemzet 
mindent elkövet, hogy békés körülmények között forrassza egybe, ami 
egykor eltörött. Az eltört kor-show című előadás, amely a Irianonból való 
kilábalást dolgozza fel zenés-énekes-táncos népszerű formabontó formában, 
27 magyar színházban lett bemutatva, mindegyiket Vidnyánszky Attila 
rendezte Koltay Gábor díszletében és jelmezeivel, a szöveg Berkesi András 
és Wass Albert művei alapján készült, Kálmán Imre, Dunajevszkij és Ákos 
dalai hangzanak fel benne, megtekintése az általános iskola felső 
tagozatában kötelező. 

A magyar nemzetet azért támadják, mert nem bírják elviselni, hogy egy 
ennyire tehetséges nemzet is élhet a Földön. A magyar származású Thomas 
Alva Edison (Edi alvó fia Tamás), aki szunyókálás közben találta fel a 
villanypásztort, a pásztorkutyát és Puskás Tivadart, azért nem kaphatott 
Nobel-díjat, mert a hazánkkal szemben ellenséges klikk elvágta tőle. Sok 
nagy magyar embert nem becsültek meg életében, de nekünk a halálukban 
igenis meg kell becsülnünk őket. 

A magyarság vitézségre és vezetésre termett nép. A kereszténységet 
megvédtük a pogányoktól, a tatár, a török és a muszka dúlástól és 
veszedelemtől egyaránt, méghozzá úgy, hogy sose lettünk német gyarmat, 
amikor pedig igen, akkor a történelmünk szünetelt, de a szabadságunkat 
még akkor sem adtuk fel. A magyarban van valami a mormotából, ősi 
havasi totemállatunkból, mert a rablétet egészségesen át szoktuk aludni, és 
azalatt, ha akarnánk, se tudnánk rosszat tenni. A tatárokkal, a törökökkel és 
az oroszokkal azóta is szoros barátságot ápolunk, az egykori hódítókat mi, a 
kisebbek, ám jóval vitézebbek lenyűgöztük és magunkhoz hasonítottuk. 
Következő feladatunk, hogy a nyelvünket is megtanulják. Az első lépést 
már megtettük: mi, magyarok nem tanulunk idegen nyelveket, ha valamit 
akarnak tőlünk, tanuljanak meg magyarul ők. Szakértők szerint a 
magyarságot az idegen nyelv tudásának hiánya tartotta meg ennyi 


évezreden át. Jó irányban haladunk, az isztambuli bazárban már beszélnek 
magyarul. 

Minthogy nálunk csak vasárnap van iskola, a világítás és a fűtés egészét 
meg tudjuk takarítani, egy napra ugyanis nem érdemes befűteni, a világítást 
pedig a nappali fény biztosítja. A hét többi napján a diákok a szüleikkel és a 
nagyszüleikkel együtt közmunkában vesznek részt, amit a helyi 
kormányhivatal jelöl ki. Az árokásás, a lomtalanítás, a kukoricatörés, a 
szemétszállítás és a kéményseprés a következő tanévtől kezdve érettségit 
helyettesítő tantárgyként kiválthatja a matematikát, a fizikát, a földrajzot és 
a magyar irodalmat, ettől a magyar diákok eredményessége nemzetközi 
mércével egy csapásra meg fog nőni. A vasárnapi iskola reggel hatkor 
közös ájtatossággal egybekötött testneveléssel indul. A kislabdahajítás 
összefonódik az ördögűzéssel, a falra festett migránsok szívére és fejére 
való célzásban a nyugdíjasok is részt vehetnek. Vasárnaponként este hatig 
folyik az oktatás és a nevelés, utána mindenki részt vesz az ökumenikus 
vecsernyén, amit lelkészi felügyelettel a politikai és a kulturális élet vezető 
kiválóságai, a Művészeti Akadémia tagjai celebrálnak. Vecsernye után az 
iskolák alagsorában a kisdohosok szabadfoglalkozásban sportbélyeget 
gyűjtenek. Az iskolaépületek eladásából az állam jelentős bevételre tehet 
szert; a vasárnapi foglalkozásokat fokozatosan célszerű átvinni a 
hegytetőkre és az esztenákra, hogy az ifjúság a hőséghez és a hideghez 
egyaránt hozzá tudjon edződni. 

Kézimunkaórán a diákok a központi műhelyből kiszállított húsz-negyven 
centiméteres büsztökre (mellkasokra) csavarozható, könnyen cserélhető 
gyurmafejeket, gipszfejeket vagy fafejeket formáznak. A kötelező fejek 
listáját a kormányzati kommunikációs portálon háromhetente frissítik, 
onnét a kispajtások is letölthetik maguknak. 


Tesztkérdések 
A helyes választ húzzátok alá, karikázzátok be és ikszeljétek be. 


1. Melyik a világon a legfontosabb nemzet? 


A. A magyar. 
B. A csángó. 
C. A pilisi. 


2. Melyik a világ legszebb tája? 


A. Az Alföld. 
B. A Kisalföld. 
C. A Kárpát-medence. 


3. Milyen nyelvekkel rokon a magyar? 


A. Török. 
B. Perzsa. 
C. Ugor. 


4. Kik azok a szőröstalpúak? 


A. Finnek. 
B. Oláhok. 
C. Rácok. 


5. Ki nyerte mega második világháborút? 


A. Lengyelország. 
B. Magyarország. 
C. Törökország. 


6. Hogy hívták I. Mátyás király seregét? 


A. A győzhetetlen armada. 
B. A láthatatlan légió. 
C. Piros sapkások. 


7. Ki volt II. Mátyás király kedvenc hadvezére? 


A. Puskás Ferenc. 
B. Kemény Dénes. 
C. Grosics Gyula. 


8. Hol van a budai vár? 


A. Győrben. 
B. Debrecenben. 
C. Székesfehérváron. 


9. Ki nyerte mega nándorfehérvári csatát? 


A. Kinizsi Pál. 
B. Kapisztrán János. 
C. Tisza István. 


10. Hol volt a rigómezei csata? 


A. Bulgáriában. 
B. Törökvészen. 
C. Bem apó. 


11. Hol van Irianon, amit vissza kell szereznünk? 


A. A Bánátban. 
B. Erdélyben. 
C. A Felvidéken. 


12. Hol van a dobsinai barlang? 


A. Aggteleken. 
B. Pusztaszeren. 
C. A Mackó úr utazásaiban. 


13. Mi a legnagyobb magyar regény címe? 


A. Adjátok vissza a kelengyémet! 
B. Adjátok vissza a kegyeimet! 
C. Adjátok vissza a hegyeimet! 


14. Hol született Gárdonyi Géza? 


A. Egerben. 
B. Törökbálinton. 
C. A Héttoronyban. 


15. Ki mondta el a Nemzeti dalt? 


A. Arany János. 
B. Irinyi János. 
C. Cserhalmi György. 


16. Ki vezette a Rákóczi-szabadságharcot? 


A. Thököly Imre. 
B. Vak Bottyán. 
C. Károlyi Sándor. 


17. Ki írta a legjobb magyar ifjúsági regényt? 


A. Túri Dani. 
B. Nyilas Misi. 
C. Bornemissza Gergő. 


18. Ki az István, a király főhőse? 


A. Sarolt. 
B. Koppány. 
C. Réka. 

D. Géza. 

E. István. 


19. Hány olimpiai bajnokságot nyertünk mi, magyarok? 


A. 93-at. 
B. 168-at. 
C. 4-et. 


20. Kik voltak az elnyomók elleni harcunkban a legfőbb szövetségeseink? 


A. A törökök. 
B. A lengyelek. 
C. A magyar nép. 


21. Mi viszi előre a világot? 
A. Az aljas spekuláció. 


B. A hódító háború. 
C. A kétkezi munka. 


Figyelmeztetés 


A kettőnél több, 2010 után szerzett diplomával rendelkező tanárok számára 
engedélyezhető a tantervtől való 2,896-os eltérés. Ateista diákoknak a 
hasonló kedvezmény a megtérésükig szünetel. 


Budapest védelme 


T. Elnök Úr, t. Képviselőtársaim, 
javaslom, hogy Budapest lakosait a terrortámadásoktól óvjuk meg. 


1. —— Budapest nevét változtassuk meg. Ha Budapest lekerül a térképről, 
kereshetik majd a terroristák! 


2. — Az ellenség behatolása ellen a hidakat zárjuk le. E megoldás előnye, 
hogy a hídpénz bevezetésével az államháztartás hiányát többletté tudjuk 
alakítani. A hídpénz hosszú lejáratú állampapírban tartandó, ahhoz csak a 
jegybank férhet hozzá. A hidak felrobbantása szintén alternatíva; a 
kinyerhető vas és acél az új beruházásoknál hasznosítható (a Mauzóleum- 
negyedbe álmodott Magyar Panteon építésénél). 


3. A közösségi közlekedést alapvetően meg kell reformálnunk. A 
lakosság tulajdonában lévő gépjárművek a törvény kihirdetésével 
egyidejűleg a honvédség állományába kerülnek, az elavultnak számító 
taxiközlekedést két hónapon belül felszámoljuk. 


4. Meg kell szüntetni a menetrendeket, valamint a végállomások 
jelenlegi rendszerét, hogy a diverzánsok a bombáikat ne tudják az általuk 
előre kijelölt célba szállítani. Senki sem fogja tudni, hogy egy adott busz 
vagy villamos merre megy, még a sofőrök és a vezetők sem, akik zárt 
információs rendszer segítségével fülhallgatón fogják megkapni az utasítást 
a központból, melyik megállóból merre folytassák az útjukat. A vezetők az 
indulás előtti másodpercekben az útirányt hangszórón át osztják meg az 
utasokkal, akik, ha nem pont arra akarnak utazni, még éppen le tudnak 
ugrani. A nagyothallók számára a vezető lefelé tartott kézzel mutogat. A 
nyugdíjasok és egyéb korlátozottak figyelmét táblán fogjuk felhívni, hogy 
mozogjanak óvatosan, vegyenek igénybe mankót, amit mindig magukkal 
kell vinniük, hiánya pénzbüntetést von maga után (két mankó hiánya 
kétszereset). A buszközlekedést nem nehéz az új rendszerre átállítani, a 
villamosok és a trolik számára azonban új síneket, illetve új 


felsővezetékeket kell létesíteni, hogy a városban azok is keresztül-kasul 
közlekedhessenek. Például a Blahánál a Nagykörútról a Rákóczi útra 
villamossal is be lehet majd fordulni, és a fonódó budai villamos adott 
esetben akár Kispestre vagy Cinkotára is eljuthat. Erre a beruházásra nem 
kell közbeszerzési pályázatot kiírni, a tervezőt és a kivitelezőt sürgősséggel 
a kormány jelöli ki. 


5. Bevezetésre kerül a Szuperdugódíj, amit az Európai Unió követel 
tőlünk. Elsősorban a környezetszennyező dízelautók tulajdonosai fizetnek 
majd, valamint a biciklisták, akik a gyalogosoknál lényegesen több 
széndioxidot lélegeznek ki. Fizetik továbbá a következő kategóriákba 
tartozók: akik behajtanak, akik ott laknak, akik nem laknak ott, akik nem 
hajtanak be, valamint akiknek nincs járművük. Elvünk: a gyalogos éppen 
olyan ember, mint az autós. Az intézkedés betartását az Egyenlő Bánásmód 
Minisztériuma felügyeli, amelyet a közlekedési intézkedésekkel egyidejűleg 
kell létrehozni, felfejlesztve az eddigi hatóságot. A Szuperdugódíj összegét 
úgy kell megállapítani, hogy a befizetések az új minisztérium fenntartási 
költségeinek minimum 7096-át fedezzék. 


6. A budapesti állandó lakosok védelme megköveteli, hogy évente 
kétszer (tavasszal és ősszel) a hontalanítási program keretében elszállításra 
kerüljenek. A terroristák hiába szerzik be a címüket, mert az országon belüli 
lakosságcsere révén egészen máshová költöznek. Az új címet a terroristák 
fél év alatt aligha fogják megtudni, mert azt még az áttelepülőkkel sem 
közöljük előre. Mint tudjuk, az USA-ban minden állampolgár legalább 
hatszor költözik nagyon nagyot életében. Magyarország sajnálatosan 
kicsivé lett ország, az USA több mint százszor nagyobb, és ha egy egész 
nagyságrenddel szerényebben számolunk is, a hat darab USA-beli költözés 
hatvan darab magyar költözésnek felel meg. Harminc év múlva a 
terrorveszélyt közös erővel bizonyosan elhárítjuk, és akkor mindenki marad 
ott, ahová utoljára költöztették. 


Há A külső ellenség mellett a belső ellenséggel is számolni kell, ezek 
Önök, tisztelt ellenzéki képviselők, akik itt ülnek ezekben a padsorokban. 
Önök miatt a várost nem elég átnevezni, hogy a terroristákat megtévesszük, 
Önök miatt Budapestről a pályaudvarokat is ki kell költöztetni, nehogy 
Önök a szokásuk szerint megmutassák a migránsoknak, hogy hol kell 


leszállniuk. A Keleti pályaudvar Gödöllőre, a Nyugati pályaudvar 
Szolnokra, a Déli pályaudvar Érdre telepítendő a fővárosból vidékre 
költözők számára, a vidékről a fővárosba költözők számára pedig szintén. 


8. A lakhatóság alapegysége a szoba-konyhás, vert falú, döngölt 
padlójú, előkertes, nem csatornázott ház, amelynek értékét a friss levegő 
növeli. A levegő bemérését a helyi Esélyegyenlőségi Bizottságok végzik, a 
fúrt kutak minőségét a helyi vályogkovácsok. állapítják meg. A vidéki 
alapegységnyi ház budapesti belvárosi kétszoba-hallos összkomfortos 
lakással egyenértékű. A kitelepülők a tulajdonukban lévő lakás vagy ház 
államilag megállapított értékének megfelelő vályogjegyet kapnak, de 
kívánságra további, korlátlan számú vályogjegyet is vásárolhatnak 
készpénzért. Az önkormányzati lakásban lakók csak pénzért juthatnak 
vályogjegyhez. Vályogjegyek kizárólag állami tulajdonú bankokban 
forgalmazhatók. A megvásárolt vályogjegyeket a kitelepülő a helyi 
lakáselosztó bizottságnak adja át az új lakás ellenében. Amíg ott lakik, a 
vályogjegyek a bizottságnál maradnak letétben, és csak a lakó 
elköltözésekor adhatók vissza. Vályogjegyek nélkül lakás nem utalható ki. 
A vályogjegyek élelmiszerjegyre békeidőben nem válthatók át, csak 
szükségállapot, rendkívüli állapot, kivételes állapot, hadiállapot, 
nemzetközi és nemzeti feszültség, árvíz, háború, földrengés (ötös fokozatig) 
és tűzvész esetén. A vályogjegy lehet elsőosztályú, másodosztályú, 
harmadosztályú, valamint szupervályog; a jegyen a besorolást fel kell 
tüntetni. Csak a szupervályog kamatozik, az elsőosztályú vályog kamata 
096, a másod- és harmadosztályú vályogjegy negatív kamatát, valamint a 
szupervályogjegy pozitív kamatát a jegybank naponta állapítja meg. A 
negatív kamat a fizetésből, a nyugdíjból vagy a segélyből minden hó 28-án 
levonásra kerül. A pozitív kamatot húszévente egyszer lehet felvenni, 
legkorábban 2036. május 29-én. A vályogjegyek névértékének 4096-áért a 
magyar állam garanciát vállal. 


9. — Végezetül: mi nem szorulunk az Önök szavazatára, tisztelt ellenzéki 
hölgyeim és uraim, akiket kétszázötven éve telepített a nyakunkra Mária 
Terézia az akkori Európából. Próbáltuk Önöket befogadni, de hiába, mert 
Önök a lelkükben máig migránsok maradtak. A nemzet hajlandó lett volna 
Önökkel megosztani e hont, csak hát Önök az egészet akarták, úgyhogy ne 


csodálkozzanak. Az Önök szavazatára azért nincs szükségünk, mert 
bármely pillanatban népszavazást tarthatunk, amelyen csak azok vehetnek 
részt, akik a kérdésre, miszerint, idézem, ,, Védjük-e meg Budapest 
lakosságát?", igennel szavaznak. A nemmel szavazók, ha lennének is olyan 
elvetemültek, kizárják magukat a magyar emberek köréből, így jobb, ha a 
szavazati jogukkal egyáltalán nem élnek, ezt követeli tőlünk a főváros 
biztonsága. Önökkel is ugyanez a helyzet: amennyiben a javaslatomra 
nemmel szavaznak, kizárják magukat a magyar emberek köréből, holott 
őket kellene képviselniük. Így tehát a szavazás, mielőtt megkezdődött 
volna, a , nem"-szavazatok kizárásával már meg is történt, és a budapestiek 
meg lettek védve. 


Ellenzéki hölgyek-urak, most tessék tapsolni! 


Konyhatörvény 


Egyéni képviselői törvényjavaslat a konyhajellegű 
helyiségek energetikai költségeinek csökkentéséről, 
valamint a közösségi érzület fejlesztéséről 


1. A nyári hónapok, valamint az őszi hónapok első felének, továbbá a 
tavaszi hónapok második felének kivételével a lakásokban és a lakás céljára 
szolgáló építményekben a fűtés mind központilag (távfűtés), mind 
egyénileg (egyedi fűtés) a konyhákra és a konyha céljára használt 
helyiségekre (továbbiakban konyha) korlátozandó. Amennyiben a konyha 
alapterülete a 2,25 négyzetmétert (1,5 x 1,5 m) meghaladja, a konyha teljes 
értékű konyhának számít, és a megnevezése konyha. 


2. A konyhát lakhatás céljára igénybe vevő egyedül élők, 
párkapcsolatban élők, kis- és nagycsaládosok, valamint más személyek a 
lakás többi helyiségét nem fűthetik. A fűtés időben történő kikapcsolását, 
illetve folyamatos be nem kapcsolását a távfűtőművek, a kéményseprő 
vállalat és a BKV munkatársai ellenőrzik. A radiátorok vízmentesítés után 
történő lefűrészelésének költségeit az önkormányzatok a kereseti igazolások 
figyelembevételével 50, 70, 75 vagy 7996-ban megtéríthetik. 


3. A lakószobákban lévő fa-, szén- és vegyes tüzelésű kályhák 
lebontását határidőre elvégzők a fűtési korlátozás megszegésének börtönre 
váltható pénzbüntetése alól mentességet élveznek. 


4. — A házközponti fűtés lekapcsolásának költségeit a lakástulajdonosok 
tulajdoni hányaduk szerint viselik. 


5. A kazánok és a gázkonvektorok leszerelése és a kijelölendő állami 
fémkereskedésekbe való szállítása a lakók kötelessége. A konvektorok 
parapetjei és a füstcsövek szintén a fémkereskedésekbe szállítandók, 
hiányukban kazánt vagy konvektort átvenni tilos. A fémhulladékért kapott 
összeggel az szja és az eho haladéktalan levonása után, amit a 
fémkereskedés helyben végez el, a lakók szabadon rendelkeznek. A 


parapetfűtés után megmaradó házfali lyukak szépészeti tömítéséről a lakók 
büntetőjogilag maguk gondoskodnak. A házfalak házilagos tömítésének 
tervét a jegyzőnél jóvá kell hagyatni. 


6. A konyhák energetikai ellátása gázrezsók esetében gázzal, 
villanyrezsók esetében villannyal, fafűtésű rezsók esetében fával történik. 
Az ezektől eltérő ellátást a járási hatóság építési osztályán jóvá kell 
hagyatni. Olajkályha, vegyes tüzelésű vaskályha vagy parkettából rakott 
szabad tűz használata esetén a lakótelepi lakások ablakán szabványos, kerek 
lyuk vágandó. Iránymutatóul a múlt század hetvenes éveinek lengyel, ukrán 
és román fűtési gyakorlata szolgál. Az ezek nyomán készült tervrajzok 
méretezésének betartása kötelező, a tervrajzok térítés ellenében a járási 
hivatalokban átvehetők. 


7 A , Tiszta konyha, rendes ház?" mozgalom keretében elért helyezést 
a ház földszintjén létesített faliújságon közzé kell tenni. A konyha 
elnevezését Budapest és a megyei jogú városok kivételével a hivatalos 
iratokban mindenütt tisztaszobára kell változtatni. Ahol konyha 
(tisztaszoba) építészetileg nem került megvalósításra, ott a lakószoba 
(ennek hiányában a fürdőszoba, az előszoba, esetenként a vécé vagy a budi) 
megfelelő méretű leválasztása révén 2014. április hó első napjáig konyhát 
kell létesíteni. Ennek elmaradása a lakhatási engedély megvonásával jár. 


8. A konyhaasztal alatti térség alapesetben a gyermekek számára van 
fenntartva, oda felnőtt csak kivételes esetben hatolhat be, elsősorban 
fegyelmezési, másodsorban nevelési célzattal. A padlócsempézett vagy 
döngöltföld konyhákban a konyhaasztal alatti terület szőnyeggel 
(rongyszőnyeg, használt ruha, perzsaszőnyeg vagy egyéb) borítandó, 
aminek hiánytalan meglétét és megfelelő tisztaságát a közegészségügyi 
hatóság ellenőrzi. 


9. — A nyugdíjas családtagok számára a konyhában ülőhely biztosítandó 
(konyhaszék, hokedli, ülőke vagy párna). Az ülni képtelen nyugdíjas vagy a 
nyugdíjkorhatárt még el nem érő, de igazoltan minimum 7896-ig rokkant 
családtag a konyhaasztal alatti teret a gyermekekkel közösen használhatja, 
mely esetben az idősebb családtag lehet alul. 


10. A konyhában napi rendszerességgel háromszor kell családilag 
imát mondani: a.) Reggeli előtt, b.) Ebéd előtt, c.) Vacsora előtt. 


Amennyiben az étkezések száma ennél ritkább, az imamondás idejére a 
következő változat lép életbe: a.) Reggel, b.) Délben, c.) Este. Az ima 
szövegét a családfő mondja elő. Mindhárom imában feltétlenül hangozzék 
el, hogy , Édes Jézus, légy vendégünk, áldd meg, amit adtál nékünk". 
Amennyiben az étkezés az adott időpontban elmarad, a következő szövegű 
ima lép életbe: , Édes Jézus, légy vendégünk, töltsed időd most mivélünk." 
Ha a családfő által vezetett családi tanács úgy dönt, hogy az imádság néma, 
a családtagok a családfő intésére jól hallhatóan akkor is mormogják el az 
áment. Aki az iskolában gyermekének a hittan helyett az erkölcsi nevelést 
választotta, az ima végeztével azt is mondhatja, hogy ,Jó étvágyat". 
Amennyiben az étkezés elmarad, a ,Jó étvágyat" kívánság elmaradhat, 
illetve a , Jó napot" kívánsággal felcserélhető. Az imádság napi háromszori 
teljesítéséről hatósági érdeklődésre bármely családtag köteles számot adni. 


11. Az idős, a csecsemőkorú, a gyermekkorú és a serdülőkorú 
családtagok számára a lakókonyhában (tisztaszobában) való huzamos 
időzés az összetartozás, az összefogás, a szolidaritás, a bensőséges 
melegség feledhetetlen családi érzületét biztosítja, amihez a gázrezsó, a 
villanyrezsó vagy a fatüzelésű sparherd  duruzsolása kellő zenei 
alátámasztást nyújt. A duruzsolás minimális mértékének meglétét, ami 23 
decibel, a hatóság ellenőrizheti. 


12. A konyha falát a szentkép vagy a fa-, illetve fémfeszület mellett 
hőtartó népművészeti alkotásokkal (köcsögök, falvédők) fedjük be. Ezek 
hiányában bekeretezett festmény, rajz, kép, fénykép és szabványosan 
lapított dombormű is megfelel. Sose feledjük Wass Albert gyönyörű 
mondását: , Az én enyhem az én konyhóm!" 


Köszönöm Képviselőtársaim megtisztelő figyelmét. 


Állampolgárság 


Egyéni képviselői törvényjavaslat a magyar 
állampolgárság három fokozatának bevezetéséről, 
valamint a magyar anyanyelvű magyar 
állampolgárok magyar nyelvvizsgájának rendjéről 


Bevezetés 


A kormány népesedéspolitikai, nemzetiségi és egyéb intézkedéseinek hála a 
magyar állampolgárok száma az utóbbi időben örvendetes mértékben 
gyarapodott. Kívánatossá vált, hogy a magyar állampolgárok lelki és 
szellemi színvonalának emelése céljából a lelkileg és szellemileg 
megfelelőnek nem bizonyuló állampolgárok a magyar állampolgárság 
alsóbb szintjeire kerüljenek, választójoguknak és szólásszabadságuknak a 
haza, a hon és a nemzet üdvére szolgáló korlátozásával együtt. Ezért a 
kormány elrendeli a következőket: 

1. A magyar anyanyelvű állampolgárok meghatározott köre magyar 
nyelvvizsgát köteles tenni. 


2. A nyelvvizsgán megjelenő, ám elégtelen eredményt elérő 
személyek másodosztályú állampolgárságot szereznek, ami munkavállalási 
és letelepedési engedélyt jelent, útlevél birtoklására azonban nem 
jogosultak, meglévő magyar útlevelüket a hatóság bevonja. A 
másodosztályú állampolgárok nem választhatnak és nem választhatók, a 
médiában sem névvel, sem anélkül, sem saját szöveggel, sem idézett 
szerzőként nem szerepelhetnek, élelmiszerjegyükre az utalvány értékének 
maximum a feléért kaphatnak ellátmányt. A másodosztályú állampolgárok a 
magyar nyelvet mint anyanyelvet nem használhatják, hivatalos ügyeik 
intézésekor magyar-magyar tolmácsot kötelesek igénybe venni, ezzel járó 
költségeiket "maguk fedezik, ezen  költségeikre kölcsönt és hitelt 
Magyarországon bejegyzett pénzintézetektől nem vehetnek föl. Ezen 
intézkedés didaktikai célja, hogy a másodosztályú állampolgárok 


megembereljék magukat, és arra törekedjenek, hogy elsőosztályú 
állampolgárrá váljanak, aminek feltétele, hogy anyanyelvüket tudatosan, 
magas színvonalon tudják használni. 


3. A kötelező nyelvvizsgán meg nem jelenő személy harmadosztályú 
állampolgárként a közmunka kivételével munkát nem vállalhat, állandó 
lakhelye nem lehet, azonnali hatállyal kilakoltatandó, személyes tulajdona 
az államra száll, nem örökölhet és nem örökíthet, családi kötelékben nem 
élhet, bérezése nem haladhatja meg a minimálbér 0,56-od részét, a magyart 
mint idegen nyelvet kizárólag jeltolmács révén, némán használhatja, 
nyilvános helyen (utcán, téren, sikátorban, mezőn, erdőben, híd alatt stb.) 
életvitelszerűen nem tartózkodhat, közösségi szálláson napi egy tál ételnél 
többre nem jogosult, élelmiszerjegyet nem kaphat. 


4. Aki a magyar nyelvvizsga intézményének bevezetése ellen bárhol 
és bármikor, de elsősorban külföldön és belföldön fellép, annak útlevele és 
személyazonossági igazolványa azonnali hatállyal elkobzandó, hontalannak 
minősül, Magyarország területéről kiutasíttatik. Amíg hazánk a schengeni 
egyezmény tagja, a kiutasítást átmenetileg  menekülttáborban való 
elhelyezés helyettesíti. 


9; A kötelező magyar nyelvvizsgát háromtagú bizottság előtt kell 
letenni. A jelöltek makulátlansági vizsgálatának elvégzése a helyi 
kormányhivatal feladata, a vizsgálat eredménye nem nyilvános. 


6. A vizsgára kötelezett személyek listája a kormányhivatalokban 
függesztendő ki. A kormányhivatalok a vizsgára behívottakat személyesen, 
telefonon, postai vagy elektronikus úton nem értesítik. Mindenkinek 
állampolgári kötelessége, hogy a hirdetményeket napi rendszerességgel 
figyelemmel kísérje. A vizsga hatóságilag megállapított időpontja a 
vizsgázó kérésére nem változtatható meg. 


7. A vizsgára bármely magyar állampolgár behívható. 


8.  — A vizsgára kötelezettek személyére közösségileg a civil szervezetek 
révén, egyénileg a kormányhivatalok folyosóján kihelyezendő tűzbiztos, 
számzárral ellátott acélládákba bedobott névtelen javaslatok révén lehet 
indítványt tenni. A ládák rongálása bűntettnek számít, és négytől hét évig 
tartó, végrehajtandó börtönbüntetést von maga után. 


9. A vizsga időtartama minimum két perc, maximum két óra. A 
kérdésekre szóban kell válaszolni. A vizsga eredményéről jegyzőkönyv 
készül, amit a vizsgázó az aláírásával hitelesít. Amennyiben a vizsgázó a 
jegyzőkönyvet nem írja alá, az elért eredménytől függetlenül meg nem 
jelent személynek minősül. A vizsgakérdések a jegyzőkönyvben nem 
szerepelhetnek. 


10. " A magyar nyelvvizsgát 12 éves kortól 82 éves korig lehet letenni. 


11. A vizsgabizottság minősítése ellen helyben lehet fellebbezni, a 
vizsgabizottság ez esetben felettes hatósággá válik, a fellebbezést minden 
körülmény mérlegelése alapján fél órán belül elbírálja. További 
jogorvoslatnak helye nincs. 


12. Az állami magyar nyelvvizsgán megbukott személyek saját 
költségükön állami nyelvtanfolyamon vehetnek részt, amelynek végén 
záróvizsgát lehet tenni. A legalább elégséges záróvizsga sikeres állami 
nyelvvizsgának számít, és elsőosztályú állampolgárságra jogosít. Az állami 
nyelvtanfolyamok aktuális ára a hivatalos hirdetményeken és az internetes 
felületeken kerül meghirdetésre. A kéthetes nyelvtanfolyam ára a négyhetes 
nyelvtanfolyaménak a kétszerese. Aki a záróvizsgán megbukik, a tanfolyam 
árát nem kapja vissza. Aki a harmadik záróvizsgáját sem tudja letenni, az 
további tanfolyamra csak dupla áron bocsátható. 


13. A törvény a kihirdetés napjától számított öt és fél hónappal 
korábban lép életbe. 


Evszakszabályozás 


Egyéni képviselői törvényjavaslat az évszakok 
végleges rendjének újraszabályozásáról 


1. A globalizáció során beállott felmelegedés miatt az idegen 
országokra szabott mérsékelt égövi besorolás (tavasz, nyár, ősz, tél) immár 
nem fejezi ki a Kárpát-medence sajátos, csak és kizárólag a magyarságra 
jellemző klimatikus viszonyait, ezért az évszakok elnevezése az alábbi új 
hungarikumok szerint változik: 


a.) Nyárelő. 
b.) Nyár. 

c.) Nyárutó. 
d.) Karácsony. 


2. A nyárelő második fele március 15-től június 4-ig, a 
szabadságharctól a trianoni emléknapig tart. A két nagy nemzeti ünnep 
méltó módon keretezi a rügyfakadás, a bimbózás és az örök magyar 
visszatérés mítoszát, a turul költésének (március), kikelésének (április) és 
felrepülésének (május) folyamatos ünnepét. 


3. A nyár június 5-től augusztus 19-ig tart. A honfoglalás folyamatát 
szimbolizáló évszak lezárása Szent István új kenyerének ünnepével a 
magyarság pogány életörömét, a földművelésben tanúsított lankadatlan 
szorgalmát fejezi ki. 


4. A nyárutó első fele augusztus 20-tól október 23-ig tart. Az 
Államalapító ünnepétől a nemzeti ünnepig tartó félévszak a vénasszonyok 
nyarát, az indián nyarat és az északi féltekén élő magyarság nyarát, 
valamint a déli féltekén lakó magyarság enyhet adó telét is magába foglalja. 

0; A nyárutó második fele október 24-től december 23-ig tart. 


Bevezetésének előnye, hogy  nyárutó lévén a fűtés költségei 
megtakaríthatók. 


6. A karácsony december 24. estétől január 7. reggelig tart, és a 
befogadó magyar jellem, az egyesítő magyar karakter hozadékaként a 
világon egyedülálló módon egyszerre foglalja magába a nyugati és a keleti 
kereszténység ünnepét. A Gergely-naptár és a Julianus-naptár egyesítésével 
létrejövő Hosszú Magyar Karácsony alatt a fűtés a lakásokban is 
engedélyezve van. 


7. A nyárelő első fele január 8-tól március 14-ig tart, benne a február 
2-i ősmagyar medveünneppel. A medveünnepig a fűtés az állami 
hivatalokban -17,5 fokig, a lakáscélú helyiségekben --14,3 fokig 
engedélyezve van. A medveünnep után, ha a medve nem megy vissza a 
barlangjába, a fűtés leáll. Ha a medve visszamegy a barlangjába, félfűtés 
(t12,5 fokig) alkalmazandó március 15-ig. A medvét szabad 
elhatározásában befolyásolni tilos. Az illetékes medvét a budapesti állatkert 
igazgatója mint egyszemélyi felelős jelöli ki; azonos állatkertből más 
medvére, illetve másik állatkertből másik medvére hivatkozni tilos. 


8. A fűtés megtakarításának összege a Magyar Korona földi 
lakhelyének, a Budai Várnak a méltó fejlesztésére fordítandó. 


9. A régi évszaknevek használata a továbbiakban a hivatalos és a 
magániratokban tilos. Az Ősz és tavasz között című vers címe a jövőben 
helyesen: Nyárutó és nyárelő között. Az a verssor, miszerint , Az ősz dere 
már megüté fejemet", így hangzik: ,A nyárutó már megsimogatta a 
fejemet". 


10. Az említett versek szerzőinek, Babits Mihálynak és Petőfi 
Sándornak, valamint az összes többi, a magyarságkritériumot kimerítő 
magyar írónak a Megfelelést Államilag Vizsgáló bizottság (MÁV) által 
kiválogatott műveit véglegessé kell javítani, többi műveiket a nemzeti 
alaptankönyvekből, könyvtárakból és honlapokról ki kell iktatni. A digitális 
archiválás a költségvetés terhére az Országos Széchényi Könyvtár 
nagytétényi, csepeli és békásmegyeri barakkjaiban történik rovásírásos 
formában. A határidő folyó év december 31., mely nap legyen az 
üzenetrovó és medveölő kéz, az író Kéz és az Irtó Kéz páros, piros betűs 
ünnepe. 


11. Az , átmeneti évszak" elnevezés nem használható, helyébe az 
, örök évszak? lép. 


Az Isten áldja meg a magyarság új évszakait! 


Írótörvény 
Minisztériumi szakértői munkaanyag az írók 
betűhasználatának szabályozásáról 


Az emberi erőforrások ésszerű megosztásának jegyében, az MTA 
Szociolingvisztikai Munkacsoportjával és a Szellemi Tulajdon Hivatalával 
(SZTH) karöltve bevezetésre javasoljuk az ábécéadót. 

Az adó alanyai a 26 évesnél fiatalabb és a 62 évesnél idősebb írók. 

A 26 évesnél idősebb és 62 évesnél fiatalabb írók az adó megfizetése alól 
mentességet élveznek, az ábécé valamennyi betűjét korlátozás nélkül 
használhatják. Ugyanakkor az ábécé használatáról az Alaptörvény nem 
rendelkezik, ez a kedvezmény tehát nem jár alanyi jogon, ezért a mentesített 
írók is kötelesek pályázatot benyújtani az ábécé betűinek használata 
érdekében a Szellemi Tulajdon Hivatalának Jogdíjbizottságához (JB). A 
használati engedély évenként megújítandó. Az író méltó magatartása esetén 
a használati engedély megadása nem tagadható meg. Méltatlan magatartás 
az adómentességet kizárja. 

A Szellemi Tulajdon Hivatalában Illedelmi Főosztály (ILLEFŐ) létesül, 
amelynek tagjait az MTA Szociolingvisztikai Munkaközössége, valamint a 
Minisztérium illetékes főosztálya a Magyar Művészeti Akadémia (MMA) 
tagjai közül jelöli ki. Az ILLEFŐ munkatársai javadalmazás ellenében, 
esetenkénti összehívásra ténykednek. A tíz munkatárs mellé a Magyar írók 
Szövetsége egy főt delegálhat, aki javadalmazást nem kap. A 
jegyzőkönyvvezető egy fő, esetenként díjazandó. A tizenkét széket a 
Minisztérium biztosítja. 

A 26 évnél fiatalabb írók művei állami megrendelés hiányában jogilag 
nem számítanak alkotásnak, a Szellemi Tulajdon Hivatalában nem 
jegyezhetők be, utánuk szerzői jogdíj nem jár, szerzőjük és címük a 
sajtóban nem tüntethető fel, a honlapokról hatóságilag eltávolítandók. Ha a 
műre van állami megrendelés, a jogdíjat a Jogdíjbizottság állapítja meg. A 
szerző a kiutalás esetleges elhúzódása miatt a Jogdíjbizottságnál panasszal 


élhet. Öt év után a szerző jogosult polgári pert indítani a Szellemi Tulajdon 
Hivatala ellen. A per egy évnél hosszabb elhúzódása jogvesztéssel jár. 

A megrendelő hatóság a megrendeléskor megjelöli a mű címét, várható 
terjedelmét és pontos tartalmát, és erről a Szellemi Tulajdon Hivatalát 
értesíti. A mű leadásakor a megrendelő megerősíti a mű címét és végleges 
terjedelmét, nyilatkozik arról, hogy az előre jelzett és a megvalósult 
tartalom egyezése milyen fokú, erről szintén értesíti a Szellemi Tulajdon 
Hivatalát, amely a művet jegyzékbe veszi. Az egybeesés minimális mértéke 
terjedelemnél 86,590, tartalomnál 97,996. Ez alatt a mű nem minősül 
elfogadhatónak. 10196-os megfeleléstől fölfelé a mű szintén nem fogadható 
el. 

A 62 évnél idősebb írók a korábbi tevékenységük következtében eszmei 
kopást szenvedett betűk után elvi ábécéadót fizetnek. Ez az adónem a 
Szellemi Tulajdon Hivatalában automatikusan kerül levonásra. Alapesetben 
az ábécéadó az ábécé minden egyes betűjére vonatkozik, és 17 Ft 4 áfa 
értékkel számítandó. Itt hívjuk fel a figyelmet, hogy téves az ábécéadó 
szűkített értelmezése, amely szerint csak az a, a b és a c betű után kell 
adózni. Adózni az ábécé minden betűje után kell, a kettős betűk (cs, dz, gy, 
ly, ny, sz, ty) után kétszeresen, a hármas betű után (dzs) háromszorosan. Az 
ly helyett j betűt írni tilos. 

Az elvi adó egyénre szabott mértékét a Jobbító Szándék Bizottsága 
(JJÓSZÁB) állapítja meg. Az írók optimizmusát, jobbító szándékát és 
magyarságteljesítményét egytől ötig terjedő osztóval kell értékelni. A 
Jobbító Szándék Bizottságát a koalíciós pártok javaslata alapján a parlament 
kulturális, vallási és származási bizottságának elnöke nevezi ki kétszer 
hétéves időtartamra. A Jobbító Szándék Bizottsága, amely pártatlanul és 
sokoldalúan értékel, a Miniszterelnöki Hivatal keretében működik. 

Amennyiben az ábécéadóból következő összlevonás magasabb értéket 
mutat, mint az éves összjogdíj összege, a szerző a különbözetet a 
negyedévet követő hónap 12. napjáig a Szellemi Tulajdon Hivatala (SZTH) 
számlájára köteles átutalni. Erre a célra a szerző kedvezményes, rövid 
lejáratú, évi 1696-os kamatozású forinthitelt vehet fel a Magyar 
Felszámolási Banktól (MFB). Az írók részére a betűhasználatuk naprakész 
digitális nyilvántartását a Szellemi Tulajdon Hivatala küldi meg havonta, a 
következő hónap 8. napjáig. 


A 62 évesnél idősebb szerző, amennyiben éves szerzői jogdíja 
meghaladja a 3549 Ft-ot, az ábécé betűire kirótt adót a magániratok után is 
köteles befizetni (e-mail, levél, levelezőlap, SMS, röpcédula, Facebook- 
bejegyzés stb.). Az állami díjazott, 62 évnél idősebb írók könnyített 
ábécéadót fizetnek, esetükben csak a magyar nyelv legterheltebb alapeleme, 
az e betű esik adó alá. Az állami díjasok e betűjének értéke egységesen 5 Ft 
t áfa. A helyesírási törvényben meghatározott e betű kihagyása vagy 
mással való helyettesítése tilos. A szegedi és Szeged környéki állandó 
lakhellyel bírók a városhatár 22 kilométeres körzetében a tiltás alól 
felmentést kérhetnek. 

Az Alaptörvény szellemének és betűjének megfelelően az 1944 utáni és 
1990 előtti állami díjak (Kossuth-díj, József Attila-díj stb.) nem számítanak 
érvényesnek, az 1990 és 2010 között adományozott állami díjak pedig 
féldíjnak számítanak. A féldíjasok e betűjének értéke egységesen 7,5 Ft 4 
áfa. Az 1998-2002 közötti időszak állami díjai teljes értékűek maradnak. 
Magánalapítású díj után az e betűs könnyítés nem jár. 

A hazánkban hagyományosan zaklatott életvitelű írók egészségének 
megóvása a magyar állam elsőrendű feladatai közé tartozik. Számukra a 
megfelelő pihenés biztosításának céljából a villanyáram szolgáltatása este 
nyolctól reggel nyolcig szünetel. Napi egy mécsest íróigazolványuk 
felmutatása mellett a bolti ár 5090-áért a létesítendő központi íróboltban 
vételezhetnek. — Élhetnek a szobakerékpárra szerelt generátor 
megvásárlásának lehetőségével, a kedvezményes hitel a Jogdíjbizottság 
javaslatára a Magyar Felszámolási Banknál vehető igénybe. A generátornak 
és a laptoptartónak a szobakerékpárra való felszerelését az íróboltban 
kedvezményesen elvégzik. A szobakerékpár beszerzési árát és szállítási 
költségét az író állja. 

A Minisztérium, a Jogdíjbizottság és a Szellemi Tulajdon Hivatala 
támogatni kívánja az írók abbéli igyekezetét, hogy saját pálinkát 
főzhessenek; a kedvezményes lepárlóberendezést és a hullott gyümölcs 
ingyen szedésére jogosító igazolványt az írók az íróboltban vehetik át. 

A bűncselekményt elkövető írók számára az ábécé használata 
korlátozható. A bűncselekmény minősítése a bíróságok feladata 
(gyilkosság, rablás, sikkasztás, súlyos testi sértés, etikai, etnikai, politikai 
stb. vétség). A jogerősen börtönbüntetésre ítélt író nem részesülhet szerzői 
jogdíjban, a megvonás hetedíziglen tart, egy íz egyenlő 33 évvel. 


Előzetesben ülők esetében félíz (16,5 év) számítandó. Azok esetében, akik 
egész életüket előzetesben töltik, a teljes hét íz mint főszabály lép életbe 
(összesen 231 év). A nemzetközileg elfogadott, a szerző halála után 70 évig 
érvényes szerzői jog ezért az ilyen bűnös írók örököseinek számára nem lép 
érvénybe. 

Az etikai vétség minősítését az ILLEFŐ végzi, ellene fellebbezni az 
MMA személyzeti osztályán lehet, amelyet a Vigadó épületében kell 
elhelyezni. Betűktől való örökös eltiltásra Magyarország hagyományosan 
be- és visszafogadó jellege miatt nem kerülhet sor. Az írót rövidebb vagy 
hosszabb időre — egytől harminc évig — bizonyos betűk használatától el 
lehet tiltani. Enyhébb vétség esetén az sz és az r, súlyosabb vétség esetén a 
b, sz, d, m, g, még súlyosabb vétség esetén a k, r, v, a, ny, d betűk használata 
tilos. 


Nemzeti Színház 


Egyéni képviselői javaslat a Nemzeti Színház 
arculatának fejlesztéséről 


Tisztelt Elnök Úr, tisztelt Képviselőtársak, 


eleink hősies erőfeszítéseinek hála a budapesti Nemzeti Színház a miénk 
lett, és most már örökké a miénk is marad. Arculatának részletes 
továbbfejlesztése . elsőrendű össznemzeti feladat, amely alól mi, 
törvényhozók nem bújhatunk ki azzal, hogy nem vagyunk színészek vagy 
rendezők, mert a színészekkel azonos felületen, a képernyőn szoktunk 
szerepelni. 

Javaslom, hogy a közönség hangulatának emelése céljából a Nemzeti 
Színházat vonjuk össze a Vidám Parkkal. Az Elvarázsolt Kastély görbe 
tükreit fel lehet szerelni a nézőtéri folyosókon és a vécékben. A 
színészbüfébe, amelyet a közönség számára is meg kell nyitni a művészek 
és a befogadók lelki és szellemi egyesülésének elősegítése céljából, az 
állandóan forgó Hordón keresztül lehessen bejutni. A nézők távozáskor a 
büfé ablakából szappanozott tűzoltósági rúdon csúszhatnak le a Zikkuratnak 
nevezett épület tetejére, amelyet felül és oldalt laticellel (Hungarocell-lel, 
esetleg  Máriacell-lel) ajánlatos kibélelni. A  Szellemvasutat immár 
Kísértetek Alagútja néven a színház pincéjébe kell telepíteni, az evezősök a 
Parlament Kulturális Bizottságának kormánypárti tagjai lesznek, akik 
evezés közben a Terror Háza Múzeumból átszállított szellemek között 
vinnék végig az elárasztott alagsorban az ismeretekre szomjas közönséget. 
A ladikosok viseljék a nagy magyar dunai árvízi hajósok — Wesselényi 
Miklós, Kossuth Lajos, Deák Ferenc, Bethlen István, Gömbös Gyula, 
Bárdossy László stb. — jelmezét és szakállát. A nemzeti egyetértés jegyében 
a Kulturális Bizottság ellenzéki tagjai a hét egyik, törvényben megszabandó 
napján szintén evezhetnének, az ő jelmezük Kun Béla kalapjától Károlyi 
Mihály bajszán és Rákosi Mátyás kopasz parókáján át Horn Gyula 
fejpántjáig terjed. 


A költségvetésnek Európa által okozott nehéz helyzetében az öltözőkből 
luxusszálló hozandó létre. A szobák amúgy is fel vannak szerelve 
heverőkkel, székekkel, tükrökkel és fürdőszobával. A kilátáson nem kell 
javítani azon kívül, hogy a Műegyetem és az ELTE elé műpálma fasort kell 
telepíteni. Az igazgatói irodából királyi lakosztály hozható létre. A Nemzeti 
Színházszálló vendégei papucsban is látogathatnák az előadásokat, ez 
világszerte hungarikumnak számítana. A papucsos előadás-látogatás 
jegyárait a normál ár tízszereséig lehet emelni; a földszinti wellness- 
szolgáltatást igénybe vevő, államilag beutalt parlamenti képviselők és 
rokonaik tizenötszörös kedvezményt kaphatnak. 

A népszerű színésznők szervezzenek főzőtanfolyamot a legkiválóbb 
bérletesek, pártoló tagok és jóérzésű kritikusok számára. Magyaros 
ételekből — cigánypecsenye, zsidótojás, orosz hússaláta, sztrapacska — 
mindig legyen a büfében megfelelő kínálat, a puliszkát pruszlikban kell 
felszolgálni. 

A népszerű színészekkel való találkozás, autogramkérés és -adás, a 
kilátás (Rákóczi híd) megcsodálása egész napos iskolai és hétvégi családi 
programmá álljon össze. A Gobbi Hilda Stúdióban a nap 24 órájában 
ökumenikus istentiszteletre is nyíljék lehetőség. 

A fiatal nézők számára az igazgatóság szervezzen ismerkedési esteket, 
amelyekre a segédszínészek, a kórustagok és a tánckar tagjai is delegáljanak 
képviselőket. . A Nemzeti — Színházba olvasztott Színművészeti, 
Képzőművészeti, Földtani, Csillagászati és Nemzetbiztonsági Egyetem 
diákjai szintén küldjenek maguk közül mindkét nembeli résztvevőket. A 
talpalávalót a hangulat oldása érdekében XVIII. századi trétás mondókákkal 
és legalább ezeréves magyar népmesékkel kell vegyíteni. 

Az igazgatóság havi rendszerességgel szervezzen öntevékeny. esteket, 
amelyek keretében a 18 éven aluli nézők verseket és táncokat adhatnának 
elő. Fel kell újítani a Kincses Kalendárium nevű, egykor sikeres kiadványt 
az , Évente legalább egy könyvet olvass el, ó, magyar!" mozgalom 
keretében. 

, A legjobb néző? kitüntető címet évadonként egy férfi, egy nő és egy 
nyugdíjas nyerheti el. A cím odaítélésének feltétele, hogy az illető a 
Nemzeti Színház legalább egy előadását a jövőben megnézze, és erről a 
pénztárban írásban tegyen nyilatkozatot. Jegyet csak olyanok kapjanak, 
akik fel tudják mutatni erkölcsi és/vagy hittani végbizonyítványukat. 


Hirdessünk drámapályázatot új művek írására, amelyek a klasszikus 
magyar drámák szereplőit éltetik tovább. Jancsi és Iluska találkozzék 
egyazon műben Tiborccal és Petúr bánnal, Bóni gróf Tündével, Ádám és 
Éva az általuk örökbe fogadott Uz Bencével, Melinda a cigánybáró 
Barinkayval satöbbi. 

Létesüljön állandó jellegű ideiglenes nemzeti  pálinkafőző- és 
kolbásztöltőhely, valamint mézeskalácsos a Müpa és a Nemzeti Színház 
közötti területen, amely arra is alkalmas, hogy a gyerekek a hátrafelé 
nyilazás fortélyait az előadás előtt, után és alatt elsajátíthassák. A 
nyilazásból felmentett (félszemű, féllábú, félkarú) gyermekek számára a 
színház alagsorában, a víztől mentes részben szárazdajkás gyermekmegőrző 
létesítendő, ahol életnagyságban kell kiállítani a gyermekek kedvenc 
mesehőseit (Pinocchio, Winnetou, Harry Potter, Fülig Jimmy stb.). Az 
idegen főszereplők magyar nevére pályázatot kell kiírni, az első helyezett 
névadó elnyeri A Nemzet Névadója címet, amit írásban a színház falába 
tiplizett táblán kell megörökíteni. Amennyiben A Nemzet Névadójának 
neve nem kifejezetten magyar, a második helyezett pályázó lép elő, és így 
tovább. A magyar nevek magyarságáról a Magyar Tudományos Akadémia 
névminősítő bizottsága dönt. 

Kedves Képviselőtársaim, adjunk új, méltó nevet a nemzet színházának! 
Nemzeti Színház sok helyen van a világon, például Angliában és a kisantant 
országokban. A mi Nemzeti Színházunk azonban a nevében nem lehet 
olyan, mint az övék! Ráadásul a Nemzeti Színház nevet a múltban sokszor 
lejáratták, sőt le is bontották. Ezért azt javaslom: nevezzük a Nemzeti 
Színházat ezentúl Magyar Nemzeti Nemzetiszínháznak. A Magyar Nemzeti 
Nemzetiszínház legyen a legjobb nemes magyar hagyományok 
letéteményese, továbbvivője, nemtője, keltetője és bölcsetője! 


Nyugdíjtörvény 


Egyéni képviselői javaslat a nyugdíjasok évi 
vizsgájának rendjéről 


Tisztelt Elnök Úr, tisztelt Képviselőtársak, 


magától értetődik, hogy mi igenis szívünkön viseljük nyugdíjas 
honfitársaink jólétét és egészségét. Ezért indítványozom, hogy a 
nyugdíjkorhatárt szállítsuk le egységesen 55 évre, előzzük meg Európát és 
Ázsiát, Amerikáról nem is beszélve. 

55 éves korában az ember már elég idős ahhoz, hogy a fiatalokkal ne 
legyen képes szót érteni, és a fejlődésüket féltékenységből mindenáron 
gátolja, de még túl fiatal ahhoz, hogy az aktivitást végleg feladja. A 
mozgáshiány. elhízáshoz, infarktushoz, agyvérzéshez, valamint csökkent 
társadalmi érdeklődéshez és haszontalan, élősdi életélvezéshez vezet. 
Társadalmi érdek, hogy az idős ember ne akadályozza a friss erők 
feltörekvését, és minél előbb adja át a helyét. Nem társadalmi érdek, ha az 
idős ember túlzottan sokáig kap ellenszolgáltatás nélküli ellátást, mert ez a 
társadalom aktív tagjait aránytalanul megterheli. Egyéni érdek, hogy az 
öreg ember ne tétlenkedjen, a lakásából vagy a menhelyéről mozduljon ki, 
és a bevétele a kiadásait fedezze. 

Ezen érdekek harmonizálására vezessük be a nyugdíjasok évi kötelező 
vizsgáját. 

A vizsgára való felkészítést általános és speciális 
nyugdíjastanfolyamokkal segítsük. A tanfolyamok a nyugdíjas klubokban 
szerveződjenek, a tagsági díj legyen egységesen évi 10 000 Ft - áfa, ez a 
költségvetés bevételi oldalán évi 30 milliárd pluszként jelenik meg. A 
nyugdíjas klubtagság nyilvánvalóan kötelező, nekünk minden idős ember 
egyaránt fontos. Felmentés a klubtagság alól orvosi igazolással sem adható, 
a klubtagság célja az egészség megőrzése, illetve visszaszerzése, ami a 
nyugdíjasnak jó. 


A tanfolyamok elméleti és gyakorlati tárgyakból állnak. Olyan témakör, 
amiből nem volt foglalkozás, a vizsgán még véletlenül se fordulhasson elő. 


Tantárgyak 


Szomszédismeret. Társasházi alapító okiratok tanulmányozása. Hogyan és 
miről ismerjük meg a rossz szándékú szomszédot, és mit tehetünk ellene. 
Kezdő és haladó tanfolyam, heti két óra. Az előadók igazságügyi szakértők 
és  szakpszichológusok. A kellemetlen szomszédok  elüldözésének 
technológiája. Szögbeverés órákon át, tíz-húsz perces szünetekkel. Falfúrás 
félóránként. Rapszodikus radiátorütögetés. Átkiabálás berekedésmentes 
légzéstechnikával, a gyomorlégzés elsajátítása. Szőnyeg- és abroszkirázás 
célzott irányban, szélirány megállapítása után. Ismétlődő rádió- és 
tévéüvöltetés. A csendháborítás fogalma, rések a rendeletben, a rendelet 
kijátszásának durvább és finomabb módszerei. Postaláda-feltörés, postaláda 
kulcslyukának eltömítése. Szomszéd ajtaja elé való étolajkiöntés síkosítás 
céljából. Kedvelt és bevált átkozódási és káromkodási formulák. 
Házfelügyelő — közös képviselő, számvizsgáló bizottság, házkezelőség — 
előtti bemártás, rágalmazás és vádaskodás. A rendőrségi feljelentés formai 
és tartalmi szabályai. Feljelentés az adóhatóságnál. Feljelentés az 
önkormányzat szociális osztályán, építési osztályán, pénzügyi osztályán. 
Hamis tűzbejelentés. Mentő kihívása a szomszéd nevében. Csendháborítási 
határértékek, decibelméretés. Elektromos készülékek működésének hálózati 
zavarása. Wifi-lopás kódfeltöréssel (kezdőknek). Számítógép adatbázisának 
teljes leszívása (haladóknak). 

Időrabló foglalatosságok, heti hat óra. Sóbarlang. Akupunktúra. 
Akudresszúra. Alsó és felső masszázs. Középső masszázs tehetőseknek. 
Helicobacter-irtás . antibiotikummal, antibiotikum nélkül ráolvasással, 
kézrátétellel, szemmel veréssel. Rák felismerése íriszdiagnosztikával, rák 
gyógyítása mondókákkal. Kártyavetés. Sorozatnézés. Csontkovácsolás. 

Ezotéria-oktatás, heti négy óra. Az auraérzékelés módjai. Misztika az 
ókorban, a középkorban, az újkorban és a jövőben. Asztaltáncoltatás, 
szellemidézés, társalgás híres halottakkal. Alternatív foglalkozás: társalgás 
saját elhunyt családtagokkal. Okleveles médiumok, diplomás sámánok, 


tibeti  lámajelöltek, perzsa szőnyegek.  Pálinka- és  kumiszkóstolás 
félhomályban és sötétben. 

A védák a tudomány legújabb felfedezéseinek tükrében. A védák a mi 
első nyelvemlékeink: véda- és dacszövetség, honvédalom, jogvédalom, 
védalku stb. Felkért előadó: Fej Delej nyelvész fősámán. 

Lépcsőzés felfelé és lefelé fél lábon, ugrókötelezés fél lábon, heti két óra. 

Láb- és kézujjtorna. Ujjpercegtetés, csigolyaropogtatás, 
protéziscsikorgatás napi tíz percben. 

Találkozó általános iskolásokkal, a kerületi képviselővel, válogatott 
sportolókkal. Olimpiai bajnokok életvezetési tanácsadása. A Föld körüli 
evezés, a Föld körüli vitorlázás, a Föld körüli légballonos repülés fortélyai. 
Séta a Nagykörúton, a főutcán, a kiserdőben. Ücsörgés padon, pad alatt, pad 
nélkül. 

Légzőgyakorlatok víz felett, víz alatt, víz nélkül. 

Fűtés helyettesítése jógával. Klíma-jóga: testhőcsökkentés nyáron, 
testhőnövelés télen. 

Agysejtmobilitás serkentése elméletileg, gyakorlatilag.  Meszesedés 
csökkentése, szüntetése: mészoltó-gyakorlatok. Gyógytorna elméletben, 
gyakorlatban. — Torna mustárral, — Flector — tapasszal.  — Fogyókúra 
mangalicaszalonnával. Hízókúra mangalicaszalonnával. 

A nyugdíjasklub kifestése, mázolása, takarítása, a nyílászárók javítása 
heti három órában. 

Kocsmalátogatás idegenvezetővel. Dialektusok helyszíni 
tanulmányozása. 

Tévésorozat bámulása némán, minimum két órában csoportosan, 
pszichiáter vezetésével. Két óra elteltével asszociációk összegyűjtése, 
szortírozása, elvetése, hasznosítása, közös megbeszélés, majd újabb kétórás, 
emelt szintű bámulás. 

Futballmeccs megtekintése fekete-fehérré átalakított tévén. Előnye: ha a 
csapatok meze összetéveszthető, a szurkolás elfogulatlanná válik, 
csoportdinamikailag a közösség nem oszlik meg, egység jön létre a 
különböző csapatok szurkolói között; ez a foglalkozás a társadalmi 
egyetértés megteremtésének kiscsoportos előiskolája. 

Krimi megtekintése hang és feliratozás nélkül. A nyugdíjasok találják ki, 
miről szól a történet. Változatok megbeszélése, szavazás a legvalószínűbb 
meséről. Aki a saját bevallása szerint az illető krimit már látta, a 


foglalkozás ideje alatt sétálhat, mobilozhat, vagy kísérő kíséretében, rokoni 
előírás szerint erősen korlátozott zsebpénzkiadás mellett plázázhat. 

Piacismeret. Hogy hozzunk ki háromfogásos ebédet 620 Ft-ból. A 
tanfolyam díja 25 000 Ft 4 áfa. Emelt szintű tanfolyam: hogyan maradjon 
ebből az ebédből vacsorára, díja 30 000 Ft - áfa. 

Nyári táborozás. Felmentés háziorvosi igazolással csak súlyos esetben 
(fekvőbetegség, fertőző betegség, húsfaló baktérium okozta sebek) adható. 
Zászlófelvonás, — szalmazsáktömés,  — mangalicaszalonnás-zöld-hagymás- 
kenyérhajas reggeli, tarhonyás szürkemarha ebéd erős és/vagy ecetes 
paprikával, tojásos galuskás, lecsós, lángosos vacsora.  Daltanulás, 
agyagozás,  korongozás,  köcsögözés,  faszobrászat, minta faragása 
turistabotba bicskával, zsebkéssel, szekercével, szabadkézzel, körömmel; 
pléhjelvény  botba  hajlítása, sapkára  varrása, gomblyukba tűzése; 
bricseszkészítés rossz nadrágból. Az egészséges falusi turizmus 
megtekintése és gyakorlása. Pottyantós budi használata. Ökológiai 
egyensúly és lábnyom konkrét megtapasztalása. Skanzentanulmányok: saját 
kezű  meszelés, — vályogvetés, —— kútásás. —— Karikásostor-pattintgatás. 
Szőnyegcsomózás, szövés-fonás, mondamondás. Élenjárók (élenbicegők) 
oklevélben kapnak elismerést, biztatást és kedvezményt a következő évi 
táborozás költségeiből. Részvételi díj egy hétre 20 000 Ft 4 áfa, 
részletfizetés kérhető, az elbírálást a táborhelyet biztosító önkormányzat 
végzi az írásban beadott pályázat alapján. A táborhely megközelítése és 
elhagyása a nyugdíjas feladata. A nyugdíjas szabadon dönthet, hogy 
vasúton, autóbuszon, személygépkocsin, taxin vagy gyalog teszi-e meg az 
utat oda és vissza. 

Sorbanállás-gyakorlat (posta, ügyfélszolgálat, önkormányzat, 
adóhatóság, egészségügyi intézmények, zálogház). A felszabaduló ülőhely 
azonnali észlelése és vetődésszerű megközelítése. Lökdösődésgyakorlás. 
Taposásgyakorlás. Könyöklés. Buszon való utazás fortélyai: kanyarok 
semlegesítése ismert kanyarban, ismeretlen kanyarban, hirtelen fékezésre 
való lelki felkészülés, láb- és karkitámasztás, a combnyaktörés kivédése, a 
köszvényduzzanatok megvédése. Lelki tréning: a tömött járművön az 
ablakon kibámulva üldögélő fiatalkorúak iránti megértés, majd — felsőbb 
szinten — irgalom kifejlesztése. Megbocsátás-tréning azok iránt, akik a 
külső ülésen ülnek, és a belsőn a szatyrukat utaztatják. 


A zsebtolvajlás elleni védekezés titkai. A kézitáska kiváltása nyakba 
akasztott szütyővel ing vagy blúz alatt, bőrallergiára ügyeljünk, használjunk 
tapaszt. Banyatank átgörgetése mások lábán, oldalba taszítás hátizsákkal, 
szatyorral. Kulcs-, igazolvány- és szemüvegkeresés szemmel, tapintással, 
szaglással. Mobiltelefon kezelése, elrejtése, megtalálása, újraindítása leejtés 
vagy földhöz vágás után, akkumulátor kivétele és behelyezése, 
telefonszámok végleges, dühből fakadó törlésének visszavonása. 

Családtagok iránti tolerancia fokozása lelkészek, pszichológusok és 
szociológusok bevonásával, heti hat óra, csoportos foglalkozás. Unokák 
iránti eredendő undor leküzdése, az agresszió óvatos kiélése a 
gyengébbeken. Fegyelmezés, büntetés, kiabálás helyes időzítése, a hangerő 
modulálása. A testi fenyítés enyhébb, de még mindig hatásos módszerei 
(kukorica, borsó, sarok — ez mind térdeplés —, ütögetés vonalzóval, 
hajhúzás, keskeny nadrágszíj stb.). Az unokázás alapszabályai: az unoka is 
ember, az unoka sem tudhat eleve mindent. Gyerekkocsi járókeretként való 
használata. Roller és gördeszka: ne feltétlenül mutassuk be, hogyan kell 
csinálni. Az unoka tömésének, illetve szomjaztatásának ingere, az inger 
leküzdése. Gyerek elaltatása rádióval, tévével, ha nem használ, pálinkás 
kenyérrel. Alternatív unokák: háziállatok. 

A tanfolyam tanárai,  konduktorai,  foglalkozásvezetői részben 
közmunkások (fogva tartásukat vagy pénzbüntetésüket ezen a módon 
ledolgozók), részben nyugdíjasok, utóbbiak javadalmazásban nem 
részesülnek, de az éves vizsga alól felmentést élveznek vagy könnyítést 
kapnak. 

A célzottan felkért előadók illetményét a tanfolyamokat és vizsgákat 
szervező Nyugdíjas Továbbképző Intézet (Nyuti) állapítja meg. 

Megfontolandó, hogy a tanfolyam idejére, a nyugdíjasok részvételi 
hajlandóságának emelése céljából ideiglenesen kikapcsoljuk-e a víz-, a gáz- 
és/vagy a távhőszolgáltatásukat. A téma további tanulmányozását a 
szolgáltatókkal egyetértésben javaslom elvégezni. 


Kisnyugdíjasok nyugdíj-kiegészítése, napidíjas 
lehetőségek 


A graffitizés alapjai. Bérkarc készítése házfalra, fatörzsre, aszfaltra, 
homokba, kapura, ajtóra. Falfirkák készítése szabadkézi falrajzzal vagy 
sablonnal (festékfújás). Vörös csillag és Dávid-csillag szerkesztése 
körzővel és vonalzóval. Sablonkészítés, sablonfújás, plakátragasztás, 
plakátátragasztás, bajuszfestés, vöröscsillag-áthúzás stb. heti egy órában. 
Tüntitan: tüntetésen és/vagy ellentüntetésen való részvétel heti egy 
órában. Táblahordozás lezseren, a teher elosztása a teljes testizomzatra. 
Gerincproblémák esetén ne emelgessünk, inkább skandáljunk. Őszi, téli és 
tavaszi tüntetésen való részvétel: jégeralsó helyettesítése pizsamával. 
Ellenzéki szakértők bevonása. Fertőzésveszély a tömegben. Vírusveszély 
kézfogáskor, ordítozáskor. Tüntetés előtt és után mossunk alaposan kezet. 


Anyagi feltételek és következmények 


A vizsgadíj 5000 Ft - áfa, amit az önkormányzat szociális osztályán 
készpénzben kell leróni. Már azzal is nyertünk, ha a nyugdíjas a befizetést 
nem a legközelebbi postán, hanem a nyilvánvalóan távolabbi 
önkormányzati hivatalban eszközli, és ezért sétára kényszerül. Hárommillió 
nyugdíjassal számolva ez a költségvetésnek évi 15 milliárd forint bevételt 
hoz. 

Ha a nyugdíjas a vizsgán megbukik, egyszer tehet pótvizsgát, aminek díja 
7000 Ft - áfa. Nem kalkulálható pontosan előre, hány fő kerül pótvizsgára; 
ha csak a vizsgázók 1096-a, már akkor is 210 milliós bevétellel 
számolhatunk. 

A nyugdíjas részvételi hajlandóságát növeli, hogy amennyiben a 
pótvizsgán is megbukik, a nyugdíja a következő évben 3096-kal csökken. 
Ha a következő évi vizsgán és pótvizsgán sem megy át, 5096-os 
nyugdíjmegvonásban részesül. 

Harmadik sikertelen vizsga és szintén sikertelen pótvizsga után a nyugdíj 
havi 14 405 Ft-ig csökkentendő. Amennyiben a lakás rezsijét és az 
élelmezését a nyugdíjas ebből a forrásból egyszerre nem tudná fedezni, 
három hónapnyi tartozás esetén egy állami bank jelzálogszéljegyzete kerül 
a tulajdoni lapjára; további három hónap múlva a lakás felszabadul, és 
lakástulajdonnal nem rendelkező, sikeresen vizsgázó nyugdíjasnak 
kiutalható. Ha a megfelelő hivatali helyen kifüggesztett hirdetményre 


nyugdíjas jelentkező nincs, más — nem nyugdíjas — magyar állampolgár is 
jogosulttá válhat. A szankcionált nyugdíjasnak hajléktalanszállón való 
elhelyezését, valamint a lakás új személynek való odaítélését a később 
kijelölendő minisztérium később kijelölendő osztálya és a Nyuti közösen 
végzi. 

Amennyiben a nyugdíjas egyén szervezkedő, lázongó, sztrájkoló 
óvodásokat vagy iskolásokat rejteget, támogat, etet, fedez stb., tekintet 
nélkül arra, hogy az illető a rokona vagy ismerőse, minimum három nap, 
maximum három év elzárásra ítélhető. A hatóság a nyugdíjas lakásába 
ellenőrzés céljából behatolhat, a nyugdíjas a hatósági személyt ellenállás 
nélkül köteles a lakásába beengedni. A hatóság a lakás tisztaságát 
ellenőrizheti. Másfél milliméteres porvastagság 15 000 Ft, kétmilliméteres 
porvastagság 20 000 Ft büntetést vont maga után. Ha a nyugdíjas nem tud 
fizetni, az Időskorúak Nemzeti Nevelő Intézetében (INNI) 1000 Ft/nap 
térítés ellenében védőelzárásra kerül. Öngyilkossági kísérlet megelőzése 
céljából esetenként zubbony alkalmazható. 

A szigor humánus és emberbaráti célja a nyugdíjasok mozgósítása, az 
élethez, a tudáshoz, a továbbképzéshez való pozitív hozzáállásuk 
kialakítása, fejlesztése és tökéletesítése. A nyugdíjasokat ösztönözni kell 
arra, hogy szellemileg és testileg előre és felfelé törekedjenek. Ezért is kell 
a vizsgát minden évben megismételni: az életben nincs leállás, mert az 
maga a halál. 

Aki magát elhagyja, azt az állam is el fogja hagyni. Segíts magadon, és 
az állam is megsegít. Az elmúlt nyolc évben, az elmúlt negyven évben és a 
korábbi évszázadokban Mohács óta ezt a tudást a magyar nyugdíjasok nem 
sajátíthatták el. Legfőbb ideje, hogy ez most végre megtörténjen. 

A magyar lakosság 1/3-a nyugdíjas, 2/3-a aktív, ezért úgy igazságos, 
hogy két nyugdíjas szavazata érjen egy aktív szavazatot. Két nyugdíjasnak 
kell a szavazófülkébe belépnie egyszerre, bent pedig legalább 2/3-os 
többséggel egyetértésre jutnia, mit ikszeljenek be. Megfontolandó, hogy a 
nyugdíjasvizsgát sikeresen letévő nyugdíjasok esetleg 2/3-os szavazati jogot 
kapjanak. 

Felhívom képviselőtársaim figyelmét arra, hogy a vizsgán megbukott 
nyugdíjas is ember, ezért az ő szavazata is érjen valamennyit, mondjuk 1/3- 
ot. Nem veszíthetünk el egyetlen embert sem, tisztelt Ház! 


Kérem a javaslatom azonnali megszavazását, majd plenáris vitára 
bocsátását. 


Ajánlat 


Jó napot, kedves Művész Úr, kérem, ne tegye le azonnal! Mi nem ismerjük 
egymást, bár én ismerem a Művész Urat, vagyis a műveit, ha nem is az 
összeset, de azt nem is kívánhatja a Művész Úr, aki olyannyira termékeny. 
Én hivatalos helyről, nem a privát jó kedvemből, de igazán megtisztelő, 
hogy beszélhetek a Művész Úrral, akit annyira tisztelek és becsülök. 
Elnézését kérem, hogy rabolom a drága idejét, de ezt most sajnos muszáj. 
Nem kellemes a feladatom, és nem is vállaltam volna, ha nem gondolom 
úgy, hogy nagy jót teszek a Művész Úrral meg a közönséggel, amelyhez én 
is tartozom. Ha nem én ülnék itt a helyemben, akkor más ülne itt a 
helyemben, jó eséllyel egy bugris, aki egy büdös sort sem olvasott a 
Művész Úrtól, én viszont elég sokat olvastam, pedig enyhén szólva 
terjedelmes életmű, úgyhogy ez így talán mégiscsak kellemesebb. 

Az tehát a feladatom, kedves Művész ÚT, hogy tájékoztassam a kialakult 
helyzetről, vagyis az Ön helyzetéről, ami kialakult. Szerintem, amit fel 
tudok ajánlani, az a Művész Úrnak és a közönségének a javára fog válni. 
Egy igazi visszautasíthatatlan ajánlatról van szó, ha végig tetszik hallgatni. 

Arról van szó, hogy a Művész Úrnak az utóbbi időben feketeseggűvé 
tetszett válnia. A mai vezetésnek nem nagyon tetszik, amit a Művész Úr írt, 
ír és írni fog, emiatt a Művész Úr nem tartozik a rendszer kedvencei közé. 
Gondolom, ezt már a Művész Úr is észrevette. Magunk között valljuk be 
töredelmesen, hogy nem egészen új keletű ez a dolog, már a múlt 
rendszerben is rendszerellenes tetszett lenni. Szóval ez nem az én döntésem, 
kicsi fogacska vagyok én a nagy fogaskerékben, aki azonban a Művész Úr 
írásait nagyon szereti. Bárki más aligha szeretné a Művész Úr műveit 
annyira, mint én, és ha ugyanezt mondaná is, mert hiszen tudjuk, hogy 
ugyanezt kéne mondania, akkor is jobb, hogy én ülök itt, mert ugyanezt 
mondaná, na de milyen hangon! 

De nem rabolom a Művész Úr drága idejét. A Művész Úr, ugye, mint 
tudjuk, listára került. De ez így túlságosan durva, és persze ez így nem is 
hivatalos, mert listák tényleg nincsenek, és nem is fedi a valóságot, mert a 
Művész Úrnak nem a művei vannak betiltva, és nem is a Művész Úr mint 


személy, hanem a Művész Úr mint név. Jó név a Művész Úré, igazi 
hírhedett név, különben például én sem ismerném. De mi nem vagyunk 
könyvégetők, és tudjuk, hogy ,a kéziratok nem égnek", mint Bulgakov 
mondta, akit Művész Úr annyira kedvel. Mi tényleg nem égetünk, ha nem 
muszáj, mi a megmaradás talaján állunk. Könyvet azért sem égetünk, mert a 
hamuból nem tudunk könyvet csinálni. Tetszik ismerni a viccet, ugye? 
Szappanból embert mi sem tudunk főzni, de még csak zsidót sem. 

Úgyhogy az az ajánlatom a Művész Úrnak, hogy mi megőrizzük a 
Művész Úr legjobb műveit, begyűjtjük az adathordozóit, raktárba szállítjuk 
a számítógépét meg a kéziratait, el ne kallódjon véletlenül bármi, ami 
fontos. Biztosabb helyen, mint nálunk, nem is lehetnének. Most akár fel is 
olvashatnám a Művész Úr legjobb műveinek listáját, itt van előttem, de 
szükségtelen, mert a Művész Úr bizonyára emlékszik a saját címeire. Mi 
annyira megőrizzük a műveit, hogy némelyiket még kötelező olvasmánnyá 
is fogjuk tenni, és ne is tessék tiltakozni a közismert szerénységből; persze a 
kötelezőt utálni szokták, de erről mi nem tehetünk. 

Egyetlen dolog: a Művész Úr nevének helyére más név lesz írva. 
Cserében a legjobb művei megmaradnak olyan szerzők alkotásaként, akik 
nem minősülnek feketeseggűnek. Én most meg nem tudom mondani a 
Művész Úrnak, hogy kinek a neve alatt fognak ezentúl megjelenni a művei, 
mert ezt mások fogják meghatározni, én csak egy középszintű végrehajtó 
vagyok, de ahogy a mi történelmünket ismerem, hála többek között a 
Művész Úr nagyszerű munkáinak, ez a név időnként változni fog, egyik név 
megy, másik név jön; biztos lesznek jó néhányan. De ez tényleg az 
egyetlen, amihez a Művész Úr beleegyezését kérjük, és akkor a művei a 
feltétlenül . szükséges változtatásokkal fennmaradnak. A  jogdíját 
természetesen nem ön kapja a továbbiakban, hanem aki szerzőként fel van 
tüntetve, és ha az illető meghal, akkor az ő örökösei 70 évig. A pénz 
úgysem boldogít, Önt azonban boldogíthatja az a tudat, hogy a műveit, 
amelyeket az egész nemzet a magáénak vall, Ön segítette a világra. 

A hozzájárulása fejében szabad elvonulást ígérek a Művész Úrnak, még 
csak le se lesz tartóztatva, a lakása is, a nyugdíja is megmarad, és annyit 
alkot, amennyi belefér, és jó magaviselet esetén az új művei is 
megjelenhetnek. Más nevén, igen, de hát mit számít a név! 

Kérem, vegye figyelembe, hogy az én szavam többet ér, mint egyetlen 
mezei honpolgár ígérete, mert én közvetítő vagyok, egy médium, úgyhogy 


nem is én beszélek a hangomon, de hát ezt nagyon jól tetszik tudni, én egy 
egész kórus vagyok, kánon egy hangra. 

Ennek a megoldásnak az a jogalapja, hogy Önt mi iskoláztattuk, a mi 
pénzünkből művelődhetett, tanulhatott és alkothatott, a nép vérén tetszett 
végül is élősködni, úgyhogy mi most csak visszavesszük, amit tőlünk 
tetszett kapni, amit olyanoktól vett el a Művész Úr, akik nem dolgozhattak a 
műveiken, mert a földet túrták és a munkapad fölött görnyedtek. Mi csak 
azt vesszük vissza, ami a miénk, és még csak kamatos kamatot sem 
számítunk fel utána. 

Ez tehát az ajánlat, amit szerintem nem szabad visszautasítani, és hát nem 
is lehet objektíve. Mint kultúrember nagyon örülök, hogy ilyen minimális 
áldozat árán a Művész Úr alkotásai megmaradnak a magyar jövő számára, 
és nem válnak a lángok martalékává. 

Elnézését kérem, hogy ennyit fecsegtem, de szerintem nagyon megérte, 
hogy végighallgatott. A hallgatását beleegyezésnek veszem. Boldog 
vagyok, hogy én lehettem az örömhír közlője, nem pedig a következő 
osztályvezető-helyettes, aki szóról szóra ugyanezt mondta volna, mert ő is 
betanulja, de akkora rajongója úgysincs Művész Úrnak, mint én vagyok. 
Sok a jelentkező, nem rossz állás, ugródeszkának is jó lehet, de a Művész 
Urat, remélem, boldogsággal tölti el, hogy egy őszintén rajongó olvasója 
hívta fel. 

A legjobbakat kívánom a Művész Úrnak. Örülök, hogy a mi korunkat 
választotta élete idejéül, és kérem, munkálkodjék továbbra is a közönség 
örömére és a haza üdvére sokáig. 


Változatok 


A hír 


2015. április 14-én a délelőtti órákban az út egyik oldaláról az út másik 
oldalára szeretett volna átjutni. Ahogy lelépett az útra, egy rendőr azonnal 
megállította, és megbüntette azzal az indokkal, hogy nem egyenesen, 
hanem sréhen ment át az úton. A bírság összege: 25 000 forint. 


Variációk 


1. A cigány a délelőtti órákban az út egyik oldaláról a másikra 
szeretett volna átmenni. Ehhez lelépett a járdáról. A rendőr megállította, és 
megbüntette 25 000 forintra azzal, hogy az úttest nem gyaloglásra való. A 
cigány azt mondta, hogy át akart menni az úton. Erre újabb 25 000 forint 
büntetést kapott, mert nem volt meg a menetlevele. 


2. A cigány a délelőtti órákban az út egyik oldaláról a másikra 
szeretett volna átmenni. Ehhez lelépett a járdáról. A rendőr megállította, és 
megbüntette 25 000 forintra, mert nem volt kivilágítva, és nem volt rajta 
csengő. 


3. A cigány a délelőtti órákban az út egyik oldaláról a másikra 
szeretett volna átmenni. Ehhez lelépett a járdáról. A rendőr megállította, és 
megbüntette 25 000 forintra, mert közveszélyesen munkát került, különben 
hogyan került volna délelőtt az úttestre. A cigány azzal védekezett, hogy a 
közveszélyes munkakerülés rég kikerült a bétékából. A rendőr újabb 25 000 
forintra büntette, mert államellenesen izgatott. A cigány azt mondta, hogy 
ilyen tényállás sincs már. A rendőr erre lelőtte, és a bíróság előtt azzal 
védekezett, hogy Amerikában ennél kevesebbért is lőnek. A bíróság a 
rendőrt felmentette, és az áldozat családtagjai ellen, akik a felmentés miatt a 
helyszínen tiltakoztak, nemzeti többség elleni uszítás miatt vádat emelt. 


4. A cigány a délelőtti órákban az út egyik oldaláról a másikra 
szeretett volna átmenni. Ehhez lelépett a járdáról. A rendőr megállította, és 


megbüntette 25 000 forintra, amit a cigány sem a helyszínen, sem később 
nem fizetett be, viszont az ítélet kézbesítése után ügyvédhez fordult, aki 
fellebbezett. Az ügyvédet beidézték, és mielőtt bármilyen kérdésre 
válaszolhatott volna, a bíró az igazságszolgáltatás tekintélyének megsértése 
miatt 25 000 forint bírság megfizetésére ítélte. Az ügyvéd ismét 
fellebbezett, másodfokon 50 000 forintra ítélték, mert nyögve állt fel, amit 
az újabb bíró újabb sértésként értelmezett. Az orvosi igazolást, miszerint 
lumbágóban szenved, nem fogadták el azzal, hogy aki beteg, maradjon 
otthon. Az ügyvéd a büntetést nem fizette ki, jelenleg fogdában ül. A 
cigányt, akit közben a járdán elütött egy ittas vezető, kettős lábtöréssel 
kórházban ápolták, ahonnét ismeretlen helyre távozott. 


5. A cigány a járdán állt, és erősen viseltes cipőjével a járdát 
beszennyezte. Emiatt 25 000 forint bírságra ítélték. 


6. — A cigány egy másik cigánnyal a járdán állt a bolt előtt, és szemmel 
láthatólag politizáltak. Az előre be nem jelentett tüntetésért fejenként 25 
000 forint büntetést kaptak, és figyelmeztették őket, hogy tettismétlés 
esetén a büntetési tétel nőni fog. 


7. A bíróság 25 000 forint bírság megfizetésére kötelezett, mert roma 
származású helyett cigányt írtam. 


A szomszéd 


Reggel fél nyolc, csöngetnek. A szomszédasszony. 

— Szia, hozzátok nem csöngettek be hajnali ötkor? 

— Nem. 

— Mert hozzánk becsöngettek. Gondoltuk, hozzátok jöttek vendégek, csak 
mellényomták a gombot. 

— Nem jöttek hozzánk vendégek. 

— Meg kéne mondani nekik, hogy máskor ne csöngessenek be másokhoz. 

— Nem jött hozzánk senki. 

— Nem mentünk le, gondoltuk, ti majd lementek, a ti vendégeitek. 

—- Hozzánk nem csöngettek be. Hiába is tennék, évek óta rossz a 
csengőnk. Többször javíttattuk, hiába. Telefonon szoktak megcsörgetni. A 
postás hozzátok adja be az ajánlottat. Évek óta. 

— Mondjátok meg nekik, hogy hajnali ötkor ne csöngessenek. Hívjanak 
fel titeket telefonon. 

— Nincsenek olyan ismerőseink, akik hajnali ötkor állítanának be. 

- Úgyhogy inkább telefonáljanak, minket pedig hagyjanak aludni. 
Mondjátok meg nekik, hogy ne csöngessenek be hozzánk hajnali ötkor. 
Biztos nagyon fáradtak voltak, és elnézték a gombot. Most biztos alszanak. 

— Gyere be, nézz szét, nálunk nincsen senki. 

— Nem akarom zavarni őket. Majd ha felébredtek, mondjátok meg nekik, 
hogy máskor ne csöngessenek hajnali ötkor. 

— De gyere, nézd meg, nincs itt senki! 

— Hadd aludják ki magukat. Csak mondjátok meg nekik. 

— Megmondjuk. 


Az EU-regény 


Brüsszeli tudósítónk arról értesült, hogy titkos egyeztetések nyomán 
küszöbön áll az EU-tagországok számára kötelező irodalomszabvány 
jóváhagyása. A tárgyalásokon megfigyelőként a 2004-ben belépő országok 
delegációi külügyi osztályvezetői szinten szintén részt vettek (a szlovák, a 
szlovén és a magyar írószervezetek tiltakoztak, mert őket nem hívták meg, 


csak a lengyeleket). A tervezetből tudósítónk a regényre vonatkozó cikkelyt 
kapta meg, amelyet az alábbiakban közlünk. 


, CVIII. Prózairodalom (regény és szomszédos műfajok). 
A prózának nevezett meseműfaj formális határai a következők: 


1. Regénynek a 152 000 és 893 000 karakter közötti szöveg nevezendő. 
Ami ennél kevesebb, az novella, és az EU nem támogatja. Ami ennél több, 
az nincs, és támogatása is tilos. Az orosz típusú spovesztyx — némely 
nyelveken kisregény — az EU-ban nem használható. 


2. 12 pontnál nagyobb vagy kisebb betűméret a regény EU-s támogatását 
kizárja. Egy oldalon 25 sornál és soronként 60 leütésnél több karaktert 
elhelyezni tilos. 


3. Behúzások, bekezdések, margók az irodai rendelkezéseknek 
megfelelően alkalmazandók. Amely mű a 2. és 3. pont követelményeinek 
nem felel meg, akkor sem minősül regénynek, ha az egyéb kritériumoknak 
megfelel, és támogatása tilos. 


4. — A regénynek cselekménnyel kell rendelkeznie, legyen eleje, közepe, 
vége. E hármasság közös elnevezése a xscselekményívcx (action-bow). 
Ennek hiányában regényt az EU területén kiadni, terjeszteni és megírni 
tilos. 


5. A regényben párbeszédeknek és szerzői szövegeknek kell lenniük. 
Amely szöveg ezek bármelyikével nem bír, nem regény, és támogatása tilos. 


6. A párbeszédek és a szerzői szövegek ideális aránya 2/3:1/3. Az 
ettől való 4/— 1296-os eltérés tolerálható. Az ennél nagyobb eltérés a művet 
a támogatott regények köréből kizárja. 


7. A regény szövegében a köznyelvi szavak aránya 9996. A köznyelvi 
szavak meghatározását lásd az EU-családszabvány sAnyacx főfejezet 
yAnyanyelvxe alfejezetében. Köznyelvi szó minden hivatalos EU-nyelvben 
maximum 5000 lehet, ezeket az egyes EU-tagok Tudományos Akadémiái 
szabadon, saját hatáskörben határozzák meg, és 2004 végéig minden 
nyelven a saját költségükön legalább félmillió példányban kiadják, valamint 
külső adathordozókon, pl. CD-ROM-ként is hozzáférhetővé teszik. Ami az 
így meghatározott alapszókincstől eltér, a még tolerált 196-ba esik. 296-os 
eltérés a regényt a támogatásból kizárja. 1,596-os eltérés esetében 
nemzetközi bírálóbizottság — dönt, amelynek határozatát az Unió 
Feljebbviteli Nyelvi Bizottsága (EU Supreme Language Court) hagyja jóvá 
vagy veti el (tagjai: a már korábban is EU-tagországokból kettő-kettő, a 
2004 májusa után csatlakozó EU-tagországokból egy-egy fő, kivéve 
Lengyelországot, amely három fővel képviseltetheti magát). A Bizottság 
döntése ellen fellebbezésnek nincs helye. 


8. Tartalmilag regény az, ami elkezdődött, bonyolódott és befejezett 
cselekményt ír le az EU-tagországok bármelyik nyelvén, a fent részletezett 
korlátok között. 


9. A regény lehet történelmi, társadalmi vagy eksztrém (extreme). 


10. Történelmi regény az, amely emberek múltbéli tetteivel 
foglalkozik, és a tanulsága EU-szabványos módon humanista. Történelmi 
regényben posztmodern eljárások nem alkalmazhatók. 


11. — Társadalmi regény az, amely a szerző korabeli (élő szerző esetében 
mai) társadalmat (társadalmakat) írja le, és az EU egyik hivatalos 
szervezetét sem bírálja. 


12. Eksztrém regény az, ami a 10. és a 11. alpontok által 
meghatározott körbe nem fér bele, de minden egyéb kritériumnak megfelel. 
Az eksztrém regény támogatása nem érheti el a történelmi és a társadalmi 
regény támogatásának 2096-át. 


13. — A regény tartalmi ismérvei. 

A. A regénynek szereplői vannak, akik a cselekményben részt vesznek. A 
szereplők maximum 33 egész 1/396-a lehet negatív alak, a többi 66 egész 
2/390-nak pozitívnak kell lennie. A százalékszámítás alapja az egyes 
szereplők említésszám és sorszám szerinti előfordulása. Bármilyen 


hosszúságú belső vagy külső monológ az illető — szereplő 
sorszámszázalékába számítandó. A negatív szereplők lehetnek iszlám 
fundamentalisták, öngyilkos merénylők, földönkívüli lények, nácik, 
fasiszták, bolsevikok, rablógyilkosok, tömeggyilkosok, hullagyalázók, 
pedofilok és EU-ellenes tüntetők. A pozitív szereplők mindazok, akik nem 
negatív szereplők. Összetett, belső meghasonlásban szenvedő szereplők, 
akik képtelenek az állásfoglalásra, EU-regényben nem szerepelhetnek. 

B.  — A regény főszereplői azok, akik a cselekmény több mint 5096-ában 
előfordulnak, a többiek a mellékszereplők. A főszereplők között a negatív 
szereplők aránya 2596-nál nem lehet több. A mellékszereplők között 
magasabb lehet, de a 4096-ot nem haladhatja meg. 

C. A regényben — mind a történelmi, mind a társadalmi, mind az 
eksztrém alműfajt beleértve — kötelezően jelen kell lennie az EU- 
tagországok népei közötti a.) kibékülés, b.) megegyezés, c.) megbékélés 
motívumának. Amennyiben ez a három motívum együttesen vagy külön- 
külön hiányzik, a regény nem támogatható akkor sem, ha minden egyéb 
kritériumnak megfelel. 

D. Különösen ajánlott pozitív főszereplők: 

I. Az EU előtti időkben sok borzalmat emelt fővel és tiszta erkölccsel 
átélt nagymama, aki unokáit egyedül neveli úgy, hogy az üzleti életben 
helytálló, törvénytisztelő EU-polgárok váljanak belőlük. 

II. A náci és bolsevik börtönöket megjárt, zsidó származású, a 
kereszténység és a szabadpiac eszméjétől megigazult tudós, aki legalább két 
afrikai vagy ázsiai árvát fogad örökbe, és az üzleti életben sikeres, 
törvénytisztelő EU-polgárrá neveli őket. 

III. Valamely EU-tagországban nemzeti kisebbségiként élő fiatal férfi 
vagy nő, aki a maga nemzeti kisebbségét az illető EU-tagország többségi 
nemzetiségével elfogadtatja, és a lappangó etnikai ellentéteket 
példaadásával lecsillapítja. A 2004 májusa után csatlakozó EU-tagországok 
számára különösen ajánlott a romák fiatal, feltörekvő, optimista tagjainak 
ábrázolása. A roma rapperek, nepperek és népdalénekesnők az ilyen típusú 
regényben fussanak be szédítő karriert, és értük a többségi társadalom 
fiataljai is rajongjanak. 

IV. A szexuális tárgyú regények pozitív főszereplője olyan prostituált 
legyen, akit a szexuális szolgáltatásra gyermekként erőszakkal 
kényszerítettek, kínoztak, vertek, útlevelét elvették, és nedves pincében 


vagy kínzókamrában tartották, ám sok szenvedés után megszökik a 
futtatóitól, azokat följelenti, a rendőrség segítségével börtönbe juttatja, és 
szenvedő társait a rabság alól felszabadítja. Külön 2096 plusztámogatás jár 
az olyan erotikus regénytervnek, amelyben a főhős ázsiai, afrikai, dél- 
amerikai vagy orosz- ukrán-kazah-türkmén bevándorló. Az AIDS elleni 
védekezés részletes leírása kötelező, a regényterv ennek hiányában nem 
támogatható. A szexuális tartalmú regényben a Kámaszútra pozitúráin túl 
más pozitúrát emlegetni vagy leírni tilos. 

V. Egymással korábban háborús vagy ellenséges viszonyban álló EU- 
tagállamok ifjainak szerelmét a Rómeó és Júlia-történet szerencsés 
kimenetele révén ajánlatos ábrázolni. Példa: német Rómeó és lengyel Júlia 
— cseh Rómeó és német Júlia — lengyel Rómeó és litván Júlia — szlovák 
Rómeó és magyar Júlia — olasz Rómeó és osztrák Júlia — francia Rómeó és 
német Júlia — nyugatnémet Rómeó és keletnémet Júlia — cseh Júlia és 
szlovák Júlia — osztrák Rómeó és német Rómeó. A homoszexuális esetek 
elsősorban akkor támogathatóak, ha a párkapcsolatnak — örökbefogadás 
vagy génkezelés révén — gyermekáldás az eredménye. 

VI. Az EU-konform regény tartalmilag korlátozás nélkül foglalkozhat 
EU-n kívüli témákkal, de csak akkor, ha az illető nemzetek érzékenységét 
nem sérti. Példa: a regény nem kelthet Amerika-ellenes vagy oroszellenes 
érzelmeket. Az ilyen regényben az EU-n kívüli szereplőknek csak 5,696-a 
lehet negatív. EU-n kívüli pozitív, ajánlott szereplők pl. Kennedy elnök, 
Lincoln elnök, Bőrharisnya, Louis Armstrong, Gorbacsov elnök, Szuvorov 
tábornok, Nagy Péter cár stb. Negatív szereplő pl. Lee Harvey Oswald, 
Rettegett Iván, Sztálin stb. 

VII. A sporttárgyú regények pozitív főszereplőinek nem lehet egyetlen 
pozitív doppingtesztjük sem. A sporttárgyú történelmi regények 
főszereplőinek ügyében a szerzők és a kiadók előzetesen forduljanak az 
Európai Történelmi Dopping Szervezethez (EHDO), hogy az illető 
sportolók exhumálását követően a teszt negatív legyen. Elhamvasztott 
sportolók a történelmi sportregények pozitív főszereplői — a tudomány mai 
állása miatt — nem lehetnek. 

VIII. Az ifjúsági regények EU-támogatása a könyv összköltségének 
7596-át is elérheti, ha: 

a.) fellép a gyermekmunka ellen, 

b.) fellép a kábítószerezés ellen, 


c.) fellép a gyermekbűnözés ellen, 

d.) fellép a gyermektelenség ellen (kontraszingli törvény, CVI. fejezet). 

Az ifjúsági regény támogatása a 10096-ot is elérheti akkor, ha bemutatja, 
hogyan tanulnak meg a regényben szereplő gyermekszereplők egyszerre 
legalább három EU-nyelvet — ebből kettő régi, egy pedig új EU-tagország 
hivatalos nyelve legyen. Az ilyen regények nyelvtanításra alkalmas CD- 
kiadását az EU teljes egészében finanszírozza akkor is, ha magát a regényt 
esetleg csak ennél kisebb arányban. 

IX. Korábban írt népszerű regények átírását — tekintve, hogy az Európai 
Unió az eddigi történelmet már a puszta létével is átírja — a pályázat kiírója 
9096-ban támogatja. Példa: Tolsztoj Háború és béke c. művének átirata 
hangsúlyozza Napóleon oroszok iránti szimpátiáját, Moszkvát ne gyújtsa 
fel, és Moszkva ne is égjen le, a francia sereg vereségét az orosz tél 
önmagában okozza. E regények átírására az EU-ban élő Nobel-díjas írókat 
kell felkérni. Ilyennel nem rendelkező EU-tagok Herder-díjas írókat is 
felkérhetnek. 

X. Humanista szándékú képregények kiadását az EU 10096-ban 
finanszírozza, amennyiben azokat képernyőn nézni és közben zenét 
hallgatni is lehet. 

A bevételből az EU  Regénytámogatási Bizottsága (European 
Novelfunding Committee) 5896-ban részesül. A humanista szándékú zenés, 
erotikus képregények tiszta bevételének 8596-a a Regénytámogatási 
Bizottságot illeti, amelynek pénzügyileg önfenntartónak kell lennie. (Az 
erotikaipar és a szexipar részletes megkülönböztetésével külön főfejezet 
foglalkozik, amelynek szövege a brit delegátus újabb kifogásai miatt még 
nem nyerte el végső formáját.) 


14. A  Regénytámogatási Bizottságban (ENC) az EU-tagok 
kormánybiztosai 1 fő/5 millió lakos arányban vesznek részt. Az 5 millió 
lakosnál kisebb EU-országok egy-egy biztossal képviseltetik magukat. A 
biztosok alapfizetése nem lehet kevesebb, mint a kiküldő tagország 
kulturális államtitkárának fizetése - költségtérítés -- nyelvpótlék, 
amennyiben anyanyelvükön kívül legalább még egy régi EU-nyelvet 
alapszinten beszélnek (EU-nyelvvizsga fogadható csak el, a vizsga- 
előkészítőt az ENC szervezi). Összesen négy EU-nyelv után adható pótlék, 
az anyanyelv, valamint az ötödik idegen nyelv már nem számít. Rokon 


nyelvek esetében (pl. magyar és észt, illetve szlovén, szlovák, cseh, lengyel, 
illetve dán, svéd, norvég, német, holland) a pótlék összege feleződik. A 
nyelvpótlék a mindenkori alapfizetés 7,990-a. Az utazási költségtérítés az 
illető biztos származási országának fővárosa és az EU eszmei földrajzi 
középpontja (Wiener Neustadt, Ausztria) távolsága szerint határozandó 
meg, kilométerenként 160 euró. 


15. Pályázni a regény  szinopszisával (maximum 2 6 oldal), 
karakterleírásával (maximum 4 oldal) és pozitív eszmei mondanivalójával 
(maximum 3 oldal) lehet az EU bármely hivatalos nyelvén. A többi EU- 
nyelvre való fordítás költségeit a pályázó viseli, ez 2004-ben nem haladja 
meg a 35 483 eurót. A pályázathoz a befizetési csekk másolatát mellékelni 
kell. A támogatás első 1590-ának odaítélése a szinopszis, a karakterleírás és 
az eszmei mondanivaló alapján történik. A teljes összeget a kész kézirat 
pozitív elbírálása után kapja meg a kiadó, amelyből a szerző részesedése 
nem lehet 596-nál kevesebb. A sikertelen pályázók a fordítás költségeit nem 
kapják vissza. Ha a kész kézirat a teljes támogatást bármely okból nem 
kapja meg, az első 1596 9096-át a pályázónak vissza kell térítenie, ellenkező 
esetben a Regénytámogatási Bizottság pert indít a pályázó ellen, és a 
pályázatból kizárja. 

A pályázathoz csatolni kell a kiadó és a szerző születési anyakönyvi 
kivonatát, állampolgárságát és legmagasabb iskolai végzettségét igazoló 
okiratot, erkölcsi bizonyítványát, eddigi munkásságának leírását maximum 
egy oldalon, az eddigi tevékenységéről megjelent legfontosabb 20 cikket 
három EU-nyelven, amelyből kettő régi; valamint jelenlegi családi 
állapotát, munkahelyét, nemi irányultságát, a házastárs vagy a közös 
háztartásban vele élő egyén állampolgárságát igazoló okiratot, hitelesített 
ujjlenyomatát, valamint kézzel írott nyilatkozatát arról, hogy soha nem volt 
náci párt, bolsevik párt, merénylő egylet, keménymagos szurkolótábor vagy 
fundamentalista egyház tagja. A fenti csatolmányok bármelyikének hiánya 
a pályázót a pályázatból kizárja." 


Vízmagyar 


(Szóvivői nyilatkozat) 


Az utóbbi napokban elterjedt híresztelésekkel kapcsolatban a Vízügyi 
Hatóság felhatalmazott, hogy közöljem a következőket: 


Az árvizet világszerte, így hazánkban is inkább okozzák, mintsem 
magától kialakul. Nemzetünk ellenségei vissza akarják hozni a nyakunkra a 
Pannon-tengert, amely egykor a Kárpát-medencét borította, és amelyet 
ideérkezvén mi szárítottunk ki, termővé téve az eredetileg szikes talajt. A 
globális felmelegedés akaratlagos okozásának célja: a Pannon-tenger 
visszahúzódása után az értéktelenné vált, törmelékkel, iszappal, sziksóval és 
parlagfűvel borított magyar földeket mélyen áron alul akarják megvenni. 
Ennek a galád tervnek a megakadályozásához a Kormánynak minden 
eszköze és tapasztalata megvan, és az eltökéltsége, valamint a nép 
bölcsessége sem hiányzik. 

Mint a magyar emberek tapasztalhatták, a rossz szándék az agyagos 
talajban gonosz kis vízlencséket hoz létre, amelyeken az épületek 
megcsúszhatnak, sőt össze is dőlhetnek még akkor is, ha a folyók vízszintje 
a látható tartományban nem nő. Ne legyünk naivak, mert a valóságban 
gyakran olyankor is árvíz van, amikor nem látni, sőt éppenséggel a 
láthatatlan árvíz a veszedelmesebb. Tudni kell, hogy egy bizonyos 
emberfajta a talajvíz szintjét merő koncentrációval meg tudja emelni, így 
még csak csapadék sem kell, hogy egy folyót alulról, a meder alja felől 
felduzzasszanak. Gyakran előfordul, hogy az árvizet aszállyal leplezik, 
ilyenkor fokozottan kell odafigyelni, mint azt minden eddigi 
nyilatkozatunkban világossá tettük. 

A túlkapások ellen az óvintézkedéseket a rendőrséggel együtt megtettük. 
Az ellenzéki sajtó a napokban felfújt egy esetet, amikor egy borsodi faluban 
agyba-főbe vertek egy hetedik általánosba járó fiút, aki a folyóparton állt és 
bambult. Az ellenzéki sajtó szerint az elkövetők azért követték el a tettüket, 
mert azt hitték, a fiú azért bűvöli a folyót, hogy a környéket elárassza. A 
kórházban magához térő fiú a jelentések szerint a pecabotját követelte, a 


körzeti megbízott szerint azonban nem is volt pecabotja, úgyhogy a vád már 
ettől is megalapozatlan. Ugyancsak hamis, hogy a fiú hetedikbe jár, ugyanis 
már nyolcadikos. Rendkívül jellemző az ellenzéki sajtó működésére ez a 
példa, amelyet még sorolhatnánk. 

A nemzetközi sajtóban feltűnést keltett az a fék nyúz, amely szerint a 
Margitszigeten egy amerikai turistát ért inzultus, aki magához térvén 
mezítláb és alsónadrágban a nagykövetség segítségét kérte. A turista a 
Víztorony magasságában bámult át a pesti oldalra, és állítása szerint a két 
magas irodaház tükröződését szemlélte. A rendőrség azt közölte, hogy a 
turista szemébe sütött a nap, ezért a tükröződést nem is láthatta volna, de az 
eset valójában délután történt, amikor a nap már Buda felől süt, ezért 
felhatalmaztak annak közlésére, hogy helyesbítésünk értelmében a turista 
nyilvánvalóan nem a két irodaház tükröződését figyelte, hanem a 
Rendőrpalotát, amely nem tükröződik, és ezzel kémkedési tevékenységet 
valósított meg. Az amerikai turista a mai napig nem tett vallomást, vagyis a 
terhére rótt cselekmény elkövetését nem cáfolta. 

Az elmúlt héten a különféle belföldi és külföldi rosszindulatú 
sajtótermékek szerint nyolcvankét magyar állampolgárt vertek meg vagy 
szúrtak hátba, akik hídon vagy folyóparton álldogáltak. A hír tudatos 
hamisítás, amely nem felel meg a valóságnak, ugyanis mindösszesen 
hetvenhat ilyen esetről van hivatalosan tudomásunk. A tettesek közül három 
sötét bőrű állampolgárt a rendőrség elfogott, akiknek beismerő vallomása 
folyamatban van. Az a védőügyvédi cáfolat, amely szerint véletlenül jártak 
arra, és az elesett illuminált állampolgárokon akartak segíteni, átlátszó és 
nevetséges. 

A felkorbácsolt hangulat javítása érdekében a Vízügyi Hatóság 
népdalpályázatot írt ki , Megállj, dagály!" címmel, a Történeti Vízintézet 
pedig tudományos műveket vár az árvíz és az ártó akarat kapcsolatáról. 

A vízzel kapcsolatos hír továbbá, hogy az országos rendőrfőkapitány 
intézkedése értelmében azok az előzetesben ülők, akik ellen több mint 
tizennyolc hónapja nem emeltek vádat, házi őrizetbe kerülnek. 


Köszönöm a figyelmet. Kérdésekre legközelebb. Köszönöm. Köszönöm. 


Somma sommárum 


Az ügyintézés korszerűsítéséről 


Tisztelt Elnök Úr, tisztelt Képviselőtársak, 


a magyar állampolgárok ügyeinek intézését emberiességi és hazafias 
okokból célszerű egyszerűsíteni. Az általam javasolt lényeges pontok a 
következők: 


1. — Az ügy az a dolog, amit a hatóság annak ítél. 
2. — Az ügyfél az a személy, akit a hatóság így határoz meg. 


3. — Ügyintézés során magyar állampolgárt hátrányos megkülönböztetés 
nem érhet. Minden magyar egyenlő, nekünk minden magyar fontos. 


4. Az előnyökben részesülő állampolgárok tízes skálán pontozva 
kapják meg ügyeik intézésének előresorolását. A maximum ötszörös szorzó 
révén az erre érdemes ügyfelek az ötven pontot is elérhetik, az ő ügyeiket 
lehetőség szerint már előző nap el kell intézni. 

Állampolgári előnyt jelent a vidéki származás, a nemzethez való hűség, a 
Kárpát-medencei illetőség minimum hét nemzedékre visszamenőleg, a 
sporthoz, a jövőhöz, az öncélú magyarsághoz való pozitív ragaszkodás, a 
kettőnél több, de háromnál kevesebb gyerek, a családban való lét, a 
hitbuzgalom. Ezek igazolásáról külön törvény fog rendelkezni. 


5. — Az ügyintézés alapesete a sommás ügyintézés, amit a római jogból 
levezetni nem lehet, így hungarikumnak tekinthető. A sommás ítélkezést az 
1893. évi XVIII. törvénycikkely vezette be, ehhez térünk végre vissza oly 
sok viszály, világháború, forradalom, ellenforradalom és békedúlás után. 
Ennek a törvénynek a 64. paragrafusa szerint a bíróság a bizonyítási 
szabályokhoz nem köteles tartani magát, a tényállás valóságát vagy 
valótlanságát szabadon ítéli meg. Ezeket a paragrafusokat javaslom 
kiegészíteni most azzal, hogy amennyiben az ügyintéző szerint az eset 
világos, az ügyfél és más felek meghallgatása nélkül azonnal határozatot 
hozhat. Az ilyen ügy bíróság elé nem kerül, így a túlterhelt bíróságokat 


tehermentesítjük. Az ügyintéző az államot teljes személyiségével, 
tudásával, tapasztalatával felvértezve mindenkor felelősen képviseli. 

A sommás határozat ellen fellebbezés nincs. Az írásbeli határozatot az 
ügyfél postán vagy elektronikusan (e-mailben vagy SMS-ben) kapja meg; a 
drága ajánlott, sőt/vagy tértivevényes kézbesítésre nincs szükség, mert az 
esetek túlnyomó többségében a szomszéd úgyis átveszi. A sommás 
határozatot szóban (telefonon) is lehet közölni az ügyféllel, ha rendelkezik 
telefonnal, és ha felveszi. Az üzenetrögzítőre mondott határozat és az át 
nem vett határozat egyaránt kézbesítettnek tekintendő. 

Természetesen nem minden eljárás lesz sommás. Bonyolultabb esetben — 
ez az ügyek maximum 4-596-a — az úgynevezett teljes eljárás alkalmazandó, 
amelybe az ügyfelet be lehet vonni (bár nem kötelező). A teljes eljárás 
során hozott ítélet ellen az illetékes hivatal felettesénél lehet fellebbezni 14 
napon belül. Amennyiben a fellebbezés nem formai hibás, a felettes hivatal 
az üggyel való foglalkozást 120 napon belül köteles megkezdeni. Az ügy 
felülvizsgálatának megkezdéséről az ügyfelet további 120 napon belül 
értesítik. A 241-ik napon az ügy elévül. 


6. Az ügyintézésbe a hivatal más hivatalt is bevonhat, amiről az 
ügyfelet nem köteles tájékoztatni. Annak érdekében, hogy ne két vagy több 
egyenrangú hivatal foglalkozzon ugyanazzal az üggyel, a hivatal a felettes 
hatóságok közül a Terrorelhárító Ügykezelői Csoportok Igazgatóságának 
(TÜCSI) az üggyel kapcsolatos összes anyagot köteles megküldeni. Ügyfél 
vagy jogi képviselője a rendtartási szabályozás ellen nem élhet panasszal. A 


szakhatósági véleményeket a TÜCSI véleménye mindenkor felülírja. 


7. — Az ügykezelés során az ügyfél ügyfélszámot kap. Ezt úgy célszerű 
kiszámítani, hogy az ügyfél tajszámát elosztjuk az ügyfél személyi 
számával. Ezt a számot visszafejteni rendkívül nehéz, az államot kívülről 
támadó, ellenséges kém számára gyakorlatilag lehetetlen, a személyi 
szabadság védelme ezáltal megnyugtatóan biztosítva van. 


8.  — Az ügykezelők továbbképzése kiemelten fontos feladat. 

A 2010 után doktori címet szerzett ügykezelők a bértáblázat legmagasabb 
fokán helyezkednek el, így az első fizetési osztályba tartoznak. A 
diplomával nem rendelkező, érettségizett, harminc év alatti ügykezelők a 
második-harmadik fizetési osztályba sorolandók. 


Azok az ügykezelők, akiknek 2010-nél korábbi a doktori címük, a 
Közösségvédelmi — Egyetem tanfolyamán a doktori  címüktől 
megszabadulhatnak, azt követően pedig a negyedik-ötödik fizetési osztályra 
jogosultak. A 2010 előtti diplomák az orvosi diploma kivételével magukon 
viselik a bűnös korszak bélyegét, ezért érvénytelenek, és féléves 
tanfolyammal lehet jóvátenni a megszerzésüket. A sikeres különbözeti 
vizsgát tett ügykezelők a hatodik-hetedik fizetési osztályba kerülnek. A 
részletesen kidolgozott illetménytáblát időhiány miatt nem ismertetem, 
tisztelt Képviselőtársaim az ülésteremből kifelé menet a jobb oldali 
kisasztalnál megkapják. 


9. A felső- és középfokú képesítéssel rendelkező magyar 
állampolgárságú ügykezelők itthon tartása érdekében meg kell szüntetnünk 
a magyar akkreditáció egyenértékűségét a világban. Az akkreditációs 
bizottságokba csak és kizárólag politikai kinevezettek delegálhatók, 
szakemberek nem, így elérhetjük, hogy Európában és más szövetséges 
és/vagy ellenséges országokban a magyar diplomát ne ismerjék el, aminek 
következtében a mi kiművelt emberfőink itthon maradjanak, illetve 
kénytelenek legyenek hazajönni. Ügyelni kell arra, hogy a nálunk jelentős 
tandíjért idegen nyelveken (angolul, németül) tanuló diákok képesítése 
továbbra is a külföldi normáknak megfelelő maradjon. Ez elsőrendű 
nemzetgazdasági érdek, és hazánk kedvező imázsának biztosítéka. Idegen 
nyelvű felső- és középfokú képzésben magyar származású magyar 
állampolgárnak részt vennie tilos. 

A kizárólag hazánkra érvényes magyar akkreditációt a Hungária 
Hitelesítés (HH) szavazza meg, amelynek testületében a Közösségvédelmi 
Egyetem oktatói foglalnak helyet. 

A korábban megszerzett diplomák és doktori címek elvételéről oklevelet 
kell kiállítani, amelyet a HH lepecsétel. Elvételi Oklevél (EO) híján az 
ügyintézői állásban lévő hivatalnok három héten belül elbocsátandó. A 
diplomafosztó ünnepségeket országszerte szeptember első hétfőjén kell 
megtartani. A diplomájuktól megszabadított állampolgárok, vagyis az 
ügyintézőnek és ügyfélnek immár egyaránt alkalmassá vált jelöltek 
ünnepélyes esküt minden szeptember harmadik hétfőjén tehetnek a HH által 
kijelölt helyen, ahol is az EO-t átvehetik. Az EO kizárólag személyesen 


kapható meg, postázni tilos. Az esküt tett állampolgár ügyét ezt követően be 
kell fogadni. 


10. Minden ügyfél köteles igazolni, hogy az elmúlt két naptári 
hónapban házastársa, gyermekei, unokái, szülei és nagyszülei az ő részéről 
fizikai bántalmazást nem szenvedtek el, továbbá hogy ugyanezen 
családtagok fejenként napi harminc deka kenyeret, öt deka szalonnát vagy 
azzal egyenértékű zsiradékot, valamint minimum két liter vizet 
fogyasztottak. Az igazolást a hozzátartozók állítják ki. Hozzátartozó híján 
az ügyféljelölt két tanúval igazolja, hogy egyedülálló. Ha az ügyféljelölt 
még tanúkat sem ismer (szélsőségesen egyedülálló), külön eljárási díj 
megfizetése ellenében az ügykezelő hivatalnokot felkérheti a két tanú 
pótlására. Az illetékes hivatalnok két aláírással igazolja, hogy az 
ügyféljelölt a külön eljárási díjat lerótta; a két aláírásra formai okból 
feltétlenül szükség van. A hivatalnok az egyik aláírását jobb kézzel, a 
másikat bal kézzel helyezi el az ügyiraton. A hivatalnokok heti egy órában 
kötelesek a balkezes írást gyakorolni, kivéve, ha balkezesek. 

Remélem, ennyiből is világos, hogy az ügyintézési rendtartás bevezetése 
az — életünket egyszerűbbé és  magyarabbá teszi. Részletes 
törvénytervezetemet a szünet után a ruhatárban vehetik át pendrive-on. A 
szünet előtt esedékes szavazáskor kérem, hogy az igen gombot megnyomni 
szíveskedjenek. 


A Karanpege színeváltozása 


Dobjuk be azt a szót, hogy Karanpege. 

Ártatlanul, mellékesen, ismert szavak között hangsúlytalanul említsük meg 
legelőször. A ,karanpege?. Ha nagybetűvel írjuk, tulajdonnév, talán 
elcsatolt hegy vagy tó vagy régió. Ha kisbetűvel írjuk, akkor állat (ősállat, 
totemállat) vagy népszokás vagy tánc vagy haszonnövény vagy nemi 
eltévelyedés. 

Fontos, hogy már az első pillanattól kezdve ne értsünk egyet. Azonnal 
foglaljunk el harcos álláspontot, és abból, ha törik, ha szakad, ne engedjünk. 

, Az nem úgy van, hogy a Karanpege!" Zárjuk a kijelentést felkiáltójellel, 
erre inkább felfigyelnek. Hangoztassuk meggyőződésünket, hogy a 
Karanpege igenis hiteles források szerint. Már az újkor elején, de lehet, 
hogy a középkorban is. Márpedig a Karanpege...! 

Definícióval ne bajlódjunk, megfogalmazzák helyettünk mások, és minél 
nagyobb vita kerekedik a mibenlétéről, annál jobb. Sértett hangsúllyal, 
vádaskodó szórenddel ismételjük meg újra meg újra bánatosan, epedve, 
dühösen: , Karanpege, Karanpege...!" Hozzá se kéne tennünk, de a 
gyengébbek számára mégis feltétlenül fűzzük hozzá: , sej!" . 

A szó eredetét csak akkor kezdjük magyarázni, amikor már 
meggyökeresedett. A célközönség figyelembevétele feltétlenül ajánlott. 
Nagyon  — magyaroknak Karám  Pege  (Pege vezér szállása). 
Helytörténészkedőknek: Kara Pege, amiből a Kara törökül feketét jelent, 
mert mi már Levédia előtt együtt éltünk a törökökkel, sőt magunk is azok 
volnánk igazából. Európai lelkületűeknek: a Karan-pege a Garam-pegéből 
származik, a Garam folyó, szlovákul Hrom (villám), a pégé pedig ógörögül 
forrást jelent. Nem baj, ha , pege" szótárilag nincs, annál nagyobb lesz róla 
a vita. 

A Karanpegéről folytatott dialógust, mint említettük, harciasan kezdjük. 
Folytassuk is eltökélten. A szó pontos jelentését nem szabad érinteni sem 
akkor, amikor bedobjuk, sem később. Ha az ellenség a szónak valamilyen 
értelmet tulajdonít, méltatlankodva jelentsük ki, hogy nem és nem, a 


Karanpege nem az, nevetséges, sose volt az, sose lesz az, de mi magunk 
sose magyarázzuk meg a mibenlétét. 

Hangsúlyozzuk, hogy a Karanpege nem tót, nem oláh, nem rác, nem 
héber, nem jiddis és még sok minden nem; irigylik is tőlünk, és méltán. A 
Karanpege valódi, hamisítatlan és hamisíthatatlan. Érdemes termékcsaládot 
is elnevezni róla; ha fehérbor, akkor olaszrizling, ha vörösbor, akkor 
bikavér. A termékcsalád bevezetését családorvosilag és sportorvosilag is 
támogatni kell. A Karanpege is a jobb oldalon (a bal oldalon) dobog. 

A Karanpege-tagadók, a Karanpege-támadók, a Karanpege ellenségei, a 
Karanpege árulói népünk rosszakarói, és már ekkor is, meg akkor is azok 
voltak; ezt találjuk nagyon is jellemzőnek. Ne szenteljünk nekik teljes 
cikket, és nevet ne említsünk: ne váljunk támadhatóvá általuk. Úgyis 
tudjuk, ezt kell hangsúlyozni, úgyis mindenki tudja, hogy. 

Szervezzünk Karanpege-emléktúrát. Cserkészek vegyék fel a nevet. 
Idősotthonokban Karanpege nevében  — osztogassunk édességet 
(cukorbetegeknek diabetikus készítményeket). 

Sűrű lehet a Karanpege a Pilisben, a Mecsekben, Zalában és a 
Viharsarokban. 

Tanulmány- és szakdolgozati témák: Karanpege a magyar tájban. 
Karanpege a magyar századokban. Az európaiság a Karanpegében. A keleti 
eredet a Karanpegében. 

Ajánlott témák: A Karanpege státusza. Karanpege vagy Karanpöge? Van- 
e hasonulás a Karanpegében (vagyis Karampegének ejtjük, sőt úgy is 
kellene írni)j? A Karanpege és a krampuszhit: néprajzi áttekintés. 
Nagyapánknak - dédapánknak — volt-e személyesen karanpegéje? 

Feltétlenül mérjük le kampány közben a hatást. A legjobb, ha a 
Karanpege szó hallatán a célszemély csiklandást érez a gyomorszája 
tájékán. A , csiklandás" szót a kérdőíven vagy a telefonban ne sugalmazzuk, 
ne adjuk a megkérdezett szájába, ne vezessük rá ravaszul, jöjjön rá ő maga. 
Ha a szókincse gyatra, ami a megkérdezettek 9096-ára áll, helyettesítő 
kifejezésekkel is beérhetjük. Megfelelő eredmény, ha a megkérdezett 
személy arról számol be, hogy a gyomrában meleg macska miákol. 

Amíg a macska nem miákol, a Karanpegét sulykolni kell. 

Mihelyt a kampány kezd eredményt hozni, vagyis a szó ismertsége az 
590-os határt átlépi, kapcsoljunk rá igazán. Nincs sok időnk, hamarosan más 
szavak lépnek a helyére. Legyen Karanpege mosópor, labda, ruha, étkészlet, 


tödé 


játék, óvszer, nyugtató, élénkítő, vitamin, hidratáló, dehidratáló, vízhajtó, 
zsírhajtó, hajnövesztő, körömvágó, emléktúra, civil szervezet, rajongói 
tábor, Facebook-csoport, egyéb. A matricázást, emblémagyártást, a 
Karanpege-kampány színeit, betűméretét és betűtípusát jó előre meg kell 
adni, attól eltérni a kampány alatt mindvégig tilos. 

Adjunk arcot is a Karanpegének! Kevéssé elhasznált parlamenti 
képviselő, majdnem elsőosztályú futballista, közepes sorozatszínész a 
legideálisabb. Jó megoldás, ha idegen népek szülötte. Ne feledkezzünk meg 
a Karanpege-nagyiról: dús ősz haj, kék szem, világoskék, hosszanti csíkos 
pulóver, virágmintás kötény, tágas, modern konyha. 

A kampány elején, közepén, végén és utána is mindig hangsúlyozzuk, 
hogy márpedig Karanpegének lennie kell. Ha a hangerőnk és a hangszínünk 
megfelelő, a hatás nem marad el: a Karanpegéről fognak beszélni, nem 
egyébről, és mi tovább űzhetjük mindazt, amit addig. 


Intézkedés 


EGYIK 

Jó napot kívánok. 
MÁSIK 

Jó napot. 
HARMADIK 

Jó napot. 
EGYIK 

Látjuk, itt tetszik feküdni az utcán. 
HARMADIK 

Itt fekszem. 
EGYIK 

Hajléktalannak tetszik lenni? 
HARMADIK 

Annak tetszem lenni. 
EGYIK 

Akkor mi most vegzálni fogjuk egy kicsikét. 
HARMADIK 

Csak tessék. 
EGYIK 

Személyi van? 
HARMADIK 

Van. Tessék. 
EGYIK 

Szerinted hasonlít a fénykép? 
MÁSIK 

Szerintem hasonlít. 
HARMADIK 

Pedig akkor még volt lakásom. 
EGYIK 

Anyja nevére rákérdezhetek? 
HARMADIK 


Rákérdezhet. 
EGYIK 
Akkor nem érdemes. Tajszám van? 
HARMADIK 
Van. Ma már kérték reggel, amikor mosakodni mentem, úgyhogy máshol 
már nem fogadnak. 
EGYIK 
Tüdőszűrő megvan? 
HARMADIK 
Megvan. 
EGYIK 
Na akkor itt van ez a cédula, hogy harmadszor szólítottuk fel a hely 
elhagyására. Itt tessék aláírni. 
HARMADIK 
Tessék parancsolni. 
EGYIK 
Itt van ez a másik cédula, húszezer forint bírság. Itt tessék aláírni. 
HARMADIK 
Tessék. Befizetni nem tudom. 
EGYIK 
Nem is kell. Itt a nyilatkozat, hogy fizikai erőszak nem érte. Itt tessék 
aláírni. 
HARMADIK 
Igenis. 
EGYIK 
Hát akkor most keljen fel, és menjen odébb. Javaslom a szomszéd utcát. 
Délután jövünk megint errefelé, akkor a szomszéd utcába megyünk, 
úgyhogy jó lenne, ha akkor ide jönne vissza. 
HARMADIK 
Várni fogom a biztos urakat. Jó lenne, ha kicsivel előbb tudatnák SMS- 
ben, hogy közelednek, megadom a mobilszámomat. 
EGYIK 
Írjad fel a mobilszámát. 
MÁSIK 
Máris írom. Mutassa. 
HARMADIK 


Tessék. 
EGYIK 

Akkor jó napot. 
MÁSIK 

Jó napot. 
HARMADIK 

Jó napot. 


Magyar patkány: szabad út? 


(Brüsszeli, washingtoni, bukaresti, belgrádi, 
strasbourgi és budapesti tudósítóinktól) 


A magyar patkányok előtt, úgy tűnik, mégis szabad az út. 

Mint korábban megírtuk (HVG, 2005. augusztus 13.), francia és belga 
területen kicsomagolásra vár a több tízezer egészséges egyedből álló, az 
EU-szabványoknak mindenben megfelelő magyar patkányszállítmány, 
amelynek eszmei értékét szakértők legalább 500 000 euróra becsülik. 

Az EU állatvédelmi hatóságai a kamionokba apró lyukakat fúrtak, és a 
patkányok megfelelő  táplálásáról is gondoskodnak; a magyar 
kamionsofőröket átmenetileg a Riviérára szállították, ahol háromcsillagos 
szállodákban az EU zöldkártyájával üdülnek, amíg a végleges határozat 
meg nem születik. 

Megkérdeztük Gönczöl Katalint, vajon a patkányok ilyetén fogva tartása 
megfelel-e az EU előírásainak. A korábbi ombudsman azt válaszolta, hogy 
az apró lyukak méretét a helyszínen kellene magyar szakértőknek 
megvizsgálniuk. Amíg ez nem történik meg, bármilyen állásfoglalás korai. 

Brigitte Bardot, a neves állatvédő a Libérationnak azt nyilatkozta, hogy 
állatfarmjára az összes patkányt befogadja, származzanak azok az EU-ból 
vagy azon kívüli országokból. Bardot asszony — lásd mellképünket 
ifjúkorából, még Roger Vadim feleségeként — temérdek kukoricát és búzát 
rendelt hazánktól, mondván: ,a magyar patkány egyen magyar étket". A 
Mezőgazdasági Minisztérium illetékesei a megrendelés volumenéről nem 
nyilatkoztak, de sejteni engedték, hogy az idei magyar mezőgazdasági 
exportnak a 2096-át is kiteszi. 

Brüsszelben közölték, hogy a patkányügyi döntés akár évekig is 
elhúzódhat a felgyülemlett, tárgyalásra váró ügyek sokasága miatt (HVG, 
2005. augusztus 20.). 

Nádasdy Ádám, az ELTE professzora szerint, aki korábban egy másik 
ügyben volt az EU felkért nyelvi szakértője (A magánhangzók, különösen 
az e és az u lekopása az EU-ban, HVG, 2004. december 13.), valószínűleg 


fordítási hiba folytán lett az ,extermination of rats?" kifejezésből 
, ?pexportation of ratsx. A fordító angol nyelvi mélytudatában a xterminalcx 
és a wportx egymást részben fedő jelentéstartalmai csúsztak össze, 
minthogy a  ovterminalc  "végállomás?-t jelent, a  sportx pedig, 
alapjelentésben "kikötő", szintén használatos "állomás" jelentéssel, ami a 
szállítmányozást idézi. Így válhatott a xppatkányirtásxc-ból xspatkánykivitelx? 
— véli az ELTE professzora. 

A félreértéseket egyes brüsszeli források szerint az áldemokratikus nyelvi 
Bábel megszüntetésével lehetne kiszűrni. A Vatikán válaszul jelezte: nem 
felelnek meg a valóságnak azok a híresztelések, amelyek szerint a Vatikán a 
bankján keresztül erős nyomást gyakorolna az EU-ra, hogy az Unió 
hivatalos nyelveként vezessék be a latint. Ennek a cáfolatnak ellentmond, 
hogy az EU Nicosiában működő elit tolmácsképző egyetemére (University 
for Advanced Interpretation, UAI) az elmúlt év őszén 562 latintanárt vettek 
fel, valamennyien vatikáni állampolgárok, átlagéletkoruk 79,8 év. (A 
, juéjájasok" botrányos pedofil bulijairól lásd HVG, 2005. március 13.) 

Fekete János, az MNB volt alelnöke lapunknak elmondta: 

, Az EU-ban kezd eluralkodni az a nézet, hogy a KGSI nem véletlenül 
működött lényegesen jobban, mint az Európai Unió: csak egyetlen nyelvre 
kellett lefordítani mindent, ez volt az orosz, amelyet ugyan az oroszokon 
kívül nem beszélt senki, de éppen ez volt az előnye: a nem orosz 
anyanyelvű tárgyalók soha nem tudták, mire mondanak igent. Nemet 
nemigen mertek mondani, különben ott helyben lelövik őket, így aztán a 
megállapodásoktól függetlenül, amit el se bírtak olvasni, minden ország 
termelt valamit, van az emberben ilyen ösztön, és a káoszban óhatatlanul 
még olyasmit is termeltek időnként, amit rá lehetett sózni másokra. 
Tekintettel az uniós tagállamok nemzeti büszkeségére, a latin nyelv 
kompromisszumos. bevezetése ésszerű lépésnek tűnik, mert éppúgy nem 
fogja érteni senki, mint mi egykor az oroszt, és a szabályozatlan piac 
minden előnye érvényesülni fog. Egyedül arra kell ügyelni, hogy a neolatin 
nyelveken beszélők közül az európai gazdasági döntések közelébe ne 
férkőzhessen senki." 

Bükkönyfi Árpád, a patkányszállító neve nem ismeretlen olvasóink előtt: 
a HVG már összefüggésbe hozta egy olajszőkítési üggyel, amely azonban 
nem jutott el a vádemelésig (HVG, 1996. április 13.). Bükkönyfi még a 
Horn-kormány alatt jelentős beruházásokba vágott, három versenyistálló 


építésére kapott hitelt a Postabanktól, az Orbán-kormány alatt gőzfürdőt és 
golfpályát épített az MKB hiteléből, majd a Medgyessy-kormány. alatt 
OTP-hitelből finanszírozta azt a kóser sertéshizlaldát, amely a gőzfürdő és a 
golfpálya helyén működik rendkívül nyereségesen (a céget éppen 
mostanában akarják a tőzsdére vinni). Egyes befolyásos New York-i 
bankárkörök a kóser disznóhúst abszurdumnak tartják, ezért csak a londoni 
és az amszterdami tőzsde kerülhet szóba, ahol azonban a muzulmánok 
ellenzik vehemensen. 

Alsópáholdon áldásnak tartják Bükkönyfi Árpád tevékenységét. A 
község felnőtt népessége nem ismeri a munkanélküliséget, valamennyien a 
sertéshizlaldában dolgoznak. Páran helytelenítették, hogy Bükkönyfi Árpád 
az első házasságából származó felnőtt lányával, a pár éve Nepálban élő 
Izidorával egyáltalán nem törődik, pedig ,, csinos, bögyös leány volt az, 
bizony". 

Bükkönyfi Árpád a HVG kérdésére azt nyilatkozta, hogy a több tízezres 
patkányszállítmány mindenben megfelel az EU előírásainak, a 
patkányszállítás egészen biztosan szabad kvótás tevékenység, mivel 
semmiféle korlátozás alá nem esik, és a találékony vállalkozó abban 
reménykedik, hogy a patkányokat darabonként minimum 20 eurós áron 
tudja értékesíteni. Arról nem volt hajlandó nyilatkozni, pontosan hány 
patkány is tartózkodik jelenleg a tizenhárom kamionban, amelyet erre a 
célra egy hondurasi székhelyű cégtől lízingelt. A szállítmányozási cég 
vezetője magyar lehet, mert a vezetékneve Bükkönyfi, a keresztneve Dénes, 
és nincs kizárva, hogy azonos Bükkönyfi Árpád féltestvérével, de lapzártáig 
nem sikerült elérnünk. 

A Mezőgazdasági Minisztérium neve elhallgatását kérő illetékese úgy 
látja, a patkány ugyanolyan cikk, mint bármi más, és akkor kell eladni, 
amikor kereslet mutatkozik rá. A nyugatiak a jelek szerint patkányból most 
éppen bespájzolnak, és mi rajta vagyunk a témán. Elvileg a 
patkányfelhasználás a gyógyászattól (kísérleti patkányok) a hadiiparig 
(idomított kémpatkányok), az élelmiszeriparig (porított patkányfehérje) és a 
vadászatig (vadakat terelő patkány) terjedhet. 

Az Adevárul című bukaresti lap feltette a kérdést: , Miért jobb a magyar 
patkány a miénknél?", és a román patkánykivitel siralmas állapota miatt a 
bukaresti kormány azonnali és sürgős lemondását követelte. 


Az Osservatore Romano című lap múlt pénteki számában egyebek között 
azt írja: ,A Vatikán ma is tele van egykori szovjet kémekkel, akiket 
Moszkvában képeztek ki latintanárrá, és akik aztán a vallásüldözésre 
hivatkozva emigráltak a volt szovjet blokk államaiból. A középkorú, 
vatikáni állampolgárságú, most éppen Nicosiában oktató latintanárok között 
feltűnően sok a lengyel és a magyar, és még az is figyelmet érdemel, hogy 
java részük egykori hazájában rendőrként dolgozott, amíg, mint ők 
mondják, a nyolcvanas évek közepén meg nem szállta őket a Szentlélek." A 
szovjet csapatok kivonulása és a Szentlélek bevonulása közötti reciprok 
összefüggéssel keretes cikkünkben foglalkozunk. 

Mongólia ENSZ-képviselője a közgyűlés legutóbbi plenáris ülésén 
kifejtette, hogy magyar patkány voltaképpen nincs is (szó szerint: , the so 
called Hungarian patucan is non-existing"), mert a , patkány" szó eredete 
visszanyúlik Batu kán nevére, az úgynevezett magyar patkány tehát mongol 
eredetű, és a francia területen veszteglő , magyar" patkányszállítmányért 
teljes egészében Mongóliát illeti az ellenérték. 

Szerbia ENSZ-képviselője, aki civilben költő és hadvezér, a vitában 
kijelentette: a patkány angol megfelelője, a , rat" nem angol szó, hanem 
szerb, és , háború? a jelentése. A patkányok által terjesztett pestissel 
szemben vívott háború révén ragadt rá ezekre az amúgy ártalmatlan, szelíd, 
példásan szoros közösségben élő emlősökre a szerb szó, ezért ami patkány 
csak van az angolszász világban, az eredetileg Szerbiáé. 

A legújabb itthoni fejlemény, hogy a Vidám Színpad ideiglenes 
igazgatója és a Vidám Színpad Kht. csődbiztosa, György Péter esztéta e hét 
szerdáján bejelentette (Népszabadság, 2005. augusztus 19.): a jövő hónap 
közepén próbálni kezdik A Patkányfogó című musicalt Bródy János 
szövegével, Szörényi Levente zenéjével, Koltay Gábor rendezésében, 
amelyben Bükkönyfi Árpádot maga Lagzi Lajcsi alakítja. A darab 
cselekményéről annyit árult el, hogy a Diótörő meséjére épül, de annál 
sokkal látványosabb már csak azért is, mert a patkányok hagyományosan 
nagyobbak, mint az egerek. A főszereplő kisfiú szerepére a megbízott 
igazgató pályázatot írt ki; mint mondotta, lányok is jöhetnek. A megbízott 
igazgató szerint a musical latin szövegét Nicosiában élő, magyar 
származású latintanárok készítik. 

A jegyek három hónapra előre elkeltek. 


Lakosságcsere 


Történelmünkben nem ismeretlen fogalom a lakosságcsere. Az eddigi 
lakosságcserék (a tatárok elől menekülő jászok és kunok befogadása, a 
törökök elől menekülő szerbek letelepítése, a svábok befogadása, majd a 
XX. század közepén a Galíciából beszivárgó izraelita, valamint a sváb 
származású állampolgárok kiszállítása, majd 1945 után a szlovák és magyar 
lakosság kicserélése) határon túli területek bevonásával történtek. Mostani 
javaslatunk — határon belüli területeket érint, ezért külpolitikai 
következményekkel nem jár, Brüsszel és az ENSZ nem szólhat bele, 
Kormányunk szabad kezet élvez. 

A lakosság mobilitása a nemzetgazdaság fejlődésének záloga, az 
elmaradott régiók felemelésének feltétele, az ipartelepítés és a 
mezőgazdaság egyensúlyának szabályzója, a belső piac növekedésének 
alapköve. Ezért azt javasoljuk, hogy a Kormány a mobilitást belső 
lakosságcserével oldja meg. 

A legegyszerűbb a Dunántúl lakosságát az Alföldre, az Alföld lakosságát 
a Dunántúlra, Buda lakosságát Pestre, Pest lakosságát pedig Budára 
telepíteni. Az ingó és ingatlan vagyont a költözendők nem vinnék 
magukkal, az új szálláson úgyis megkapnak mindent. Az áttelepítést a 
lakosság erőszakkerülő meggyőzésével célszerű végrehajtani. A költöztetés 
előtt a karhatalom létszámát a negyvenszeresére célszerű emelni, hogy a 
költözésben mind a hadsereg, mind a rendőrség, mind a határőrség, mind az 
önkéntes segéderők a tanácsaikkal és fizikailag is segíteni tudjanak. A 
költözendők mintegy harmada utazna közösségi közlekedéssel, a többiek 
gyalogosan vagy kerékpáron tennék meg a maximum háromszáz, minimum 
két kilométeres távot régi lakhelyüktől az új lakhelyükig. A költözendők 
dolgát rendkívüli módon megkönnyíti, hogy új lakhelyén mindenki a 
készbe költözhet be. Ennek érdekében a lakhelyek (házak, lakások, szobák, 
fészerek, sufnik) összeírását és államosítását időben el kell végezni, az 
ingóságokat listára kell vezetni, és hatóságilag le kell pecsételni. Az 
ingóságok őrzését az önkéntes  segéderők biztosítják, a helyi 
kormányhivatal az önként jelentkezőket karszalaggal, mozgó ülőkével, 


valamint egynapi élelemmel látja el. Az ingóságok civil lefényképezését 
nem kell megtiltani, de per esetén csak a hivatalos személyek által készített 
felvételek használhatók fel. 

Új lakhelyükön a magyar emberek azonnal be tudnak illeszkedni, mivel a 
szakemberek velük együtt költöznek az egyik helyről a másikra. A 
polgármesterek és egyéb önkormányzati tisztségviselők nem költöznek el a 
többi magyar emberrel, hanem -— helyismeretüket hasznosítandó, és az 
egészségtelen — összefonódások elkerülése érdekében - a régi 
választókerületükben, városuk adott kerületében, falujukban, tanyájukon 
vagy egyéb területükön maradnak. Ugyanez érvényes a még hazánkban 
rekedt orvosokra, valamint a karhatalom helyi képviselőire. Magyarán: a 
háziorvosát, a házipolgármesterét és a házirendőrét senki sem viheti 
magával. 

Az új lakhely kijelölését az e célból kinevezett Főbizottság végzi. A 
Főbizottságnak törekednie kell arra, hogy a magyar embereket semmiféle 
kár ne érje, és előző lakhelyük minőségének megfelelő, vagy annak 
minőségénél a tízes skálán maximum csak 7 ponttal kedvezőtlenebb 
besorolású új lakhelyet kapjanak. A nem magyar emberekre a lakosságcsere 
nem vonatkozik, az ő számukra a Kormány ideiglenes, komfortos 
kényszerlakhelyet jelöl ki határozott vagy határozatlan időre. A Főbizottság 
döntése ellen fellebbezni a Főbizottsághoz lehet. Jogvita esetén a 
Főbizottság dönt. 

A költözés során a családokat nem szabad szétszakítani, de ha mégis kis 
mértékű kavarodás áll be, a gyermekek, az általános iskolások, a nők és az 
idősek ellátása, sebeik bekötözése, fejük fölé sátortető emelése vagy 
esernyő tartása kötelező állami feladatnak minősül, aminek végrehajtásáról 
a karhatalom gondoskodik. A csecsemők számára a karhatalom anyatejet és 
tápszert, a nyugdíjasok számára kiszáradás elleni infúziót és műfogsort 
előre készletez. 

A vándorlás közben várható fokozott természetes elhullás ellensúlyozását 
a tábori körülmények között elkerülhetetlen szabadabb életvitel, az egymást 
korábban nem ismerő egyedek között kialakuló vonzás fogja biztosítani. A 
beltenyészet kialakulásának veszélye a lakosságcserének köszönhetően 
minimálisra csökken, ami fölösleges kórházi beruházásoktól mentesíti az 
államot. 


Az ismeretlen apától származó gyermek szülőanyja a gyermek tizennyolc 
éves koráig kapjon minimálbért, valamint bekeretezett dicsérő oklevelet. A 
leányanyákkal házasságra lépő nevelőatyák házasságuk első tizenöt évében 
a minimálbér 70906-ára legyenek jogosultak. 

Az iparvállalatok nélkülözhetetlen szakmunkásai eredeti lakhelyükön 
maradhatnak addig, amíg a megfelelő képzettségű új dolgozókat kiképzik, 
ha a költözés alóli mentességüket a vállalat kéri. A kérelmet benyújtani 
jogosult vállalatok listáját a belügyminiszter és az ipari miniszter javaslatára 
a Kormány hagyja jóvá. A közalkalmazott dolgozóknak és a 
közfoglalkoztatottaknak a családtagjaiktól való távollétért pótlék nem jár. 

A lakosságcsere útvonalai azonosak az egy és két számjegyű főutakkal. A 
vándorló magyar emberek ellátása céljából minden öt kilométeren 
gulyáságyút kell felállítani, minden második kilométeren víz és kétszersült, 
harminc kilométerenként pedig lekvár és házi pálinka vételezhető. 

Az átmeneti táborhelyeken hivatásos és amatőr regélők, népi zenekarok 
és népi táncegyüttesek adnak műsort, a tábortűz köré gyűlő magyarok lelkét 
felderítik, őket megénekeltetik és megtáncoltatják. A vándorló életmódra 
visszatérteknek a vadon élő szürke marha hajtását, a hajtók részére pedig a 
, hajdú? megszólítást engedélyezni kell. Öt kilométerenként minimum 32 
colos kivetítők állítandók híradás és meccsközvetítés céljából, minden 
tizenkét kilométeren műfüves kispályás futballpálya létesítendő. A labdákat 
és a stoplis cipőket őrző, valamint az élelmiszerjegyek kiosztására 
feljogosított szertáros a pálya méretétől és jellegétől függően békeidőben 
civilként, lakosságcsere idején főhadnagyként,  századosként vagy 
őrnagyként szolgál. Az éjszakai szállásként szolgáló stadionok őrségének 
parancsnoka a haderő hivatásos tisztje. A stadionok este 10 és reggel 6 óra 
között zárva tartandók. A stadionokban az ellátásért a markotányos(nő) 
felel. 

A lakosságcserének jóval nagyobb a haszna, mint a kára. A negatívumok 
között a termelés, a szállítás, az oktatás és az egészségügyi szolgáltatás 
esetleges akadozását említhetjük. Az egyik börtönből a másikba szállított 
rabok szökdösése a vándorlás alatt gyakorlatilag kivédhetetlen. Ezt az előre 
látható jelenséget spontán amnesztiának tekinthetjük, bizonyos hivatalos 
iratokban nevezzük is úgy, amelynek révén az életrevalóbb rabok 
visszailleszkednek a szabad társadalom életébe. A börtönellátást a 
továbbiakban csak az élhetetlen gyengék fogják igénybe venni, akiknek 


elegendő a korábbi fejadag felét-harmadát adni, ők úgysem fognak 
fellázadni, ezáltal az állam költségei jelentősen csökkennek. 

A magyarságnak vérében van a pusztai vándorlás, a külterjes 
állattenyésztés, és csak a Kárpát-medencében talált savóvérű, tunya, 
letelepedett szlávok szoktatták rá eleinket a röghöz kötött élethez. Most 
alkalom nyílik arra, hogy a régi nomád virtushoz a magyarság szabadon, 
saját elhatározásából végre visszatérjen. 

A néhány napos vagy néhány hetes, olykor pár hónapos vándorlás alatt az 
elismert vallások papjai, lelkészei és rabbijai az út mellett eleve 
megtalálható dombokon, vagy a sík vidéken e célból emelt műdombokon 
szabadtéri misék formájában teljesítik hivatásukat, és felelnek meg a 
magyar nép hitbéli igényeinek. A pogány vallások hívei a maguk rítusait 
szintén ezeken a dombokon élhetik meg, a keresztény szertartások előtt 
vagy után, esetenként azok szünetében, néha pedig, többségi kívánságra, 
összevonva. 

A költözés előnye, hogy a társadalmi mobilitást ösztönzi, a magyar 
emberek alkotó energiáit huzamos ideig leköti, fantáziájukat élénkíti, 
jövőbe vetett reménykedésüket erősíti, az évezredes magyar átkot: a néptől 
idegen, kívülről diktált pesszimizmust kiiktatja. Sose feledjük a 
népköltészeti ihletésű szép magyar siratóének jó tanácsát: , Derűs 
néplélekkel könnyű a haladás!" 


Medvetörvény 


Tisztelt Képviselőtársak, 


noha medvékkel a főváros területén még senki sem találkozott, erdélyi és 
felvidéki szakértők egybehangzóan állítják, hogy a veszély fennáll. Ezért 
azt javaslom, hogy a medvék fővárosi megjelenése esetén lezárandó utcák 
jegyzéke legyen azonos a budapesti utcanévtárral. A lezárást részlegesen 
vagy teljesen a Medveközpont vezetője a budapesti rendőrfőkapitánnyal 
egyetértésben szüntethesse meg, amennyiben — és ha — a medvevész 
részlegesen vagy teljesen elmúlik. 

A rendőrségi drónokat be kell programozni a medvék felismerésére, 
elérendő a 9896-os megbízhatóság, ami garantálja, hogy a drónok 
semmiképpen sem tévesztik őket össze a kutyákkal. A drónokat mind 
barnamedvére, mind  jegesmedvére érdemes kalibrálni, mivel a 
jegesmedvék  — megjelenése hazánkban a globális felmelegedés 
következtében nem zárható ki. 

A lakosság fontolja meg és tegye magáévá a következőket: 

— Ha medvével találkozunk, ne kezdeményezzünk verekedést. 

— Medvével szóváltásba ne keveredjünk, a felmenőit ne szidalmazzuk, 
morgására ne válaszoljunk. 

— A bocsot vagy a bocsokat ne vigyük haza házi kedvencnek, mert az 
anyamedve követni fog minket, és vagy lecsap, vagy őt is táplálnunk kell. 

— Ha medvét lát, tettesse magát halottnak, ne mozduljon, és az észlelését 
jelentse a 112-es telefonszámon. 

-— A medve nem dohányzik, cigarettával, szivarral és szivarkával ne 
kínáljuk. 


Medveállomások a Komjádinál, a Palatinus mellett és a Duna Arénánál 
létesüljenek a második honalapító IV. Béla királyunk által kijelölt 
területeken, pontosan ott, ahol a pellengérek állnak. A XIII. században 
ezeken a helyszíneken keltek át a tatárok a Dunán; IV. Béla ezért kérte 
ellenük a Nyulak-szigeti zárdaalapítással Isten segítségét. Isten segített, a 
tatárok kitakarodtak, és máig nem jöttek vissza. 


Ha medvét fogunk, nem kell feltétlenül ketrecbe zárnunk, mert nem 
mindig van a közelben ketrecbolt. Elegendő, ha karikát fűzünk az orrába, és 
a láncot egy villanyoszlophoz erősítjük. Ügyeljünk arra, hogy a 
villanyoszlop két méternél magasabb legyen, és ne lötyögjön a talajban, 
mert a medve erős, és még kitépi. Medveláncok karikával kedvezményes és 
akciós áron a képviselői irodaház portáján legyenek kaphatók. A lakosság 
számára hangsúlyozni kell, hogy a medveláncok bicikliláncként és harci 
eszközként, valamint a pellengérre állításhoz is használhatók. 

Ha a főváros területén kóbor medvét észlel, és nincs Önnél lánc, a 112-es 
számon, vagy a 06-1-40-999-838-88-as ingyenes medvevonalon azonnal 
jelentse. A munkatársak hat és fél percen belül kiszállnak a helyszínre, a 
medvét . ártalmatlanítják, és biztos helyre szállítják. Ügyeljünk a 
Medveközpontnak küldendő fénykép minőségére, hogy a medvét más 
élőlénnyel (ember, kutya, szárnyasok) ne lehessen összetéveszteni. A 
központ a köztéri kamerarendszert ilyen esetekben medvére is élesíti. 

A medve nem ember, bírósági úton nem lehet pellengérre állítani, ezért a 
köztéren közszemlére tett bűnösöktől eltérően bottal, seprűnyéllel, 
esernyővel, dárdával, késsel, tőrrel piszkálni, szurkálni, leköpni, lefújni, 
szidalmazni, ütlegelni, hergelni, kínozni és csiklandozni legyen hatóságilag 
tilos. Etetni, itatni a medvét nem tanácsos, annyi ételt úgysem tudunk adni 
neki, amennyivel jóllakna. Hazánkban az ENSZ alapokmányával 
összhangban fejlett állatjogi törvények vannak életben, amelyeket a 
parlament több mint 4/5-e megszavazott. Sose feledjük: a medve nem vétett 
az emberi együttélés alapvető szabályai ellen, nem úgy, mint a pellengérre 
ítélt bűnözők. A medvék mentessége az olyan egyedekre is vonatkozik, 
amelyeket ellenségeink a hazánk elleni aknamunkára idomítottak be. Az 
ilyen medveegyedek ellenirányú idomítását a Medveközpontban végzik. Az 
ártalmatlanított medvéknek az elcsatolt területekre való kiszállításáról és 
szabadon bocsátásáról szintén a Medveközpont gondoskodik. 

Hazánkban a medvék emberjogi támogatása tiltott tevékenység, az 
elkövetők ellen rendszabályok foganatosítandók. A medvevész kisebbítőire 
és lekicsinylőire tettismétlés esetén három évig terjedő börtönbüntetés 
legyen kiszabható. A börtönbüntetés minősített esetekben pellengérre való 
állítással legyen kiegészíthető, az időtartam a cselekmény súlyosságától 
függően egytől hat hétig terjedjen. 


A magyar jogrend ezen ősi-új elemét feltétlenül szükséges törvénybe 
iktatnunk. A pellengér alapterülete minimum 2x2 méter, a ketrec minimum 
2,1 méter magas, rozsdamentes acél, amelynek a rácsain sem felnőtt ember, 
sem három évnél idősebb gyerek nem fér se be, se ki. A pellengér rácsain 
belül az elítélten, a priccsen és a küblin kívül más nem foglalhat helyet. A 
pellengér talapzata világosdrapp műmárvány szabványemelvény, szélessége 
3xX3 méter, magassága 76 centiméter. Az elítéltek megfelelő ruházatáról, 20 
centiméter vastag habszivacs matracáról és sötétzöld katonai pokrócáról a 
büntetés-végrehajtás gondoskodik. A padlórácshoz medvelánccal erősített 
elítélt a szidalmakra halk szitkozódással válaszolhat ugyan, de a büntetése 
alatt az őt gúnyoló tömeggel szemben mindvégig köteles tisztelettudóan és 
illedelmesen viselkedni. A rabok etetése és itatása a medvékhez hasonlóan 
tilos. Családtagok a pellengérre állított rokont közvetlen közelből napi öt 
percben kísérhetik figyelemmel, a velük való szóbeli kapcsolatfelvételt, 
amennyiben az nem rendszerellenes tartalmú, a ketrecfigyelő szolgálat, 
amely az időt méri, nem akadályozhatja meg. A pellengér oktató-nevelő 
célzatú megszemlélésétől, miután évszázados hagyományban gyökerező 
büntetési eszközről van szó, életkortól függetlenül sem a magyar, sem a 
külföldi állampolgárokat nem lehet eltiltani. Az általános iskolás 
gyermekeket az osztályfőnök vezetésével az első sorba kell állítani, hogy a 
látványt sose felejtsék el. A pellengérbe bekéredzkedő provokátor 
szimpatizánsokat haladéktalanul elmeosztályra kell szállítani. 


Bizton remélem, hogy Képviselőtársaim a javaslataimmal egyetértenek, 
és ennek a szavazáskor is hangot adnak. 


Levegőhasználati díj 


Az emberiség, tisztelt képviselőtársaim, a Jóistentől ajándékba kapta a 
földet, a vizet, a levegőt és minden egyebet, és mielőtt Ádám — Éva 
alamuszi sugalmazására — megkóstolta az almát, rendben is ment minden. 
Azóta azonban a földek, a vizek és a levegők nagyrészt elfogytak, ezért 
további felhasználásuk érdekében a használatukat korlátozni kell. 

Hazánk termőföldben és vizekben gazdag, ám levegőben szegény helyen 
terül el, ezért a levegőhasználati díj bevezetése sürgős és halaszthatatlan. 
Minél mélyebben fekszik egy terület a tengerszinthez mérve, annál 
magasabb fölötte a légoszlop. Az Alföldön magasabb, mint az Északi- 
középhegységben, utóbbi helyen tehát ritkább a levegő. A ritka levegőben a 
por is ritkább, vagyis egészségesebb, amiért világszerte többet kell fizetni, 
mint az egészségtelenért. Javaslom, hogy ez nálunk is így legyen. 

A tüdőben lerakodó szálló por, amely a Kárpát-medencében sűrűbb, mint 
a kínai nagyvárosokban, számos értékes vegyi mikrorészecskét tartalmaz, 
ezek összegyűjtését és  újrahasznosítását részben a  proszektúrák 
átszervezésével, részben a  lélegeztetőgépek porszívóként való 
alkalmazásával lehet megoldani. Az erre vonatkozó tervek előkészítési 
szakaszban állnak. 

Amióta elfoglaltuk a Kárpát-medencét, szomszédaink előszeretettel 
mérgezik a folyóinkat, a levegőnket pedig elszívják előlünk. Ezért nálunk a 
levegő drágább, mint másutt. A levegő használatáért, amíg az egyéni 
légmérők megtervezése és gyártása — magyar szabadalom alapján — meg 
nem indul, átalánydíjat kell fizetni. 

Tudjuk, hogy a nyugdíjasok tüdőkapacitása kisebb, mint az egészséges 
fiataloké, ők kevesebb levegőt használnak, aminek az átalánydíjban is meg 
kell jelennie. A hat évnél idősebb, harminc évnél fiatalabb egyének 
levegőhasználata a legintenzívebb, tehát az ő átalánydíjuk legyen a 
legmagasabb, amit az állam hitelezzen meg. A törlesztést az első fizetéstől 
kezdve a bérből, ennek híján közmunkával, ennek hiányában katonai 
szolgálattal kell törleszteni harminc évig. 


Értékes oxigént lélegzünk be, és káros széndioxidot lélegzünk ki, a 
kilégzéssel tovább rongálva mindannyiunk közös levegőjét, emelve a 
globális felmelegedést. Akik beiratkoznak a kilégzést csillapító, államilag 
szervezett jógatanfolyamra, amelynek díja kedvezményesen 40 000 Ft 4 
áfa/hó, azoknak az átalánydíja csökkenthető. Akik a légzővizsgán oklevelet 
szereznek a kilégzésük legalább 5096-ra való mérsékléséről, az átalánydíj 
felét fizetik. A kilégzés teljes elmaradása az átalánydíj törléséhez vezet; az 
ilyen magyar emberek a levegőhöz ingyen jutnak hozzá. 

Az egyéni be- és kilégzésmérők sorozatgyártásával az átalánydíj helyett 
végleges szabályozás lép érvénybe. Ezek a légzésmérők a nap 24 órájában 
szünet nélkül fognak mérni, a méretük nem lesz nagyobb egy digitális 
hallókészülék átlagméreténél, és ugyanúgy a hallójáratba — a legbiztosabb 
rejtekhelyre — kell majd őket behelyezni. Akinek a hallójárata sérült vagy 
hiányzik, hatósági engedéllyel más testi rést is használhat e célból. A 
légzésmérők hitelesítését és évi leolvasását állami cég végzi. Amennyiben 
az év végi leolvasáskor túlfogyasztás jelentkezik, a személyes átalánydíj 
megfelelő emelésére kerül sor. A díj megállapítása ellen a leolvasó cégnél 
lehet fellebbezni, a másodfokú határozatot a felállítandó Levegőhasználati 
Döntőbizottság hozza meg. 

A légzésmérő elvesztése a légzésre való jogosultság elvesztésével jár. A 
légzésmérők kiosztásakor a magyar állampolgárok az új szabályokról 
felvilágosító egységcsomagot fognak kapni. A légzésmérőket és az 
egységcsomagot a körzeti légóparancsnokságokon lehet majd igényelni és 
felvenni, ezek e-mail-címéről a magyar állampolgárok időben kapnak 
értesítést. 

Dum spiro, spero, tartja a közmondás, magyarul: míg lélegzem, remélek. 
Aki a lélegzést mégis abba kívánja hagyni, és erről írásban nyilatkozik, az a 
légzésmérőt szintén megkapja ugyan, és az érte lerovandó vételárat szintén 
köteles befizetni, de a készüléket azonnal visszaadhatja, és a vételár 8090-át 
készpénzben visszakapja. 

A légzésmérő árának állami támogatásáért a felállítandó Légzésügyi 
Hivatalhoz lehet majd folyamodni, amelynek e-mail-címét a magyar 
állampolgárok az interneten tekinthetik meg. A Légzésügyi Hivatal a 
Levegőhasználati Döntőbizottság fennhatósága alatt, miniszteriális keretek 
között fog működni. 


Az egyéni spirométerek megtervezésére, gyártására és terítésére a 
Légzésügyi Hivatal záros határidőn belül közbeszerzési pályázatot ír ki. 
Amíg az egyéni spirométerek kiosztása meg nem történik, mindenki 
kénytelen úgy lélegezni összevissza, mint eddig, de az átalánydíjat a jövő 
érdekében egy évre előre köteles befizetni. Az első befizetési határidőről és 
a díj összegéről a parlament legközelebbi ülése dönt. 


Kérem Képviselőtársaimat, hogy javaslatomat támogatni szíveskedjenek. 


Belső utasítás 


(bizalmas) 


Az utóbbi időben az utcákon és a nyilvános helyeken feltűnően 
megszaporodtak a magukban beszélő egyének, akik a közrendre és a 
köznyugalomra veszélyt jelenthetnek. Emiatt a rendvédelmi erők minden 
egyes egyen- és civil ruhás tagja, valamint az összes jó szándékú fizetett és 
fizetetlen munkatárs fokozottan ügyeljen a mormoló, magukban kiabáló, 
magukban vitatkozó, magukban gesztikuláló, elvadult külsejű, eszelős 
tekintetű és hasonló egyénekre, legyenek azok akár férfiak, akár nők, akár 
valamely más etnikumhoz tartozók, és a külső jelekből állapítsa meg, hogy 
a magában beszélő melyik alaptípusával áll szemben. 


A két alaptípus a következő: 


1. A magában beszélő illető épp telefonbeszélgetést folytat. Ez a jelenség 
normális magatartásnak számít, még sincs kizárva, hogy a beszélgető 
láthatatlan partnerével összeesküvést szőtt vagy sző vagy szőni fog. 
Lehetséges, hogy a partnerétől éppen most kapja meg az utasítást, ami akár 
gyilkolásra való felszólítás is lehet. A beszélgetést a megfigyelő nem tudja 
rögzíteni, és belehallgatni is csak féloldalasan képes, de a jelekből nagy 
biztonsággal következtethet az izgatottság fokára. Amennyiben a magában 
beszélő tenyere izzad, homloka gyöngyözik, a levegőt szaporábban veszi, 
és a gyomra körül matat a tenyerével, legelőször ne infarktusra 
gyanakodjunk, hanem terrorcselekmény. elkövetésének előkészületére. A 
magában beszélőt azután is kísérjük el a tekintetünkkel, hogy a beszélgetést 
befejezte. 


2. A magában beszélőről, amennyiben nem telefonál, jó eséllyel 
feltételezhetjük, hogy meghibbant. Ellenőrizzük, hogy nincs-e nála rejtett 
blútúszos mikrofon és fülhallgató, és ha ilyeneket szemrevételezéssel nem 
találunk, akkor valószínűleg valódi (reális) magában beszélővel állunk 
szemben, aminek következtében haladéktalanul helyezzük magunkat 
készenléti állapotba. A hibbantak bármely pillanatban képesek merénylet 


elkövetésére (késes támadás, robbantás anyaggal, robbantás anyag nélkül 
stb.). A fokozott figyelem azt a célt szolgálja, hogy az utolsó előtti 
pillanatban közbeavatkozzunk, és ráugrással, gáncsolással, célzott lövéssel 
vagy egyéb módon a célszemélyt ártalmatlanná tegyük. 

Tartsuk észben, hogy a magukban beszélők között az önrobbanásra 
hajlamosak a legveszélyesebbek. Az önrobbanás nem új jelenség, erre 
mondják a magyar nyelv szép kifejezésével, hogy , szétveti a düh". Az erre 
hajlamos egyedek aránya az utóbbi időben a békebeli viszonyokhoz képest 
meghatványozódott. Az önrobbanók azért különösen veszélyesek, mert 
esetükben robbanóanyagot sem az átvilágítás, sem a fémdetektor, sem a 
kutya nem képes kimutatni. Egyelőre nem áll rendelkezésünkre olyan 
eszköz, amely a belső monológjukat le tudná hallgatni. Szakértők szerint 
ilyen eszközt azért sem érdemes kifejleszteni, mert az önrobbanók nem 
artikulált mondatokban és szavakban, hanem tagolatlan indulatokban 
fogalmaznak maguknak, aminek a külső jegyei: izzadás, gyors légzés, 
mormolás, üvöltés, hadonászás, rogyadozó láb, gyors pulzus, hányinger, 
önhajtépés stb. Az ilyen bűnelkövetők megfékezéséhez a revolveren kívül 
mindig legyen nálunk kés, bot, bokszer, könnygáz, paprikaspré, lasszó és 
háló. 

Amennyiben. riasztásunk tévesnek bizonyul, vagyis olyan magában 
beszélőt ártalmatlanítottunk, aki utólag ártalmatlannak bizonyult, ami azt 
jelenti, hogy a belei és más, szintén robbanékony belső szervei a boncolás 
szerint jó állapotban voltak, belső fegyelmi eljárásban felmentő ítéletet kell 
hozni, mert noha nem robbant fel, mielőtt letepertük és/vagy 
ártalmatlanítottuk, nagy valószínűséggel mégis kerülhetett volna 
közveszélyes állapotba. 

Amíg létezett hazánkban halálos ítélet, az állami hóhért hivatalból 
minden egyes kivégzés után emberölés vádjával perbe fogták, majd azonnal 
felmentették. Az európai jogrendekben halálos ítélet, tehát kivégzés 
jelenleg nincs, de a társadalmi célú önvédelem lehetséges. A 
törvényhozóknak érdemes tehát előkészíteniük egy törvényjavaslatot, amely 
az önrobbanás megakadályozásáért elkövetett megelőző emberölés 
tényállását törvényessé és büntethetetlenné teszi. Azonnal meg kell kezdeni 
annak a törvényjavaslatnak az előkészítését, beterjesztését és sürgős 
elfogadását, amely a megelőző emberölés általános tényállását bevezeti 
mind a büntető törvénykönyvbe, mind a polgári törvénykönyvbe, mind a 


keresztény hittételek közé. Egyidejűleg mindent el kell követni, hogy a 
megelőző emberölésre vonatkozó paragrafusok az európai törvénykezésben 
polgárjogot nyerjenek. 

Pszichológusok szerint a fenti fogalomból még a törvénytervezet 
szövegében érdemes törölni az , ember" előtagot, a , megelőző emberölés" 
helyett a , megelőző létkioltás" üdvösebb kategória, tekintettel arra, hogy 
terroristákat az emberiségbe sorolni önveszélyes. 

Felhívjuk a figyelmet, hogy a megelőző létkioltásért érzett lelkifurdalás 
társadalmilag káros, lelkileg fényűzés, szellemileg elítélendő, mindösszesen 
helytelen, ezért a terrorcselekményeket elhárító munkatársakból már a 
felkészítésük alatt központilag törlendő. 


Szélrendelet 


Egyéni képviselői örvényjavaslat a globális bajok egy 
részének elhárítására 


Tisztelt Elnök Úr, tisztelt Képviselőtársak, 


szent célunk a globális felmelegedés által kiváltott örvények (szél-, víz- és 
pénzügyi) áldatlan következményeit a Kárpát-medencén kívül tartani. 
Szükséges tehát mindenki számára érthetően kinyilvánítanunk, hogy ránk, 
magyarokra a globális folyamatok nem érvényesek, azokat ellenezzük, és 
ezért tenni és cselekedni is hajlandóak vagyunk. 

Biztos vagyok benne, hogy néhány százezer magyar ember elegendő 
szelet képes kelteni, hogy a pusztító ciklonok és anticiklonok a magyar 
többségi népesség határainál visszaforduljanak. Segítségünkre vannak a 
magyarság keleti rokonainak évezredes tapasztalatai. Az 1960-as években a 
velünk rokon kínaiak tízmilliói tapsoltak heteken át szüntelenül, a 
kártékony verebek felriadtak, felrepültek, de aztán sehová sem mertek 
leszállni, mert ott is tapsolók milliói álltak; a nagy népi akcióba a verebek 
százmilliói pusztultak bele. 

A magyar népesség határainak megfelelő pontjain jó minőségű, vízálló, 
egyszerre három tucat szélkavaró hazafi befogadására alkalmas jurtát kell 
felállítani. A szalmazsákok töméséről, a szalma rendszeres cseréjéről a 
jurtaparancsnok gondoskodik, akit a szélkavarók szótöbbséggel választanak 
maguk közül. Kinevezésüket a Katasztrófavédelem hagyja jóvá. 

Az általános iskolás szélfúvók három hónapra mentesülnek az 
iskolalátogatás alól. Testnevelő tanári felügyelettel vehetnek részt a 
szélkavarásban, és munkájuk után magaviseletből, erkölcstan/hittanból, 
testnevelésből és földrajzból érdemjegyet kapnak. Ha nem áll rendelkezésre 
testnevelő tanár, akkor lelkész, segédlelkész vagy okleveles erkölcstanász 
helyettesítheti; oklevelet a tanfolyamot szervező parókiákon lehet 
beszerezni. 


A középiskolás szélvetők hivatásos tiszt vezetésével dolgoznak, aki a 
megfelelő mennyiségű és minőségű szélkavarás után felsőfokú érettségi 
bizonyítványt bocsát ki a számukra. 

Az egyetemista korú szélkavarók szolgálati ideje fél év, leszerelésük után 
a megszakított félévet a saját költségükre újra el kell végezniük. 
Szélkavarási tevékenységükről bizonyítványt kapnak, ennek hiányában 
diplomát kiadni tilos. 

A szélkavarók a magyar hadsereg kerékpáros katonáinak emlékére 
kerékpáros — kiképzésben részesülnek. Különös  vitézségről tett 
tanúbizonyságot a második világháborúban a 14-es nagyszőlősi és a 15-ös 
kiskunhalasi zászlóalj, mozgékonyak voltak és tűzerősek. 

Költségtakarékossági — okból  egykerekű  hegyikerékpárokat kell 
alkalmazni. A kétkerekű kerékpárok átalakítását a kijelölendő cég végzi el. 
Az egykerekű montibájk nem rendelkezhet kormánnyal. A montibájkok 
költségtakarékossági okból elektromotorral nem szerelhetők fel. 

A jármű minden alkatrésze kizárólag magyar alapanyagból (magyar acél, 
magyar műanyag, magyar szelep, magyar gumi) készülhet. 

A jármű népszerűsítését az óvodákban és az iskolákban való kötelezővé 
tételével kezdjük meg. Amíg a megfelelő mennyiségű jármű nem áll 
rendelkezésre, a tanulók az osztályteremben a kézállás, a folyosón a 
kézenjárás gyakorlásával készülnek elő a helyes egyensúlyozásra, ami a 
diákok szélkavarási tevékenységének előszobája. A kézenjártasságban 
gyöngék erkölcstan/hittanból elégségesnél jobb jegyet nem kaphatnak. 

Az egykerekűzés oktatása a testnevelő tanárok feladata. 

Aki a harmadik vizsgán is megbukik, azt latrinatakarításra kell beosztani. 

Akik az egyik hegycsúcsról a másikra a kifeszített kötélen lezuhanás 
mellőzésével jutnak át, azok oklevelet, továbbá testnevelésből és hittanból 
felmentést kapnak. A diákok balesetbiztosítását állami biztosítótársaság 
végzi. A gipszelés költségeit maguk a diákok, kiskorúak esetén a szülők 
fedezik. 

A szélfúvást vezénylő tisztek nem kötelezhetők az egykerekűzés 
megtanulására, feladatuk az irányítás  fortélyainak elsajátítása, a 
parancsnoki poszttal járó lelki terhelés  elviselésének gyakorlása. 
Megtanulhatnak egykerekűzni, de a kiképzés keretein kívül, a saját 
költségükön. Az állami biztosítótársaság a tisztek sérüléseit csak akkor téríti 
meg, ha azokat a beosztottak okozták. Az eset akkor minősül 


bizonyítottnak, ha két tiszt egybehangzóan tanúsítja; egyikük a károsult is 
lehet. Az alárendelt szélhámosok és szeleburdiak tanúvallomását nem 
kötelező elfogadni. 

Egykerekűt árusítani, kölcsönözni, ajándékozni felszentelés nélkül tilos. 
Az egykerekűket a Kossuth téren és a Március 15. téren egyszerre tartott 
ünnepségen a Fősámán áldja meg. 


Haljavaslat 


(Szocionutrimentálisfelmérés) 


Felmérésünk a következő időszakban készült: 2013. dec. 23.-2018. dec. 22. 


Vizsgálódásainkat a következő helyszíneken végeztük el: 

Fehérvári úti piac II. emeleti halkifőzde; 

Vámház körúti vásárcsarnok I. emeleti halsütő; 

Lehet téri piac I. emeleti halas; 

továbbá tizennégy magánüzemeltetésű vendéglő Budapesten, Szegeden, 
Pécsett, Debrecenben és Zalaegerszegen. A Balatonon ezen időszakban az 
általunk vizsgálatra kijelölt hal nem volt kapható. E vendéglők közül 
időközben három tönkrement, ötöt pedig a Tisztiorvosi Hivatal bezáratott. 
A további hat salátabárrá, főzelékfalodává, kolbászfalóvá, látványpékséggé, 
használtruhabolttá, illetve kocsmává alakult át. Az általunk vizsgált 
esetekben mérgezést nem, csupán hasi irritációt tapasztaltunk. 


Felmérésünk tárgya: a pisztrángevés módozatai. 
A felmérés célja: segíteni a döntéshozót, melyik módszert tegye 
kötelezővé. 


A pisztrángot azért választottuk ki, mert viszonylag ízletes, jelentős 
népszerűségnek örvend, a keszeg és a ponty mögött gyakran a harmadik 
helyet éri el a fogyasztása. Ennek oka többek között, hogy a busa és az 
amur termelését visszafogták, amelyek olcsóbbak ugyan, de kevésbé 
népszerűek, mivel ritkán kaphatók. A hekket a fogyasztók balatoni halnak 
tartják, ezért inkább nyáron eszik. A balatoni halsütőknek nem érdekük, 
hogy ezt a tévedést korrigálják. 

A pisztráng fogyasztásának gátat szab, hogy szálkás (bár nem olyan 
életveszélyesen, mint a keszeg, és másként, mint a ponty). A pisztráng 
kilója a felvétel befejezésének időpontjában 2500 Ft/kg. Összehasonlításul: 
a busa kilója 1100 Ft/kg, a ponty kilója 1200 Ft/ kg, az amur 1850 Ft/kg, a 
pontyszelet 2200 Ft/kg, az afrikai harcsa 2200 Ft/kg, a szürkeharcsa 2700 
Ft/kg. 


Magyar — szilvásváradi — pisztráng a boltokban és a sütödékben 
gyakorlatilag nem kapható, haltermelésünknek kevesebb mint 196-át adja. 
Ami fagyasztva kerül a  nagykereskedőhöz, az Ausztriából, 
Franciaországból és Olaszországból származik. A gyengébb minőségű 
szlovák pisztráng csomagolását gyakran  átragasztják, származási 
országként az EU van feltüntetve, amit tényszerűen nem lehet kifogásolni. 
A magyar kereskedők az import pisztrángot felolvasztják, hogy a vevő azt 
gondolja, frissen halászták Magyarországon. Visszafagyasztása nem 
javallott, és fogyasztása is csak megfontolás után. 


A kérdés, amelynek megválaszolására vállalkoztunk, a következő: 
szálkával, szálka nélkül, vagy csak bizonyos mennyiségű szálkával 
fogyasztják-e a pisztrángot a legszívesebben. A kérdés azért bír 
jelentőséggel, mert az evésidő kalkulálása ezen kérdés megválaszolásától 


függ. 


A tárgyalt időszakban és az említett helyeken azt tapasztaltuk, hogy a 
fogyasztók 23,296-a mind a sült pisztrángot, mind a rántott pisztrángot 
szőrőstül-bőröstül-szálkástul falta fel; volt, aki a fejet is elfogyasztotta a 
pofacsontok kivételével. A pisztrángevők technikailag pontosan úgy jártak 
el, mint a pisztrángot fogyasztó macskák: harapták, rágták és nyelték; a 
halból csak a gerince maradt meg. A fogyasztók 27,696-a evés közben a 
szálkák legalább 9596-át késsel-villával vagy kézzel, körömmel, 
műkörömmel és gyufaszállal eltávolította (ha a gerincet nem számítjuk). A 
maradék 49,296 a szálkákat részben eltávolította, részben megrágta és 
lenyelte. Ezen a csoporton belül dominált a jórészt eltávolítók aránya. 


Vizsgálatunk részben megfigyeléssel, részben kérdőíves, illetve exit poll 
jellegű kikérdezős módszerrel történt. A választ megtagadók aránya nem 
érte el az S per négyzetgyök N hibahatárt, mert eljárási protokollunknak 
megfelelően mindössze egy kérdést tettünk fel, hogy ugyanis lenyeli-e a 
szálkát is. 

Ez az eredmény a különböző méretű pisztrángokra vonatkozó kérdésekre 
adott feleletek átlagából jött ki. A viszonylag nagyobb méretű egyedek (30- 
50 dekagramm) szálkáiból a válaszadók valamivel többet (3-2790) 
távolítottak el. A legkisebb egyedek a sütödékben a 16 dekagrammot éppen 
elérték. A pisztrángok a tavakban és a tengerben 3-4 kilogrammosra is 


megnőhetnek, ilyennel sütödékben nem találkoztunk. (A piacon kapható 
pisztráng átlagsúlya a felmérés idején 398 dekagramm volt.) A 
szálkaeltávolítás mértéke nagyban függött a halak átsütöttségi fokától. 
Minél elszenesültebbnek bizonyult egy-egy pisztráng, annál több kis méretű 
szálkát ettek meg belőle. Ez az úgynevezett keszeghatás, aminek az 
irodalomban mi adtunk nevet először. 


Az evés ideje markáns eltéréseket mutatott. Aki a halat szálkástul 
fogyasztotta el, az átlag 8,9 percnél jóval gyorsabban evett, a különbség a 
1996-ot is meghaladja. Értelemszerűen a szálkát kipiszkálók akár 17,8 
percig is képesek voltak elpiszmogni. A rekorder 26,4 percig bajlódott, bár 
közben folyamatosan esemesezett is. 

A fenti mérési eredmények ismeretében a döntéshozónak azt javasoljuk, 
hogy a pisztrángfogyasztást a szálkával együtt való evés irányába 
igyekezzék eltolni, akár a kötelezővé tételét is megkockáztatva. A 
kötelezővé tétel előtt ajánlatos, ha a magyar embereket a szőröstül-bőröstül- 
szálkástul való evésre felkészítik, vagyis trenírozzák. Az oktatást nem árt 
iskoláskorban elkezdeni. Minthogy az általános és középiskolai 
étkeztetésben a pisztráng a viszonylagos drágasága miatt nem szerepel, 
oktatófilmek készítése és vetítése, internetre való feltöltése, valamint 
rágógumival való szemléltetése és gyakoroltatása jöhet szóba. Ahol a 
diákok 2096-nál kisebb arányban rendelkeznek okostelefonnal vagy 
tablettel, a rágógumis megoldást érdemes előnyben részesíteni. Felhívjuk a 
figyelmet, hogy a rágógumiba kevert fogpiszkáló a megfelelő evési 
technológia elsajátításához kifejezetten ellenjavalt. A rágógumit a diákok 
otthonról is magukkal hozhatják. A három napja rágott gumi még 
elfogadható. 

A késsel-villával való étkezéshez nem szükséges ragaszkodnunk. A 
pisztráng ugyanúgy ehető kézzel, mint a rántott csirke, amelynek 
fogyasztásához a hétvégi KFC-ben a diákok már hozzászoktak. Kenyér a 
panírozott pisztráng mellé elvileg nem jár, a sült pisztrángot azonban 
kísérheti. Fontos, hogy a diákok tisztába jöjjenek a hal felépítésével, és 
étkezéskor a csontozata ne hozza őket zavarba. Magyarázzuk el nekik, hogy 
a szálka, ahogy lement, úgy ki is fog jönni, kivéve, ha a belet átlyukasztja, 
de erre kevés az esély. Ne essenek pánikba, ha a torkukon akad. A pisztráng 
hosszú szálkáinak megvan az az előnyük, hogy a torokból akár kézzel is 


kihúzhatók. (Ugyanez a keszeg vagy a ponty apró szálkáival nehezebb, 
mellőzésüknek ez az egyik oka.) 

A hazánkban az elmúlt rendszerek alatt általánossá vált 30 perces 
ebédszünet a mi felmérésünk szerint erősen túlzott, az étkezők 4296-a 10 
percen belül végzett a pisztránggal, ha szálkákkal együtt fogyasztotta. Jóléti 
ráhagyással az ebédszünet 16 percre csökkenthető; a napi 14 perces 
nyereség éves szinten — a szombatok és vasárnapok kihagyásával — jelentős 
többletbevételt hoz a vállalatoknak: 52 héttel és ötnapos hetekkel számolva, 
ami 260 ebédidő, a megtakarítás 3640 perc, ami több mint 60 munkaóra, a 
minimális órabért véve (733 Ft) összesen 43 980 Ft. A közétkeztetésben 1 
ebédet 350 Ft-ból kell kihozni, vagyis a megtakarítás egy főre számítva évi 
125 ebéd. 

Amennyiben nem hal, hanem hús vagy zöldség az ebéd, a szálkával való 
vacakolás eleve meg van spórolva, és a 16 perces ebédszünet annál 
könnyebben tartható. 

A szálkával együtt való fogyasztásnak higiéniai okokból is érdemes 
elsőbbséget biztosítani: hulladék alig szennyezi a környezetet. A pisztráng 
fejéből az agya (kicsi) és a szemei (szintén kicsik) fogyaszthatók, a gerinc 
mellett csak a koponya és a pofacsont kerül a szemétbe (jól megsütve a 
farka elropogtatható). A közepes méretű pisztránghoz megfelel a közepes 
méretű papírtálca, amelyet 1 (egy) db szalvétával érdemes feladni, 
evőeszközt mellékelni nem szükséges. Megfontolandó, hogy kis 
papírtégelyben adjunk-e hozzá majonézt; amennyiben a 
költségtakarékossági elvet következetesen érvényesíteni akarjuk, a majonéz 
elmaradhat, annál is inkább, mert szalmonellafertőzés veszélye is 
fennállhat. 

A szálkával együtt történő pisztrángfogyasztás rendeletileg való 
kötelezővé tételét a magunk részéről melegen ajánljuk. 


Megjegyzés. Felmérésünkben kizárólag a nem füstölt pisztráng evési 
módozataival foglalkoztunk. A füstölt pisztráng fogyasztásának áttekintése 
kívül esett dolgozatunk keretein. Reméljük, a nem túl távoli jövőben ez 
utóbbira vonatkozólag is kidolgozhatjuk kérdőívünket. 


Interjú 


Ó 
Hogy jutott eszébe, hogy pont Burevesztnyik-Barabaskinról írjon 
regényt? 
ÉN 
Ültem a számítógép előtt, és váratlanul eszembe jutott. 
6 
Mit gondolnak a magyarok Burevesztnyik-Barabas- kinról? 
ÉN 
Nem tudom, de szerintem semmit. 
ő 
Hogyhogy? 
ÉN 
Nem ismerik. 
ö 
Miért nem ismerik? 
ÉN 
Mert nem olvasták. 
ó 
És mit olvasnak? 
ÉN 
Általában semmit. Mint mindenütt a világon. 
Ó 
Hát igen. És melyik a magyarok kedvenc Bureveszt- nyik-Barabaskin- 
könyve? 
ÉN 
Nem olvasták. 
ő 
Nem? 
ÉN 
Nem. 
6 


Miért Barabaskin néven emlegetik magánál? 
EN 
Mert ez volt a születési neve. A Burevesztnyik felvett név. 
6 
De azért ő inkább Burevesztnyik szokott lenni. 
ÉN 
A család a Barabaskint használta, és ő maga is. 
Ó 
Ön lengyel- és oroszszakértőnek számít. Mit tapasztalt, hogyan 
vélekednek az oroszok a lengyelekről? 
ÉN 
Harmincnégy éve jártam Önöknél utoljára, azóta nem beszéltem 
oroszokkal, úgyhogy nem tudom. 
ő 
Hogyan vélekednek a lengyelek az oroszokról? 
ÉN 
A lengyeleknél többször jártam, de erről sosem kérdeztem őket. 
Ó 
De hát a történelem, a hagyományok, ilyesmi... 
ÉN 
A lengyelek a saját helyzetükről szoktak velem beszélni, és nem az 
oroszokról. 
ő 
Nem beszélnek az oroszokról? 
ÉN 
Lehet, hogy egymás között beszélnek, de nekem nem beszéltek. Az 
oroszokról nem is kérdeztem őket. Más témáról kérdeztem őket. 
6 
Az nem lehet, hogy a lengyelek ne beszélnének az oroszokról! 
ÉN 
Nekem nem beszéltek. Egymás között lehet, hogy beszéltek. 
6 
Miért éppen ezt a könyvet írta meg? Miért nem más témáról írt? 
ÉN 
Ez jutott az eszembe. 
6 


Gyűjtött hozzá anyagot? Milyen anyagokat? Milyen nyelven? 
ÉN 
Naplók, emlékiratok, levelezések, tudományos művek... Oroszul. 
ő 
Oroszul? Hogyhogy? 
ÉN 
Most is oroszul beszélünk. 
ő 
Igen? És minden anyagot oroszul olvasott? 
ÉN 
Más nyelven nincsenek meg. 
ő 
Magyarul se? 
ÉN 
Magyarul pláne nincsen semmi. 
Ó 
Mit akart mondani ezzel a regénnyel a mai orosz politikai helyzetben? 
ÉN 
A mai orosz politikai helyzetről semmit sem akartam mondani. Hét éve 
kezdtem írni, akkor a mai orosz helyzet még meg se volt. 
Ó 
Lesznek olvasók, akik balosok, és lesznek olvasók, akik konzervatívok. 
Nem tart tőle, hogy felháborodnak? Hogy Leninről így? Éppen most? 
ÉN 
Írás közben nem szoktam az olvasókra gondolni. 
ő 
A magyarokra sem? 
ÉN 
Rájuk sem. 
ő 
Burevesztnyik-Barabaskin megítélése sokat változott az évtizedek során. 
A harmincas években hős volt, aztán kevésbé, aztán most már ilyen is, 
meg olyan is. Honnan vette, amit a főhős gondol a regény vége felé? 
Amit a főszereplő mond, azt honnan vette? Vagy csak azt gondolja, hogy 
ezt gondolja? Volt erről dokumentuma? 
EN 


Azt gondoltam, hogy ezt gondolja. Okos ember volt, előre látta, hogy 
miből mi lesz. 
a 
De hogy Hitler és Sztálin szövetségre lép?! Amikor a Szovjetunió mindig 
is antifasiszta volt?! 
ÉN 
Mégis egyszerre rohanták le Lengyelországot. 
ő 
Tényleg? Mikor? 
ÉN 
"39-ben. 
ő 
De a regénye előbb játszódik! 
ÉN 
Igen. De hogy ketten egyszerre rohanjanak le egy harmadik országot, azt 
már korábban elő kellett készíteni. 
Ó 
Hogyhogy nincs benne a könyvben, mit gondol a filozófiáról 
Burevesztnyik-Barabaskin? Nincs benne a vallás! Ebben a regényben 
csak az emberi viszonyok vannak benne! 
ÉN 
A regényekben az emberi viszonyokról van szó. 
Ó 
De ez így nagyon szűkre szabja a mondanivalót. Mit akart vele mondani 
ma? 


Nem akartam mondani semmit. Írtam egy regényt. 
ő 
Miért nem a jelenről, és miért nem a mai magyarokról ír? 
ÉN 
Szoktam róluk írni. 
ő 
Tényleg? Furcsa, hogy részben non-fiction, részben pedig nem, mert aki 
a történetet meséli, az a nő, az fiktív. Ez furcsa keveredés. 
ÉN 
Az a nő nem fiktív. 


ő 
Nem? 
EN 
Nem. Tényleg élt, és amit elmond magáról, az igaz. 
6 
De én soha nem olvastam róla! 
ÉN 
Hát igen. 
ő 
Ön hol olvasott róla? 
ÉN 
Lábjegyzetekben és levelekben. 
ő 
Milyen nyelven? 
ÉN 
Oroszul. Egy csomó minden csak oroszul van meg tőle és róla. 
Ó 
Találkozott Ön Burevesztnyikkel személyesen? 
ÉN 
Tíz évvel a születésem előtt meghalt. 
78 
És nem találkoztak? 
ÉN 
Még nem. 
ő 
Köszönöm az interjút. 


A bajok helyzete hazánkban 


(absztraktum) 
Mottó: 
, A bú, ha jő, nem jő mint egyes őrszem: Egész dandár 
beront." 


(Arany János: Hamlet) 


Charles Darwin alapkönyve, A bajok eredete (Ihe Origin of Bad Luck) 
egészen a közelmúltig árnyékban maradt másik fontos, bár erősen vitatott 
műve, A fajok eredete (Ihe Origin of Species) mögött. Mára a 
szakirodalomban az a többségi egyetértés alakult ki, hogy A bajok eredete 
az előrébb mutató. A bajok eredete másfél száz évig tartó lappangásának 
egyik oka, hogy magyarul íródott, a szabadságharc leverése és a kiegyezés 
ferdeségei miatt eluralkodott sötét magyar hangulatot tükrözte, és 
azonkívül, hogy nem értették, az akkoriban optimista Európában úgysem 
érthették volna. 

Magyar Vincze a jelek szerint az 1870-es években emigrált Angliába, 
ahol a feltételezések szerint felvette a kapcsolatot az idős Darwinnal, aki a 
kéziratot átvette tőle, talán bele is nézett, de nem értette, mert nem tudott 
magyarul, és a padlásán helyezte el. Jelen kézirat szerzője egy kétéves 
ösztöndíj révén kikutatta, hogy a Kent grófságban lévő Downe-ban, 
mégpedig a Down House-ban, ahol Darwin 1842-től lakott, minden 
valószínűség szerint 1877-ben bizonyos Francis Darwin, a tudós egyik fia 
és egyben titkára vette át a kéziratot Magyar Vinczétől, ám hanyagul és 
szórakozottan bánt vele, amit magyarázhat, hogy szülés közben akkoriban 
halt meg a felesége és a fia, vagyis Charles unokája. Darwin halála után a 
kézirat a többi művével együtt letétbe került. A XX. század végén egy 
magyar származású kutató, Liebekopf Zsuzsanna bukkant rá, ő fordította 
magyarról angolra, azt azonban nem tudta elérni, hogy Magyar Vinczét 
tüntessék fel szerzőként, holott a kézirat első oldalán ez a név szerepel. 
Magyar Vincze szerzőségét jelen dolgozat szerzője tárta fel egy másik 
ösztöndíjnak hála 2011-ben. Magyar Vinczéről annyit kell és lehet tudni, 
hogy alsólendvai illetőségű lakosként emigrált, 1906-ban Kanadában 


valamiért halálra ítélték, és érdekében még az osztrák-magyar követ is 
interveniált. További sorsa, előéletéhez hasonlóan, ismeretlen. 

A bajok eredete Darwin műveként terjedt el a világon. Egyelőre 
kénytelenek vagyunk ezt a mellőztetést is lenyelni, mint annyi mást, amivel 
ezeréves pechszériánk megtisztelt bennünket. Elsőrendű feladatomnak 
tekintem, hogy az angol nyelvű szerzőségi problémát ránk nézve kedvezően 
és megnyugtatóan, nemzetközileg is tisztázzam. 

Magyar Vincze a magyar nyelv titkaival és rejtélyeivel nem foglalkozik, 
a róla szóló irodalom pedig, amit kénytelen vagyok nem létezőnek nevezni, 
még kevésbé, így a nemzetközi bajkutatás erősen foghíjas. Dolgozatom 
ennek az ordító hiátusnak a pótlására született. 

A magyar baj szót az etimológiai szótárak sokáig a délszláv bojból 
eredeztették, aminek a jelentése "harc", "párbaj". A XXI. század elejére 
végre-valahára tisztázódott, hogy ez a származtatás célzatosan téves. A 
magyar soha semmit nem vett át senkitől, mindenkinek úri módon, nemesi 
lélekkel csak adott, tékozolt és  pazarolt. A szlávoknak például 
megengedtük, hogy a mi területünkön telepedjenek le, és még földet is 
műveljenek. Ezt a kegyet ezer év múlva finoman fogalmazva nem hálálták 
meg. A sorainkban meglapuló, az üldözés elől hozzánk menekült zsidóknak 
megengedtük, hogy bajvékoljanak, amit a mai napig kitartóan művelnek. 

Mára a történettudomány igazolta, hogy Árpád és népe Nagybajomnál 
lépte át a határt, hogy ezt a kies vidéket tekintse hazájaként. A szintén 
Somogy megyei Kisbajom csak a tatárjárás után játszott szerepet az 
újratelepítésben. Arról vita folyik, hogy Nagybajomnál Árpád bejött-e vagy 
kiment-e; ez a dolgozat ennek a kérdésnek az eldöntésére nem vállalkozik. 

A baj és a bú közötti kapcsolatot jelen dolgozat szerzője mutatta ki 
harminc évvel ezelőtt, A bú a türk bun szóból eredeztethető (rokonai az 
ujgur mun és az oszmán bun, amelyek bánatot jelentenek, az ószláv monka 
— a mai orosz múka — pedig munkát, vagyis szintén bajt és bánatot). A bú és 
a baj párosan kapcsolódva is előfordul: bú-baj. Nőnemű változata, a bű-báj, 
a bajok és bánatok fokozott voltát van hivatva érzékeltetni. 

Tipikusan magyar a Baj vitézről szóló legenda, amely sok változatban 
maradt ránk, és valószínűleg még Levédiában született. Ady Endre 
elkallódott verse, a Baj vitéz átka minden bizonnyal a legenda egyik ősi 
változatára épült. Akik a verset kéziratban olvasták (Hatvany-Deutsch 
Lajos, Révész [Róth?] Béla, Ignotus-Veigelsberg Hugó, Osvát-Róth Ernő 


Ezékiel), valamennyien arról számoltak be, hogy a mű villámcsapásként 
hatott rájuk, és amúgy is súlyos depressziójukat oly mértékben növelte, 
hogy a költőt lebeszélték a publikálásról. Egyikük sem idézett belőle egy 
szót sem, valamennyien csak a költemény által előhívott saját nyomott 
reakciójukra emlékeztek; ennek alapján a vers rekonstruálása lehetetlen. 
Talán jobb is: irodalmunkban amúgy is túl sok a sötét hangulatú, 
kilátástalanságot festő, jövőtlen szellemű, ateista, defetista, forradalmi 
alkotás. Ma már tudjuk, hogy semmi sem úgy volt, ahogy Ady és a pénzelői 
állították, illetve szerették volna. Nem nekik lett igazuk, hiszen mi ma is itt 
vagyunk, ők pedig nincsenek sehol. 

Egyetérthetünk Magyar Vinczével abban, hogy a bajok általános 
fejlődésének a magyar az egyik alapesete. , Nálunk soha baj még nem szűnt 
meg, csak szerényen, avagy a piedesztálról letaszíttatván visszahúzóda, 
hogy átadja a helyét a következőnek, de újabb kitörésre várva mintegy 
vulkánként ottan lappanga a mélyben", írja. Lehetetlen tehát, állítom az 
általam vezetett intézet munkatársaival egyetértésben, hogy az 
ősmagyaroknak erre ne lett volna szavuk. Volt is, épp ez a szó a baj. 

Bajfenntartásban a magyar politikusok, ideológusok, írók, egyetemi 
tanárok előkelő helyet foglalnak el, nemzetközi idézettségünk a térség más 
országait tekintve kivételes. A magyarság létszámához viszonyítva a 
mohácsi vész óta Európában benne vagyunk az első tízben, statisztikailag 
pedig az egy főre eső megoldatlan bajok tekintetében az ötödik-hatodik 
helyen tanyázunk a világon; az elmúlt ezer évben csak az oroszok, az 
argentinok, a bolgárok, a lengyelek és a zsidók előztek meg minket. 

A nemzetközi irodalomban helyzetünket hátrányosnak értékelik, 
kutatóink szerint azonban népünk megmaradásának ez lehet az egyik fő 
oka: a közös baj összetartja az embereket, mivel aki a közös bajból nem 
akar részesülni, az elmenekül (dezertál) és külföldivé (ellenmagyarrá) válik, 
aki azonban itt marad, az halmozottan bajlódik tovább. Ez a típusú túlélési 
technika a magyarságra kiváltképpen jellemző. A bajok egyáltalán nem 
tesznek rosszat annak, akit sújtanak. Ezt még Ady Endre is elismerte 
egyszer: ,kiket nagyon sújt és szeret", írta az általa Úrként aposztrofált 
illetőről. 

A magyarságról a középkori utazók azt írták, hogy a bajnokot bajadérok 
vették körül, akik minden házi- és egyéb munkát elvégeztek. A 
mezőgazdasági termelés nagy része is rájuk hárult, és munkálkodtak látástól 


vakulásig. A nevük abból a népi tapasztalatból származik, hogy ,,a hajnali 
fagy káros" (baj a dér). A bajadérok által kényeztetett bajnok ereje a 
lustálkodásban csökkent (ezen a ponton visszautalnék a , bűbáj"-ra), ezáltal 
a bajnok kevesebb bajnak lett az okozója, ekképpen e nők a nemzet 
megmaradásához jelentősen hozzájárultak. A bajadérok egyenjogúságának 
visszavonása, ami ellen a Nyugat feminista körei oly sokáig és oly züllötten 
áskálódtak, túlélési esélyeinket nagymértékben javította. 

Kézenfekvő kérdés, vajon megoszlik-e a baj, ha sok bajtárs osztozik rajta. 
Minden egyes bajtárs egyenlő arányban részesül-e belőle, vagy minél több a 
bajtárs, annál kisebb lesz-e az egy főre eső bajadag? A kézenfekvő kérdésre 
nem egyszerű a válasz, és további kutatást igényel. 

Bajaink átlagos frissessége nem hagy maga után kívánnivalót. A 
bajkeverés a bajmegőrzéssel együtt a hagyományőrzés egyik legfontosabb 
ága. A szedett-vedett nemzetek fölötti kormányok által erőltetett 
bajtalankodás hosszú távon elpuhultsághoz vezet, így a nemzetek — például 
a magyarság — jövőjét, megmaradását veszélyezteti. 

Az ősi bajokat jól ismerjük, és az évszázadok során, hála a darwini 
természetes kiválasztódásnak, hozzájuk edződtünk. Az új bajokat azonban 
nekünk is meg kell oldanunk. A bajmegoldás, amivel Európában 
intézményesen foglalkoznak, nálunk — történelmünk sajátosságai folytán — a 
rontáslevétel elismert szakértőire, az egyéni vállalkozókra maradt. 
Honlapomon 10 000 Ft - áfa előre fizetés ellenében a gyógyírt tégelyes 
csomagolásban az érdeklődők számára ingyen kipostázom. Csoportos 
távkézrátétel engedményes áron e-mailben és telefonon minden pénteken 
14 és 20 óra között igényelhető. 


Vitaműsor 


MŰSORVEZETŐ 
Kedves nézőink, jó napot és szép napot, jó estét és szép estét, az 
ismétlések nézőinek jó reggelt és szép reggelt, itt az , [dilli négyes? mai 
adása. Mai adásunkban... 

EGYIK 
Visszatérnék a múltkori adásra, amikor... MŰSORVEZETŐ 
Ha megengednéd, előtte végigmondanám a kopfot... 

MÁSIK 
Fontos! Nem az volt az állítás a múlt héten, ahogy megjelent a 
lapokban... Muszáj helyesbíteni... Nem lehet szó nélkül hagyni... 

EGYIK 
Most én kaptam szót, most én beszélek, és most nem hagyom!... Most 
nem hagyom, hogy letorkoljatok! 

HARMADIK 
Ha az e heti kérdést, ha lehetne... 

MŰSORVEZETŐ 
Kedves nézőink, ezen a héten... 

HARMADIK 
Arról volt szó, és ebben adás előtt megegyeztünk, hogy a szovjet 
embertípust beszéljük meg, ami mára nálunk is kialakult... az a rettenetes 
közöny, amitől szenved az ország... 

EGYIK 
A történelmi gyökerek, amiket kívülről kényszerítettek ránk! De már az 
első világháború előtt! Már az akkori angol és francia sajtó minket 
támadott, minket rágalmazott... A románok már akkor!... Egyedül 
voltunk, egyedül vagyunk! A károlyikkal, jászikkal szemben, akiknek az 
utódai most is! 

HARMADIK 
Amiben az a paradox, hogy szovjet rendszer rég nincs, még az 
oroszoknál sincs, mert az más rendszer lett, de a hagyománya éppen 
minálunk egyre erősödik... Az utolsó évtizedben alakult ki a 


magyarországi szovjet embertípus... amelyik nem olyan, mint a régióban 
a többi ilyen... ahol már nincs is... de nálunk van, sőt lett, amikor máshol 
már rég sehol sincs... Ez a tragikus! És ez visszahat! 
MŰSORVEZETŐ 
Talán ha kérhetném. Talán menjünk sorban. Először azt kérem, hogy 
foglaljuk össze az elmúlt időszak... 
NEGYEDIK 
Az a baj, hogy úgyis ki fogjátok vágni. 
MŰSORVEZETŐ 
Azért csak mondd, mert hátha mégse... De még előtte... 
NEGYEDIK 
Jó, akkor mondom. Mondhatom? Megengeditek? Akkor elkezdem, és 
remélem, most végig tudom mondani, nem úgy, mint a múlt héten és két 
hete. Mondhatom végre? 
EGYIK 
Két hete én nem is voltam itt, úgyhogy nem tudtam a szavadba vágni. 
Disztingváljunk, ha kérhetem! Ki kinek a szavába! És mikor! És hol! 
NEGYEDIK 
De ha itt lettél volna, nem hagytad volna, hogy végigmondjam. Ez a ti 
módszeretek. Mindig ez volt, mindig ez lesz! A szellemi terror! 
EGYIK 
Hát persze, mintha minket pénzelnének odakintről, hogy minden más 
véleményt hallgattassunk el! Holott titeket fizetnek busásan! 
HARMADIK 
Azt be is kéne bizonyítani, ez így hamis vádaskodás, és a velejéig hazug! 
NEGYEDIK 
Amikor olyanok a választási arányok, amilyenek, és ezt még ti se 
tagadhatjátok, pedig mindig mindent letagadtok, akkor nevetséges, vagy 
inkább röhejes, amit ti állandóan! Rajtatok röhög az ország! Kapálóztok, 
visítoztok... 
EGYIK 
Tessék bemutatni a számvevőszéknek, honnan és mennyit kaptatok! 
Tessék végre színt vallani! 
HARMADIK 
Mindent időben bemutattunk, soha semmit se tudtak kifogásolni! Meg se 
kaptuk a levelüket, amire hivatkoznak! Nincs rajtunk fogás! 


EGYIK 
Mert nem találtak meg titeket a székhelyen! Ami nincs! Azért költöztök 
folyton, hogy ne találjanak meg! Partizánmódszerek! Zsoldosok vagytok, 
de nem meritek nyíltan felvállalni! 

HARMADIK 
Ez pofátlanul hazug állítás! Mikor mondtál igazat utoljára?! Hány 
évtizeddel ezelőtt?! Amikor párttag voltál?! Amikor munkásőr voltál?! 

MÁSIK 
Talán a múltat nem kéne... Esetleg ha arról lehetne, ha kérhetném, amiben 
előre megegyeztünk... 

MŰSORVEZETŐ 
Igen, én is szerettem volna... 

HARMADIK 
A közöny, az irigység, a jobbágymentalitás, a felfelé nyalás, a lefelé 
rúgás, az oldalra taszítás... Amikor hiányoznak az olyan kapaszkodók, 
amikbe bele lehetne kapaszkodni... 

MÁSIK 
A térséget egységben kell látni, különben halálhörgés, siralom!... Nincs 
olyan, hogy egyik nép, másik nép... Felelősség! Háromszor is ezt kell 
mondano1: felelősség, felelősség, felelősség! 


MŰSORVEZETŐ 
Ez négy. 
EGYIK 


Nemzettudat, erkölcs, evangélium! Ezt nem ismeritek ti! Sose 
ismertétek! ! Tízparancsolat-gyalázók! 

MŰSORVEZETŐ 
Nem akarok erőszakoskodni... 

EGYIK 
Család! Család és jászol! 

NEGYEDIK 
Igenis jogunk van gyászolni, és aki nem vak, az látja, hogy 2000 
kilométerrel a határainkon túl is el lehetett esni a hazáért! Igenis el 
lehetett! Ápol, eltakar, emlék! Ez a nemzet! Nektek emlékeitek 
sincsenek! A ballibnek sose volt! 

HARMADIK 


Mert meg lettünk fosztva! És kitaszítva! És legyilkolva! És márpedig 
nem a németek! 
MÁSIK 
Megszolgáljátok a pénzeteket! Meg, meg, meg! 
NEGYEDIK 
Mert "45-ben másik etnikum került hatalomra, és még mindig ott van! 
Ezt kell orvosolni, gyökeresen! Addig csak a hazudozás! Árulkodás 
külföldön az idegeneknek! A bérenceknek! Ti bérencek! Ti zsoldosok! 
MŰSORVEZETŐ 
Kedves nézőink, műsoridőnk sajnos lejárt. Köszönöm a résztvevőknek. A 
jövő héten ugyanebben a felállásban, ugyanebben az időben. Iovábbi 
szép estét, szép napot, szép reggelt mindenkinek. Búcsúzik a 
műsorvezető és a stáb. Minden jót, köszönöm! Köszönjük! 


Tolonctervezet 


(bizalmas) 


(előterjeszthetőségi engedély hiányában nem tárgyalható) 


Mindazon magyarországi illetőségű lakosok, akik nem tudják igazolni, 
hogy őseik Mária Terézia uralkodásának kezdete előtt már bejöttek az 
országba, tartózkodási helyükről (kastély, ház, házrész, bér- vagy öröklakás, 
kunyhó, kalyiba, sufni, sátor vagy egyéb) kényszerlakhelyre szállíthatók. 

Az 1740 előtti magyarországi illetőséget kizárólag azoknak kell 
bizonyítaniuk, akik állandó vagy ideiglenes lakhelyükön, munkahelyükön, 
vagy ezek hiányában egyéb elérhetőségükön (e-mail, telefon, postafiók, 
szomszéd, boltos, kocsma stb.) a Kétségkijelölő Bizottságtól (KKB) 
hivatalos felszólítást kapnak. A KKB tagjainak neve nem nyilvános. A 
KKB-val a kapcsolatot a KKB-titkár tartja, aki a bizottság üléseire nem 
hivatalos, a KKB személyi összetételét nem ismeri, a KKB elnökével csak 
írásbeli (e-mail-) kapcsolatot tart, és a KKB döntéseiért nem felel. A 
kitoloncolás technikai lebonyolítását a vallási, sport- és médiaminiszter a 
belügyminiszterrel és a védügyminiszterrel együtt felügyeli. 

Nem tartozik a KKB kötelességei közé, hogy a lakosság teljes volumenét 
vizsgálódási körébe vonja. A KKB tagjai a választói névjegyzékből 
szabadon válogathatnak, működésükről felettes hatóságnak nem tartoznak 
beszámolni, ábécés névsort, tornasort, korrendet vagy akármely egyéb 
osztályozási szempontot szabadon alkalmazhatnak. A KKB-tagságnak nem 
feltétele az egyetemi/főiskolai/középiskolai/szakiskolai végzettség vagy 
akármilyen bizonyítvány. A KKB-tagok bármely szakmában és bármely 
szakmán kívül demokratikusan dolgozhatnak, munkahelyükről ugyanúgy 
nem adható ki információ, mint a személyükről. Megbízhatóságuk nem 
ideológiai, nem politikai és nem gazdasági jellegű, kizárólag a személyes 
bizalmon alapul. Megbízási okmányukat nem nyilvánosan és lehetőleg 
munkaidőn túl veszik át az előre megbeszélt helyen; visszahívásukról a 
kinevező dönt. 

Mindazon magyar állampolgárok (egyes, kettős, hármas vagy több), akik 
az egyik szülői ágról 1848. március 14. előtt már magyar területen laktak, a 


kitelepítést követően kérhetik a közösségi szállón való ingyenes 
elhelyezésüket, ami a reggelit, a pokrócot és a heti kétszeri zuhanyozást is 
magában foglalja. 

A Mária Terézia uralkodásának kezdete előtti állapotról szóló igazolás a 
Toloncügyi Hivatal (IH) személyzeti főosztályán szerezhető be. 
Alapesetben a TH az igazolást 60 négyzetméter alatti lakás esetén 3,4 millió 
Ft-os áron, 60 négyzetméter fölötti lakás esetén 6,8 millió Ft-os áron adja 
ki. Az igazolás ellenértékét a helyszínen egy összegben és készpénzben kell 
leróni, részletfizetés nem lehetséges. A kérelmező köteles megadni az apai 
ősök és az anyai ősök vezetéknevét; a TH munkatársaitól nem várható el, 
hogy magyar, tót, oláh, rác, sváb, vend és ezekhez hasonló vezetékneveket 
kitaláljanak. 

Igazolás céljából eredeti vagy hitelesen másolt birtoklevél, születési 
anyakönyvi bejegyzés, keresztlevél, házassági anyakönyvi kivonat, halotti 
bizonyítvány stb. nem fogadható el, mert mindezen okmányok könnyen 
hamisíthatók. Mi megbízunk a magyar emberek igazmondásában, ezért a 
kérelmező számára bemondásra és azonnali hatállyal állítjuk ki a már- 
hajdan-itt-lakottsági igazolást a befizetéssel egy időben, a tartózkodási 
helyként megadott lakás négyzetméterének hiteles igazolása ellenében. 
(Amennyiben négyzetméter nincs feltüntetve, a cím nem olvasható ki, 
illetve nincs, a maximális befizetési összeg kétszeresével a hiánytól 
eltekintünk.) A  már-hajdan-itt-lakottsági igazolás a  kitoloncolástól 
élethosszig mentesít. Az igazolás nem átörökíthető, a haszonélvezethez 
hasonlatos, az örökös(ök)nek az igazolást újra kell kérvényeznie(ük). 

Ettől a rendelkezéstől azt reméljük, hogy a lakosság egy hazába, egy 
népbe, egy etnikumba, egy múltba és egy jövőbe tartozásának áhítatos 
érzését növelni és ápolni fogja. 


Az ügyintéző áriája 


— Ezt a mellékletikét 
elveszítjük, 

1a-la-laa, la-la-laa, 
elveszítjük, 
hiánypótlást kérünk, 

jó rövid határidővel, 
késve fogjuk kipostázni, 
1a-la-laa, la-la-laa. 


— Ezt a palit megfingatjuk, 
félretesszük, elsüllyesszük, 
ki a faszom lehet ő, 

ki a faszom lehet ő, 
mindegy, mindegy — 
fingana ki mindahány. 


— Ez meg itten kicsoda, 
kicsoda de micsoda? 

Akkor ezt most nem iktatjuk, 
megfingatjuk, nem iktatjuk, 
ki lesz vele ba-aszva, 

ki lesz vele ba-aszva. 


— Ez itten egy micsoda, 
honnan ismerős a neve? 
honnan ismerős a neve? 

A tévéből, sejhaj, a tévéből. 
Akkor őtet sem iktatjuk, 
paha-pír-koho-sár, 
paha-pír-koho-sár! 
Fizessenek a gazdagok, 
fizessenek a gazdagok! 


— Na most ez itt ki a lófasz, 
micsoda egy neve van, 

ki se lehet ejteni, 

kérelmed is ejtve van, 
ejtve van de ejtve van. 


— Legyen itt is hiánypótlás, 
szerezzen be min-dent, 
anyakönyvi kivonatot, 
anyanyelvi kivonatot, 
apafüle kivonatot, 

jó rövid határidővel, 
csipkedje már magát a nőci, 
csip-csip-csip, kutykurutty. 


— Ez meg itten mit akar, mit akar, mit akar, 
nem értem, hogy mi a ló, mi a ló, mi a ló, 
mi alól és mi felől. 

Nem baj, nehem bahaj, 

kegyelmezzünk meg nekije, 
kegyelmezzünk meg nekije. 

Így van, örülj neki, 

kicsi apám, kisanyám, 

verd a segged 

a-ha földhöz, 

kicsi micsodácskám. 


— Na de most, na de most, 
ezzel itten kibaszunk, 

ezt a pechet, ó be kár, 
rábasztál a sompolygásra, 
kicsi apám, kisanyám. 
Millijó, millijó, 

franc beléjed, millijó, 

kéne neked millijó, 

se nem forint, se nem ejró, 
dehogy kapol semmit se nem, 


dehogy kapol semmit se nem! 


Átvilágítás 
(saját kézbe) 


Kancellár Úr felkérésére megvizsgáltuk az Intézet működését, belenéztünk 
a könyvelésbe, meghallgattuk a PR-osokat, beszéltünk a laboratóriumok 
vezetőivel, és reprezentatív felmérést végeztünk a munkatársak körében. 

Az Intézetet a reformkorban alapították, és a szabadságharc, a kiegyezés, 
a két világháború, a Tanácsköztársaság, majd az "56-os események és a 
rendszerváltás ellenére folyamatosan működött mindmáig. Jogutód nélküli 
felszámolása a mai helyzetben ésszerű lépés lenne, de a várható ellenállás 
miatt csak fokozatosan, három lépésben valósítható meg. A második és a 
harmadik lépés az első végrehajtásának a függvénye. Jelen javaslataink az 
első lépésre vonatkoznak. 

A magas emeletek, a hatalmas felületű, megvetemedett nyílászárók és az 
ovális alapterületű, rozsdás díszkorláttal ellátott, túlságosan tágas lépcsőház 
miatt az épület kifűthetetlen. A laboratóriumok és az irodahelyiségek 
leromlottak, a festés, a vakolat és a parketta hiányos, a gerendázat 
helyenként kilátszik, és ahol kilátszik, ott szemmel láthatólag rothad. A 
felújítást a tudományos kutatás folytatása érdekében nem érdemes 
kezdeményezni. E központi fekvésű ingatlant azonban az állam a műemléki 
védettség levételét követően akár magánpalotaként, akár kaszinóként, akár 
bankszékházként felújítva jobban tudná hasznosítani. A tudományos kutatás 
bármelyik külvárosi ingatlanban, például üres kaszárnyában vagy elhagyott 
gyárban zökkenő nélkül folytatható. A hurcolkodás költségein kívül más 
költséggel alig kell számolni. A fűtést az új helyen nem feltétlenül 
szükséges megoldani, a kutatók az Intézet épületében évtizedek óta 
hozzáedződtek a hideghez. A giliszták, egerek és más kísérleti patkányok 
életben tartásához az eddig alkalmazott hőfok túl magasnak tűnik; hidegben 
bizonyára kevesebb táplálékon is eléldegélnének. 

A kiürített épület másmilyen hasznosítása is elképzelhető. Mind a fő-, 
mind a melléklépcsőházának fordulóiban lévő, a történelem viharaiban 
csodálatos módon épen maradt félmeztelen márvány nőalakokat — 
kariatidákat — lehetne eleven hölgyekkel (tizenhat fülke) helyettesíteni. 


Napi háromszor nyolcórás műszakkal számolva e 48 hölgy révén egy 
speciális rendeltetésű, amúgy is eleve nyereséges szálloda bevételi 
képességét jelentősen meg lehet dobni. Ebben az esetben a felújításra nem 
is kellene költeni, legföljebb a nagy termekből sok kicsi szobácskát kell 
gipszfalakkal leválasztani. A leromlott épületállag akár előnyös is lehet; a 
budapesti romkocsmák tartós nemzetközi sikere magáért beszél. 

A kutatások anyagköltsége magas. A kémcsövek éves beszerzési számát 
túlzottnak találjuk, a törések számát radikálisan le kell törni. A Petri- 
csészék helyett normális csészéket javaslunk, a megtakarítás a 9796-ot is 
elérheti. A giliszták (vagy hernyók, esetleg kukacok, ez nem derült ki 
egyértelműen) számára tápként szolgáló tojás mennyisége sok, beszerzési 
ára magas. Amennyiben az Intézet saját maga állna át a megfelelő tojók 
ellátására, a kiadások lényegesen csökkenthetők. Számításunk szerint 
egyetlen kutató átirányításával és egyetlen terem átprofilírozásával az 
önellátó " tojástermelés megoldható. A  mikroszkópok beszerzését 
benyomásunk szerint néhány évig nyugodtan le lehet állítani, ezzel jelentős 
összeg takarítható meg. Ha az elektronmikroszkópok helyett optikai 
eszközöket használnának, a villanyszámlát is csökkenteni lehetne. 

A bérezési különbségek az Intézeten belül feszültséget okoznak. A 
kisegítő személyzet (portás, takarító, karbantartó stb.) egyöntetű véleménye 
szerint tűrhetetlen, hogy egy frissen végzett diplomás másfélszer többet 
keres, mint ők átlagosan. Szintén visszásnak tűnik, hogy a kutatók a 
munkaidejük nagy részében kávéznak, teáznak, fecsegnek, sőt szép 
számmal akadnak közöttük (az úgynevezett elméleti beosztottak), akik csak 
a heti egyszeri értekezletre járnak be. Valós a kisegítő részleg sérelme, 
miszerint a kutatók által publikált cikkek átlagos hossza mindössze két és 
fél oldal, a matematikusok cikkeinek terjedelme még ezt is alulmúlja, és 
normális magyar nyelv helyett számokból, jelekből és részben érthetetlen 
betűkből álló tolvajnyelven íródtak. Olyan cikkre is bukkantunk, amelynek 
három intézeti és két külsős szerzője van, és az egész 1,3 oldal (!). Ilyen 
teljesítményt nyújtani ekkora bérekért arcátlan és botrányos. A kutatók 
fizetésének csökkentése hangulati okokból nem ajánlott, azonban a 
kedvezmények megvonása felmerül mint lehetőség. Az ebédjegyek elvétele 
már a mi megbízatásunk kezdete előtt megtörtént, azonban az ebédidő 
megvonása még hátravan. 


Jelentősen enyhítené a belső feszültséget, ha az otthon dolgozó 
munkatársak ugyanúgy reggel nyolckor bélyegeznének, mint a többiek. 
Utána hazamehetnek, de a délután fél ötös bélyegzésre vissza kellene 
menniük az Intézetbe. Egyébként is nagy a szabadosság, mindenki akkor jár 
vécére, amikor kedve tartja. Ennek véget kell vetni, meg kell szabni a 
pontos időpontokat és az időkeretet. A kisegítő részleg szerint a kutatók a 
vécén dohányoznak és folyóiratokat olvasnak, miközben a dohányzás az 
egész épületben tilos; ennek a gyakorlatnak sürgősen véget kell vetni. A 
folyóiratok idegen nyelvűek, és alig forgatják őket. Az egyik osztály 
dolgozói a többi osztály folyóiratait saját bevallásuk szerint nem is 
olvassák. A folyóiratok megrendelését le kell mondani, illetve, az eljárást 
egyszerűsítendő, a külföldi kiadóknak és terjesztőknek az előfizetés 
összegét a jövőben nem kell átutalni. 

A kisegítő személyzet szerint a kutatók jó, sőt esetenként baráti 
viszonyban vannak egymással, ami a munka eredményességének rovására 
megy, és az emberi alaptermészetnek nem felel meg. Ezt az anomáliát belső 
versenyeztetéssel meg kell szüntetni. Taktikailag a kevésbé létfontosságú 
ügyekben lehet engedményeket tenni, de a fő irányt nem szabad 
eltéveszteni. A vezetők szeme előtt mindig az a rendszereken túlmutató 
igazság lebegjen, hogy , ember embernek farkasa". Tanulják meg a tudósok 
is, hogy senki sem pótolhatatlan. Kancellár Úr feladata, hogy az 
emlékezetükbe vésse: , A fizetés nem jár, hanem adható." 


Lakógyűlés 


(jegyzőkönyv) 


Készült az időben kézbesített, két héttel előbb kitűzött időpontban 
érvénytelen lakógyűlés után 15 perccel a megismételt, megjelenti létszámtól 
függetlenül határozatképes lakógyűlésen. A lakók 1796-a van jelen, ketten 
levélben előre elfogadták a beszámolót. Három lakót mások képviselnek. 


Közös képviselő beszámol a legutóbbi közgyűlés óta eszközölt 
kifizetésekről és befizetésekről. A hiány az előző évi 2,58-szorosa, a 
tulajdoni hányad szerinti személyekre bontott tartozáskimutatás átadva. 
Közös képviselő kéri a lakókat, hogy elmaradásukat sürgősen és 
mihamarább pótolni szíveskedjenek, majd a hozzászólások következnek. 

A lépcsőház takarításáról Kollárikovics Mihályné kijelenti, hogy 
elégtelen. Ő tudna valakit, aki szebben. Szurikáner Sándorné szintén tudna 
valakit. Vita után szavazásra nem kerül sor, elnapolva. 

Kollárikovics Mihályné kifejti, hogy a járda tisztántartása fontos, nehogy 
a ház büntetést kapjon. A gallyakat és a leveleket ugyanúgy, mint a havat és 
a jeget, mert a levél is csúszik. A kérdés a lépcsőházhoz csatlakozik, 
elnapolva. 

Donnerberger Kálmán részletesen szól a ház állagromlásáról, noha 
nemrég volt a felújítás. Az ingatlan értékvesztése a világválság 
következménye, amit New Yorkból irányítottak a bankárok, és máig 

Bonordi Miklós kikéri magának, hogy Donnerberger Kálmán a New 
York-i bankárokat emlegetve őrá mutatott. Őneki az ingatlan 
értékvesztéséhez semmi köze. Az állagromlást a ház tervektől eltérő 
alapozása okozta, az alap csak fele olyan mély, mint kellene, és 
harmadannyi gerendát építettek be, mint jóvá volt hagyva. Évek óta szó van 
róla, hogy utólag aláinjekcióznak, de nem történik semmi. Az injektálás 
megállítaná a ház csúszását, és ha már árkolnak, a hiányos szigetelést is 
meg lehetne javítani, hogy ne ázzon be a pince, mert így minden, ami ott 
van, megpenészedik. Amióta itt lakik, 25 éve, szorgalmazza. Nem érti, 


miért nem lehet elérni ezekben az ügyekben semmit. Lakásonként 400 000 
forintból meg lehetne oldani, és egyelőre még hitelt is fel lehetne rá venni. 
Tíz éve lakásonként még csak 80 000-be került volna. 

Közös képviselő: Inkább a tulajdoni hányadok szerint kellene 
kiszámítani. Kis lakás arányosan kevesebbet fizet. 

Bonordi: Jó, akkor számítsa ki úgy, csak szavazzák meg végre. 

Donnerberger Kálmán: De ki hozza a vállalkozót? Nehogy már saját 
zsebre dolgozzon, aki hozza! Mindig úgy szokták. 

Puli Antalné szerint Donnerberger Kálmán nem mutogatott. 

Donnerberger Kálmán megerősíti, hogy az értékvesztés legnagyobb 
részét igenis a bankárok okozták, ezt minden jó érzésű ember tudja. Azok 
nyernek a válságon, meg a rokonaik. 

Bonordi Miklós kijelenti, hogy nem rokona senkinek, az ismerőse egyre 
kevesebb, és egyetlen injektáló sincs köztük. 

Kovics Bálint kikéri magának, hogy értékcsökkentik a hazát. 

Bonordi Miklós kijelenti, és a jegyzőkönyvezését kéri, hogy ő a házról 
beszélt, nem a hazáról. 

Kovics Bálint kijelenti, hogy márpedig a hazáról van szó, mint mindig. 

Ekkor közös képviselő a lakógyűlést berekesztette. 

Kovics Bálint jegyzőkönyvezni kérte, hogy az olyanokat kéne 
berekeszteni sok évre. A jegyzőkönyvezés megtörtént. 

Szurikáner Sándorné a lakógyűlésen kívül ismét felveti, hogy ősztől 
tavaszig a ház előtt másodnaponta kellene seperni. Kijelenti, hogy a 
szemétszállítás akadozásáról nem a kormány tehet. 

Donnerberger Kálmán felveti, hogy a lakásokban is be kéne tiltani a 
dohányzást, mert kinyitják az ablakot, kifújják a füstöt, és az rongálja a nem 
dohányzók egészségét. 

Bonordi Miklós kijelenti, hogy ő tizenkilenc éve nem dohányzik, de a 
felvetést nem tartja törvényesnek. Nem lehet behatolni mások lakásába, 
hogy ellenőrizzék, dohányzik-e valaki. 

Donnerberger Kálmán szerint a lakógyűlés igenis hozhat ilyen 
határozatot. Az Alaptörvényben is benne van. 

Bonordi Miklós: De hol? De hol? 

Vita az Alaptörvényről. Senkinél sincs ott. 

Kovics Bálint követeli, hogy a lakógyűlés tiltsa be a lakásokban való 
dohányzást. Ugyancsak tiltsa be az előkertben, valamint a kerítés mentén a 


szomszéd kerítéseken túl két-két méternyire. 

Puli Antalné nem biztos benne, hogy ilyesmiről a közgyűlés határozhat-e. 

Bonordi Miklós figyelmezteti a lakótársakat, hogy a közgyűlés már 
lezárult. 

Donnerberger Kálmán szerint a közgyűlés lehet, hogy lezárult, de a 
lakógyűlés még nem. 

Bonordi Miklós közli, hogy a kettő azonos. 

Donnerberger Kálmán szerint maguknál lehet, hogy azonos, de nálunk 
Magyarországon nem azonos. 

Bonordi Miklós felajánlja, hogy lehozza az értelmező szótárat, az talán 
eléggé magyar. 

Kovics Bálint a szőrözést nem idevalónak tartja. 

Szurikáner Sándorné a kutyaszőrök összegyűjtésére tapadóhenger 
beszerzését javasolja. 

Puli Antalné azt mondja, hogy az ő kutyája soha nem vedlik, de az ilyen 
henger különben is csak a macskák ellen véd. A lépcsőház-szellőztetést 
viszont meg kellene oldani. 

Szurikáner Sándorné: Igen, mert ideszarik a kutyája! 

Kollárikovics Mihályné: Hát ez az! 

Közös képviselő közli, hogy a lakógyűlésnek vége, és a vita elnapolását 
javasolja a következő közgyűlésre. Közli, hogy a számvizsgáló bizottság 
tagja és a lakóbizottsági elnök, akik most nincsenek jelen, már előzőleg 
jóváhagyták a közgyűlési határozatot és a jegyzőkönyvet, és a szükséges 
példányszámban alá is írták, csak most elfelejtette magával hozni. Ígéri, 
hogy a levélszekrényekbe a hét folyamán bedobja. 

Kelt, város, dátum, cégszerű aláírás, aláírások, pecsét. 


Levél a nyugdíjasoknak 


Mélyen tisztelt XY Nemzettárs(nő)! 


Hogyléte és megléte iránt érdeklődünk, minthogy Ön a mi számunkra 
fontos úgy is mint egyén, de főleg mint nemzetünk alkotóeleme, akinek 
hosszú távú, huzamosan fennálló egészségében és jókedvében bizton 
reménykedünk. 

Amennyiben azonban, reményeinkkel ellentétben, Ön már nem él, és 
levelünkre, amit az első levelünkre adott válasz hiányában másodszor is 
kiküldünk, másodszor sem válaszol, legnagyobb sajnálatunkra Önt 
törölnünk kell a nyugdíjra jogosultak listájáról, és a továbbiakban Önt 
fájdalmas veszteségeink között fogjuk számontartani. Hazánk jelenlegi és 
jövőbeli gazdasági helyzetében, éppen az Önök érdekében, nem engedhető 
meg, hogy az Ön nyugdíját illetéktelenek (rokonok vagy szomszédok) 
vegyék fel az Ön személyes elhunyta után, és ezzel az államot 
megrövidítsék. 

Az Ön válaszát megkönnyítendő az illetékesekkel való levelezését 
digitális formában bonyolítjuk. Nem szükséges ehhez az Ön részéről semmi 
más, mint hardver, szoftver és némi jártasság a számítógép kezelésében. 
Hogy Önt semmiféle kár ne érje, a hardver és a szoftver beszerzését, 
amennyiben Ön egyikkel, másikkal vagy egyáltalán nem rendelkezik, a 
magyar állam hosszú lejáratú (akár harminc évig terjedő) hitellel segíti, ami 
az Ön nyugdíjas életkorát figyelembe véve nemzetközi viszonylatban is 
méltányosnak mondható, és a kívánt gépek és programok vásárlásának 
önrészét a minimálisra csökkenti. Amennyiben Ön a rendeletileg kijelölt 
típusú hardvert és szoftvert választja, állami támogatást a helyi 
kormányszerveknél a műszaki ablakban igényelhet személyesen a hét öt 
munkanapján munkaidőben, a négyoldalas kérőlap ára 1640 Ft - áfa, a 
kérőlap árának előlegét speciális hiteltörlesztési feltételekkel a szociális, 
vallási és földmérési ablaknál lehet kérvényezni hétfőnként délután hat és 
fél hét között. A kérvényt két tanúnak kell láttamoznia, akik vérrokonok és 
közeli — kétszáz méteren belüli — szomszédok nem lehetnek. A 
vérrokontalansági és szomszédtalansági igazolást a helyi kormányhatóság 


szociális, vallási és földmérési osztálya adja ki a hét öt munkanapján 
munkaidőben, a tanúk és az Ön személyes jelenlétében. 

Amennyiben Ön más típusú hardvert és szoftvert használ, mint az 
központilag elő van írva, azokat a területi kancellária műszaki osztályán 
hitelesíttetnie kell. A szoftverrel ellátott hardver beszállítását Önnek kell 
megoldania. 

Ahhoz, hogy Ön a mi következő levelünket megkapja, regisztrálnia kell 
az ügyfélkapun, a , nyugdíjcélú levelezés? ikonra kétszer rákattintva. A 
legördülő válaszból a ,, válasz másodszor" lehetőséget kell választania, és az 
üresen hagyott négyzetes mezőben legföljebb 200 karakterben megírhatja 
nekünk, hogy Ön azzal a nyugdíjassal azonos, akinek a kilétét, főképpen 
pedig a meglétét meg szeretnénk állapítani. A személyazonosság igazolását 
több lépcsőben lehet elvégezni. Először elektromos  aláírásért kell 
folyamodnia a szerver üzemeltetőjénél. Meg kell adnia nevét, becenevét, 
állandó lakhelyét, születési helyét, idejét, anyja nevét, legmagasabb iskolai 
végzettségét, személyi számát, tajszámát,  adóazonosítóját és/vagy 
adószámát. A hitelesítés véglegesítéséhez jobb kezének öt ujjáról 
ujjlenyomatot kell adnia, amit a szabvány tableteken az Enter gomb 
használatával végezhet el. Ujjhiány esetén a tabletek szelfigombját 
benyomva íriszdiagnosztikával válthatja ki a hiányzó egy vagy két ujját 
jobb és bal szemének beszkennelésével. Régebbi típusú számítógépekkel az 
ujjlenyomat adása nem végezhető el; ha ilyen gép van a birtokában, 
szíveskedjék befáradni az ügyfélirodára, és ott az azonosítását a 
munkatársaink elvégzik. 

Mindenképpen kapni fog egy 16 karakterből álló ideiglenes technikai 
jelszót, amit mentsen el és hordozzon magával, de a személyazonosságát 
igazoló okmányoktól elkülönítve. Az ideiglenes technikai számot a 
számunkra megírt válasz elküldése után cserélje le másik 16 karakteres, 
szintén véletlenszerűen generált technikai számra, mert biztonsági okokból 
ugyanaz a technikai szám a levelezés során kétszer nem használható fel. 
Azt ajánljuk, hogy az egyszerűség kedvéért mindkét — vagy később az 
összes — technikai számot őrizze meg, mert azok vita esetén a bíróság előtt 
is jól jöhetnek Önnek. A továbbiakban a bejelentkezéshez már csak a 
felhasználónevet és a jelszót kell megadni. A jelszóváltás kéthavonta 
esedékes, az előzőkhöz hasonló jelszót a rendszer nem fogad el. A jelszó 
megújításának elmaradása esetén új jelszó az okmányirodában csak 


személyesen igényelhető, ennek elmulasztása jogvesztéssel jár. A 
jogvesztett nyugdíjas járandóságát a többi nyugdíjas között a rendszer 
egyenlő arányban osztja fel. Átlagnyugdíjjal számolva ez a havi 130 500 Ft- 
os átlagnyugdíj 2,8 milliomod része, kerekítve 0047 Ft, ami a 
nyugdíjszámlán kerül jóváírásra. 

A , Levelezés a nyugdíjasokkal?" program célja, hogy az Ön nyugdíja 
végső soron emelkedjék. Az eddig illetéktelenül felvett nyugdíjak összegét 
nem vonjuk el Önöktől, hanem a többi nyugdíjas javadalmazásába forgatjuk 
bele, levonva az Önökkel való levelezés és ügyintézés, valamint az Önök 
felvilágosításának költségeit. A digitális levelezés révén megtakarított 
postai költséget szintén a még élő nyugdíjasok kapják meg. E további 
megtakarítás elősegítésének céljából a postai úton feladott válaszokat nem 
érkeztetjük. Ha önnek már úgyis van számítógépe, a számlájára érkező 
járadékot is internetes bankolás útján hívhatja le, annál is inkább, mert 
másképp nem fér hozzá. Az internetes bankolás fortélyainak elsajátítására 
tanfolyamokat szervezünk, amelyek elvégzését Önnek is melegen ajánljuk. 
Kérjük, óvakodjék a sarlatánoktól, akik nagy összegért minimális vagy 
annál is kevesebb tudást nyújtanak, és válassza az államilag hitelesített 
tanfolyamokat, amelyek listáját a második levelünk melléklete tartalmazza. 
70 éves kor fölött 2096, 80 éves kor fölött 3096 kedvezményt biztosítunk, a 
tanfolyam ára így 13 930 Ft -- áfa, illetve 15 920 Ft - áfa. A tanfolyamok 
elvégzését az állam hosszú lejáratú hitellel segíti, folyamodni az ügyfélkapu 
bal alsó szegélyén található , oktatássegély?" gombját kétszer megnyomva 
lehet. 

Felhívjuk a figyelmét, hogy a számítógépére érkező második levelünk 
kézhezvételét a , megérkezett-e a levelünk?" ablakban az ,igen" 
megnyomásával jelezze vissza, különben harmadik levél kiküldésére, 
valamint nyugdíjának folyósítására a továbbiakban nem kerülhet sor. 

Az előkészítés folyamán többször is megkérdeztük a program tesztelőit, 
milyen problémák jelentkeztek menet közben, és a végleges programot 
ennek alapján alakítottuk ki. A leggyakoribb észrevétel az volt, hogy a 
kérdéseinkre való válaszadás kb. egy-másfél órányi időt vesz igénybe. Úgy 
gondoljuk, hogy ennyi szellemi edzés egy nyugdíjasnak jót tesz. Közismert, 
hogy a fegyvert, robbanószert, kábítószert kereső kutyák csak akkor kapnak 
enni, ha a feladatukat jól végezték. Úgy véltük, hogy nem árt, ha a 
nyugdíjas megdolgozik a nyugdíjáért, és nem csak a tévét bámulja napi 


kilenc és fél órában, amivel sajnálatos módon negatív csúcstartók vagyunk 
a világban. Céljaink közé tartozik, hogy záros határidőn belül a harmadik 
vagy a negyedik helyet érjük el. 

Amennyiben Ön a nyugdíjáról inkább lemond, megkapja tőlünk 
ajándékba köszönőlevelünket, valamint a képkeretező címét, elektronikus 
postacímét és telefonszámát. 


